open-index/open-wikipedia-markdown huggingface dataset:
ⵎⴰⴷⵔⵉⴷ

****ⵎⴰⴷⵔⵉⴷ''' (ⵙ ⵜⴰⵚⴱⵍⵢⵓⵏⵜ: Madrid) ⵜⴳⴰ ⵜⴰⵎⴰⵥⵓⵏⵜ ⵏ ⵚⴱⴰⵏⵢⴰ ⴷ ⵜⴰⵖⵔⵎⵢⴰⵏⵉⵜ ⵜⴰⵅⴰⵜⴰⵔⵜ ⴰⴽⴽⵯ ⵙ ⵓⵟⵟⵓⵏ ⵏ ⵉⵎⵣⴷⴰⵖ ⴳ ⵚⴱⴰⵏⵢⴰ. ⵍⵍⴰⵏ ⴳ ⵎⴰⴷⵔⵉⴷ ⵏⵉⴳ ⵏ 3.3 ⵓⵎⵍⵢⵓⵏ ⵏ ⵓⵎⵣⴷⴰⵖ, ⴷ ⵜⵎⵏⴰⴹⵜ ⵏⵏⵙ ⵜⴰⵎⴰⴷⵏⴰⵏⵜ ⵍⵍⴰⵏ ⴷⵉⴳⵙ ⵏⵉⴳ ⵏ 6.8 ⵓⵎⵍⵢⵓⵏ. ⵏⵜⵜⴰⵜ ⴰⴷ ⵉⴳⴰⵏ ⵜⴰⵎⴷⵉⵏⵜ ⵜⵉⵙ ⵙⵏⴰⵜ ⴳ ⵜⵅⵉⵜⵔⵜ ⴳ ⵜⵎⵓⵏⵜ ⵜⵓⵕⵓⴱⴱⵉⵜ ⴷⴼⴼⵉⵔ ⴱⵉⵔⵍⵉⵏ ⴳ ⴰⵍⵉⵎⴰⵏ, ⴷ ⵜⵎⵏⴰⴹⵜ ⵏⵏⵙ ⵜⴰⴱⵖⵓⵔⵎⵉⵜ ⵜⴳⴰ ⵜⵉⵙ ⵙⵏⴰⵜ ⴳ ⵜⵎⵓⵏⵜ ⵏ ⵜⵓⵕⵓⴱⵜ. ⵜⵓⵎⵥ ⵜⴰⵖⵔⵎⵢⴰⵏⵉⵜ ⴰⴷ ⵢⴰⵜ ⵜⵊⵓⵎⵎⴰ ⵏ 604.3 ⴽⵎ². ⵜⵍⵍⴰ ⵎⴰⴷⵔⵉⴷ ⵖⴼ ⵡⴰⵙⵉⴼ ⵏ ⵎⴰⵏⵣⴰⵏⴰⵔⵉⵙ ⴳ ⵡⴰⵎⵎⴰⵙ ⵏ ⴰⵎⵜⴳⵣⵉⵔⵜ ⵜⵉⴱⵉⵔⵉⵜ, ⵜⴰⵍⵉ ⵙ ⵏⵉⴳ ⵏ 650 ⵎⵉⵜⵔⵓ ⵖⴼ ⵓⵙⵡⵉⵔ ⵏ ⵢⵉⵍⵍ. ⵜⴳⴰ ⵜⴰⵎⴰⵥⵓⵏⵜ ⵏ ⵙⴱⴰⵏⵢⴰ ⴷ ⵜⵎⵏⴰⴹⵜ ⵏ ⵎⴰⴷⵔⵉⴷ, ⵜⴳ ⴰⵎⵎⴰⵙ ⴰⵙⵔⵜⴰⵏ ⴷ ⵓⴷⴰⵎⵙⴰⵏ ⴷ ⵓⴷⵍⵙⴰⵏ ⵏ ⵜⵎⴰⵣⵉⵔⵜ.

## ⵜⴰⵙⵏⴰⵥⵖⵓⵕⵜ
ⴰⵥⵓⵕ ⵏ ⵢⵉⵙⵎ ⴰⴷ ⵓⵔ ⵉⵜⵜⵓⵢⴰⵙⵙⴰⵏ. ⵍⵍⴰⵏⵜ ⵜⵓⴳⵜ ⵏ ⵜⵥⵕⵉⵢⵉⵏ ⵅⴼ ⵓⵙⴰⴳⵎ ⵏ ⵢⵉⵙⵎ ⵏ ⵓⴷⵖⴰⵔ "ⵎⴰⴷⵔⵉⴷ", ⵎⴰⵛⴰ ⴰⴽⴽⵯ ⵜⵏⵜ ⵍⵍⴰⵏ ⴷⵉⴳⵙⵏⵜ ⵉⵎⵓⴽⵔⵉⵙⵏ ⴳ ⵓⵙⴼⵔⵓ ⵏ ⵓⵎⵀⴰⵣ ⴰⵎⵙⵉⵙⵍⵉ ⵏ ⵢⵉⵙⵎ, ⵙⴳ ⵜⵥⵕⵉⵢⵉⵏ ⴰⴷ:

* ⴰⵥⵓⵕ ⴰⵙⵉⵍⵜⵉⴽ: "ⵎⴰⴳⵜⵓⵔⵉⵜⵓⵎ" (Magetoritum); ⵏⵏⴰ ⴳ ⵜⵍⵍⴰ ⵜⴳⵓⵔⵉ "-ritu" ⵙ ⵓⵏⴰⵎⴽ ⵏ "ⴰⴷⵖⴰⵔ ⵏ ⵓⵣⵔⵔⵓⵢ ⴳ ⵡⴰⵙⵉⴼ").
* ⵙⴳ ⵜⵄⵕⴰⴱⵜ "ⵎⴰⵊⵕⴰ" (مجرى) ⵏⵖ ⵎⴰⵊⵕⵉⵟ (مجريط) ⵏⵏⴰ ⵉⴳⴰⵏ "ⴰⵙⴰⵔⵓ".
* ⵢⴰⵏ ⵓⵎⵙⴽⵉⵍ ⵙⴳ ⵜⴰⵎⵓⵥⴰⵕⴰⴱⵜ ⵏ ⵜⴳⵓⵔⵉ ⵜⴰⵍⴰⵜⵉⵏⵜ "matrix, matricis" (ⵏⵏⴰ ⵉⴳⴰⵏ ⴰⵡⴷ ⵏⵜⵜⴰⵜ "ⴰⵙⴰⵔⵓ").

## ⴰⵎⵣⵔⵓⵢ
ⴰⵏⵙⴰ ⵏ ⵎⴰⴷⵔⵉⴷ ⵜⴰⵜⵔⴰⵔⵜ ⵉⵜⵜⵓⵣⴷⴰⵖ ⵙⴳ ⵓⵣⵎⵣ ⴰⵔⴰⵎⵣⵔⵓⵢ.

### ⴰⵣⵎⵣ ⴰⵏⴰⵎⵎⴰⵙ
ⴰⵔⵔⴰ ⴰⵎⵣⵔⴰⵢ ⴰⵎⵣⵡⴰⵔⵓ ⵖⴼ ⵜⵉⵍⵍⵉⵜ ⵏ ⵜⵣⴷⵓⵖⵜ ⵉⵜⵜⵓⵙⵔⵙⵏ ⴳ ⵎⴰⴷⵔⵉⴷ ⵢⴰⵖⴰⵍ ⵙ ⵓⵣⵎⵣ ⴰⵏⵙⵍⵎ. ⴳ ⵓⵣⴳⵏ ⵡⵉⵙ ⵙⵉⵏ ⵏ ⵜⴰⵙⵓⵜ ⵜⵉⵙ ⵜⵥⴰ, ⵉⴱⵏⴰ ⵓⵎⵉⵔ ⴰⵡⵎⴰⵡⵉ "ⵎⵓⵃⵎⵎⴰⴷ ⴰⵎⵣⵡⴰⵔⵓ" ⵢⴰⵜ ⵜⴳⴰⴷⵉⵔⵜ ⵖⴼ ⵢⴰⵏ ⵓⵡⵔⵉⵔ ⵜⴰⵎⴰ ⵏ ⵡⴰⵙⵉⴼ ⵏ ⵎⴰⵏⵣⴰⵏⴰⵔⵉⵙ. ⵜⴳⴰ ⵜⴳⴰⴷⵉⵔⵜ ⴰⴷ ⵢⴰⵜ ⵙⴳ ⵜⴳⵓⴷⵉⵔ ⵏⵏⴰ ⵉⴼⴽⴰ ⴰⵏⴰⴹ ⴰⴷ ⵜⵜⵓⵥⴽⴰⵏⵜ ⴳ ⵓⵡⵜⵜⵓ ⴳⵔ ⵉⵏⴷⵍⴰⵙ ⴷ ⵜⴳⵍⴷⴰⵢ ⵏ ⵍⵢⵓⵏ ⴷ ⴽⴰⵙⵜⵉⵢⵢⴰ, ⵙ ⵓⵡⵜⵜⴰⵙ ⵏ ⵓⵙⵜⴰⵏ ⵖⴼ ⵟⵓⵍⵉⴷⵓ ⵎⴳⴰⵍ ⵉⵣⵄⴰⵎⵏ ⵏ ⵉⵎⴰⵙⵉⵃⵉⵢⵏ ⵙⴳ ⵓⴳⴰⴼⴰ, ⴷ ⴰⴷ ⵜⴳ ⴰⵏⵙⴰ ⵏ ⵓⵙⵏⵜⵉ ⵏ ⵜⵓⴽⵢⴰ ⵏ ⵉⵏⵙⵍⵎⵏ. ⴷⴼⴼⵉⵔ ⵏ ⵓⴽⵜⵓⵜⵉ ⵏ ⵜⵅⵍⵉⴼⵜ ⵏ ⴽⵓⵕⵟⵓⴱⴰ ⴳ ⵜⵣⵡⵉⵔⴰ ⵏ ⵜⴰⵙⵓⵜ ⵜⵉⵙ 11, ⵜⴽⵛⵎ ⵎⴰⴷⵔⵉⴷ ⴳ ⵜⴰⵢⴼⴰ ⵏ ⵟⵓⵍⵉⴷⵓ.

...

## ⵜⴰⵙⴽⵏⴰⴽⴰⵍⵜ

## ⵉⵎⵣⴷⴰⵖⵏ

## ⵜⴰⵏⴱⴰⴹⵜ

## ⵜⴰⴷⴰⵎⵙⴰ

## ⵉⴷⵍⵙ

## ⴰⵙⴳⵎⵉ

## ⴰⵙⵙⴰⵢ

## ⵉⵙⵓⵖⴰⵍ
ⴱⴰⵜⵎⴰⵏ

ⴱⴰⵜⵎⴰⵏ ⴰⵔⴳⴰⵣ ⴰⴼⵔⵜⵟⵟⵓ (Batman) ⵉⴳⴰ ⵢⴰⵏ ⵙⴳ ⵉⵡⵔⵉⴽⵏ ⵉⵎⴰⴹⵍⴰⵏⵏ ⵉⵜⵜⵡⴰⵙⵙⵏⵏ ⴽⵉⴳⴰⵏ ⴳ ⵓⵎⴰⴹⴰⵍ ⵏ ⵜⵏⴼⵓⵙⵉⵏ ⵏ ⵜⴼⵔⵉⵙⵜ ⵏ (Comics) ⴷ ⵙⵙⵉⵏⵉⵎⴰ. ⵉⴼⴼⵖ ⴷ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵓⵙⴳⴳⵯⴰⵙ ⵏ 1939 ⵙ ⵓⴼⵓⵙ ⵏ "ⴱⵓⴱ ⴽⵉⵢⵏ" ⴷ "ⴱⵉⵍ ⴼⵉⵏⴳⵔ".

ⵜⴰⵏⴼⵓⵙⵜ ⵏⵏⵙ: ⴷⴷⴰⵡ ⵏ ⵜⵎⵍⵙⵉⵜ ⵜⴰⴱⵔⴽⴰⵏⵜ ⵏ ⴱⴰⵜⵎⴰⵏ, ⵉⵍⵍⴰ ⵢⴰⵏ ⵓⵔⴳⴰⵣ ⵉⵙⵎ ⵏⵏⵙ "ⴱⵔⵓⵙ ⵡⵉⵢⵏ". ⴱⵔⵓⵙ ⵉⴳⴰ ⴰⵏⵙⴱⴰⵖⵓⵔ ⵉⵣⴷⵖⵏ ⴳ ⵜⵖⵔⵎⵜ ⵏ "ⴳⵓⵜⴰⵎ". ⵍⵍⵉⵖ ⵉⵎⵥⵥⵉ, ⵥⵕⴰⵏ ⵡⴰⵍⵍⵏ ⵏⵏⵙ ⵜⴰⵎⵜⵜⴰⵏⵜ ⵏ ⵉⵎⴰⵔⴰⵡⵏ ⵏⵏⵙ (ⴱⴰⴱⴰⵙ ⴷ ⵢⵎⵎⴰⵙ) ⵍⵍⵉⵖ ⵜⵏ ⵉⵏⵖⴰ ⵢⴰⵏ ⵓⵎⴰⴽⴰⵔ ⴳ ⵓⴱⵔⵉⴷ.

ⵜⴰⵎⵏⵜⵉⵍⵜ ⴰⴷ ⴰⴷ ⵢⵓⵊⵊⴰⵏ ⴱⵔⵓⵙ ⴰⴷ ⵉⴳ ⵜⴰⴳⴰⵍⵍⵉⵜ ⵉ ⵢⵉⵅⴼ ⵏⵏⵙ ⵎⴰⵙ ⵔⴰⴷ ⵉⴳ ⵎⴳⴰⵍ ⵉ ⵜⴱⴽⴽⵉⴹⵜ ⴷ ⵡⵉⵍⵍⵉ ⴼⵙⵙⵔⵏⵉⵏ ⴰⵎⵓⵜⵜⵍ .

ⵜⵉⵣⵎⵎⴰⵔ ⵏⵏⵙ: ⵎⴰ ⵉⵙⵙⵏⴰⵃⵢⴰⵏ ⴱⴰⵜⵎⴰⵏ ⴼ ⵉⵏⴱⵔⴰⵣⵏ ⵢⴰⴹⵏⵉⵏ ⵣⵓⵏ ⴷ "ⵙⵓⴱⵔⵎⴰⵏ" ⵏⵖ "ⵙⴱⴰⵢⴷⵔⵎⴰⵏ", ⵉⴳⴰ ⵜ ⵎⴰⵙ ⴷ ⵏⵜⵜⴰ ⵓⵔ ⵖⵓⵔⵙ ⴽⵔⴰ ⵏ ⵜⵣⵎⵎⴰⵔ ⵏ ⵉⵎⵕⵥⵉ ⵏ ⵜⵖⴰⵔⴰ (Superpowers). ⵃⵎⴰ ⴰⴷ ⵉⵏⵕⵓ ⵓⴳⵏⵉⴷⵏ ⵏⵏⵙ, ⴰⵔ ⵉⵙⵙⵎⵔⴰⵙ ⵜⴰⴷⵓⵙⵉ ⵏ ⵜⴼⴽⴽⴰ ⵉⵍⴰⵏ ⴰⴷⴷⴰⴷ ⵉⴷⵓⵙⵏ ⵙ ⵓⵙⵍⵎⴷ ⵏ ⵉⵎⵏⵖⵉ ⴷ ⴽⵉⴳⴰⵏ ⵏ ⵡⴰⵏⵏⴰⵏ ⴷ ⵉⴳⴰ ⵓⵍⴰ ⴰⵎⵙⵉⵙⵜⴰⵏ ⴰⵎⵇⵔⴰⵏ (Detective).
ⵙⴱⴰⵢⴷⵔⵎⴰⵏ

ⵙⴱⴰⵢⴷⵔⵎⴰⵏ ⵉⴳⴰ ⵢⴰⵏ ⵓⵡⵔⵉⴽ ⴰⵡⵡⵉⵏⴳⵎ ⵉⵜⵜⵡⴰⵢⵙⵙⴰⵏⵏ ⴱⴰⵀⵔⴰ ⴳ ⵓⵎⴰⴹⴰⵍ ⵏ ⵉⵏⴱⵔⴰⵣⵏ (Superheroes), ⵙⵏⵓⵍⴼⴰⵏ ⵜ ⵉⵎⴰⵔⴰⵜⵏ "ⵙⵜⴰⵏ ⵍⵉ" (Stan Lee) ⴷ "ⵙⵜⵉⴼ ⴷⵉⵜⴽⵓ" (Steve Ditko) ⴳ ⵓⵙⴳⴳⵯⴰⵙ ⵏ 1962 ⴳ ⵜⵏⴼⵓⵙⵉⵏ ⵜⵎⵙⵙⵓⵏⵖⵉⵏ ⵏ "ⵎⴰⵔⴼⵍ" (Marvel).

## ⵜⴰⵏⴼⵓⵙⵜ ⵏⵏⵙ

ⵉⵙⵎ ⵏⵏⵙ ⵏ ⵜⵉⴷⵜ ⵉⴳⴰ ⵜ "ⴱⵉⵜⵔ ⴱⴰⵔⴽⵔ", ⵉⴽⴽⴰ ⵜⵜ ⵉⵏⵏ ⵉⴳⴰ ⵢⴰⵏ ⵓⵄⵔⵔⵉⵎ ⵉⴳⵉⴳⵉⵍ ⴷ ⵉⴳⴰ ⴰⵎⵃⴹⴰⵕ ⴳ ⵜⵙⴷⴰⵡⵉⵜ, ⵉⵣⴷⵖ ⴷ ⴷⴰⴷⴷⴰⵙ ⴷ ⵜⵎⵖⴰⵔⵜ ⵏ ⴷⴰⴷⴷⴰⵙ ⴳ ⵜⵖⵔⵎⵜ ⵏ ⵏⵢⵓ ⵢⵓⵔⴽ, ⵢⴰⵏ ⵡⴰⵙⵙ, ⵉⵇⵇⵙ ⴰⵙ ⵢⴰⵏ ⵓⵡⵍⵉⵍⵍⵉ ⵉⵥⵍⵉⵏ, ⵉⴼⴽ ⴰⵙ ⵜⵉⵣⵎⵎⴰⵔ ⵜⵉⵎⵇⵔⴰⵏⵉⵏ (superpower).

## ⵜⵉⵣⵎⵎⴰⵔ ⵏⵏⵙ

ⵙⴱⴰⵢⴷⵔⵎⴰⵏ ⵖⵓⵔⵙ ⵜⵉⵣⵎⵎⴰⵔ ⵓⵔ ⵉⵍⵍⵉⵏ ⴷⴰⵔ ⵉⵡⴷⴰⵏ ⴰⴽⴽⵯ: ⵉⴼⴽⴰ ⴰⵙ ⵓⵡⵍⵉⵍⵍⵉ ⵍⵍⵉ ⴰⵙ ⵉⵇⵇⵙⵏ ⵜⴰⵥⵥⵉⴹⵕⴰ  ⵣⵓⴷ ⵓⴽⴰⵏ ⴰⵡⵍⵉⵍⵍⵉ ⵏ ⵜⵉⴷⵜ, ⵖⵓⵔ ⵙⴱⴰⵢⴷⵔⵎⵏ ⴽⵉⴳⴰⵏ ⵏ ⵉⴼⵓⴽⵙⵏ ⵉⵥⵍⵉⵏ ⵣⵓⵏⴷ  ⴰⴷ ⵉⵏⵏⴹ ⴷ ⵉⵖⵕⴱⴰⵏ ⴷ ⵜⵉⴷⵓⵍⵉⵡⵉⵏ ,ⴰⵡⴷ ⵜⴰⵥⵥⵉⴹⵕⴰ ⵏⵓⴼⵔⴰⵢ  (Spider-sense)  ⵍⵍⵉ ⵜ ⵉⵜⵜⴰⵊⵊⴰⵏ ⴰⴷ ⵉⵙⵙⵏ ⵉⵎⵉⵣⵉ ⵓⵔⵜⴰ ⴷ ⵉⵍⴽⵎ, ⴷ ⵉⵥⴹⴰⵔ ⵓⵍ ⴰⴷ ⵉⵙⴽⵔ ⴰⵥⵟⵟⴰ ⵏ ⵓⵡⵍⵉⵍⵍⵉ ⴰⴼⴰⴷ ⴰⴷ ⵉⵜⵜⵎⵓⵜⵜⵓⵢ ⵙⴳ ⵜⴳⵎⵎⵉ ⵙ ⵜⴰⵢⵢⴰⴹ.

## ⵜⴰⵎⴰⵙⴰⵢⵜ ⵏⵏⵙ

ⵜⴰⵡⵉⵏⵙⵜ ⵜⴰⵎⵖⵍⵓⵍⵜ ⵍⵍⵉ ⵙ ⵉⵜⵜⵡⴰⵢⵙⵙⴰⵏ ⵙⴱⴰⵢⴷⵔⵎⴰⵏ ⵜⴳⴰ ⵜⵜ: "ⵜⵉⵣⵎⵎⴰⵔ ⵜⵉⵎⵇⵔⴰⵏⵉⵏ ⴷⴰ ⴷ ⵜⵜⴰⵡⵉⵏⵜ ⵜⴰⵎⴰⵙⴰⵢⵜ ⵜⴰⵎⵇⵔⴰⵏⵜ",ⴰⵢⴰ ⴰ ⵅⴼ ⴰⵔ ⵉⵜⵜⵏⴰⵖ ⵙⴱⴰⵢⴷⵔⵎⴰⵏ ⵎⴳⴰⵍ ⵉⵎⵏⵖⴰⵢⵏ ⵃⵎⴰ ⴰⴷ ⵉⴼⵔⴳ ⵅⴼ ⵎⵉⴷⴷⵏ.

## ⵉⵙⴰⵖⵓⵍⵏ
ⵙⵓⴱⴱⵉⵔⵎⴰⵏ

ⵙⵓⴱⵉⵔⵎⴰⵏ (Superman) ⵉⴳⴰ ⵢⴰⵏ ⵙⴳ ⵉⵏⴱⵔⴰⵣⵏ (Superheroes) ⵉⵎⵣⵡⵓⵔⴰ ⴷ ⵉⵎⵇⵔⴰⵏⵏ ⴳ ⵓⵎⴰⴹⴰⵍ ⵏ ⵜⵏⴼⵓⵙⵉⵏ ⵜⵓⵏⵓⵖⵉⵏ. ⵉⴼⴼⴰⵖ ⴷ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵓⵙⴳⴳⵯⴰⵙ ⵏ 1938 ⴳ ⵜⵏⴼⵓⵙⵉⵏ ⵏ ⵓⵏⵓⵖⵏ ⵏ "Di Si Kumiks" (DC Comics).

## ⴰⵙⴰⴳⵎ ⵏⵏⵙ : (Origin):
ⵙⵓⴱⵉⵔⵎⴰⵏ ⵓⵔ ⵉⴷ ⵙⴳ ⵡⴰⴽⴰⵍ ⴰⴷ ⵉⴳⴰ, ⵉⵍⵓⵍ ⴳ ⵢⴰⵏ ⵓⵎⵜⵉⵡⴳ (Planet) ⵢⴰⴳⴳⵓⴳⵏ ⴱⴰⵀⵔⴰ ⵉⵙⵎ ⵏⵏⵙ "ⴽⵔⵉⴱⵜⵓⵏ". ⵍⵍⵉⵖ ⵉⵎⵥⵥⵉ, ⴳⴰⵏⵜ ⵉⵎⴰⵔⴰⵡⵏ ⵏⵏⵙ ⴳ ⵢⴰⵜ ⵜⵎⵙⵙⵓⴷⵓⵜ ⵜⴰⵎⵙⵢⵔⴰⵔⵜ (spaceship) ⴰⵣⵏⵜ ⵉⴷ ⵙ ⵡⴰⴽⴰⵍ ⵓⵔⵜⴰ ⵉⴱⴱⴰⵇⵇⵉ ⵓⵎⵜⵉⵡⴳ ⵏⵏⵙ.

ⵓⴼⴰⵏ ⵜ ⵉⵎⴽⵔⴰⵣⵏ "ⵊⵓⵏⴰⵜⴰⵏ" ⴷ "ⵎⴰⵔⵜⴰ ⴽⵉⵏⵜ", ⵙⵙⵎⵖⵔⵏ ⵜ ⴰⵎ ⴰⵔⵔⴰⵡ ⵏⵏⵙⵏ, ⴼⴽⵏ ⴰⵙ ⵉⵙⵎ ⵏ "ⴽⵍⴰⵔⴽ ⴽⵉⵏⵜ".

## ⵜⵉⵣⵎⵎⴰⵔ ⵏⵏⵙ:

ⴷⴰⵔ ⵙⵓⴱⵉⵔⵎⴰⵏ ⵜⵉⵣⵎⵎⴰⵔ ⵜⵉⵎⵇⵔⴰⵏⵉⵏ ⵍⵍⵉ ⵜ ⵉⵜⵜⴰⵊⵊⴰⵏ ⴰⴷ ⵉⴳ ⴰⵏⴱⵔⴰⵣ ⵓⵔ ⴰⵔ ⵉⵜⵜⵡⵉⵏⵔⴰ.

ⵖⵓⵔ ⵙⵓⴱⵉⵔⵎⴰⵏ ⵜⵉⵣⵎⵎⴰⵔ ⵏ ⵉⵎⵕⵥⵉ ⵏ ⵜⵖⴰⵔⴰ ⵣⵓⵏ ⴷ ⴰⴷ ⵉⵜⵜⴰⵢⵍⴰⵍ  ⴳ ⵉⴳⵏⵏⴰ ⵙ ⵜⵖⴰⵡⵍⴰ ⵉⵣⵔⵉⵏ ⴰⴷⵔⴰⴼ ⵏ ⵜⴰⵣⴰⵜ, ⴷⴰⵔⵙ ⵓⵍⴰ ⵜⵉⵣⵎⵎⴰⵔ ⵢⴰⴹⵏ ⵣⵓⵏⴷ ⴰⴷ  ⵢⴰⵙⵉ ⵜⵉⵖⴰⵡⵙⵉⵡⵉⵏ ⵥⵥⴰⵢⵏⵉⵏ ⵣⵓⵏ ⴷ ⵜⵉⵎⵙⵙⵓⴷⴰ ⴷ  ⵜⵉⴳⵎⵎⴰⵡ ⵓⵍⴰ ⵉⴷⵔⴰⵔⵏ.

## ⴰⵥⵏⵥⴰⵕ ⵏ ⵜⵉⵔⵖⵉ (Heat Vision):

ⵉⵥⴹⴰⵔ ⵙⵓⴱⵉⵔⵎⴰⵏ ⴰⴷ ⵉⵙⵙⴼⴰⵖ ⴰⵥⵏⵥⴰⵕ ⵉⵔⵖⴰⵏ ⵙⴳ ⵜⵉⵟⵟⴰⵡⵉⵏ ⵏⵏⵙ.

## ⴰⵡⵏⵓⵍ ⵏⵏⵙ :
 

ⵎⵇⵇⴰⵔ ⵉⵜⵡⴰⵢⵙⵙⴰⵏ ⵙ ⵓⵔⴳⴰⵣ ⵏ ⵓⵣⵣⴰⵍ ⵎⴰⵛ ⵉⵍⵍⴰ ⵢⴰⵏ ⵓⵥⵔⵓ ⴰⵣⴳⵣⴰⵡ ⴳ ⵎⴰⴷ ⵢⴳⵓⵔⵏ ⴳ ⵓⵎⵜⵉⵡⴳ ⵏⵏⵙ ⵉⵙⵎ ⵏⵏⵙ "ⴽⵔⵉⴱⵜⵓⵏⴰⵉⵜ", ⵡⴰⴷ ⴰⴷ ⵜ ⵉⵙⵔⴽⵎⵏ (weakens him) ⴰⵔ ⴰⵙ ⵉⵜⵜⴽⴽⵉⵙ ⵜⵉⵣⵎⵎⴰⵔ ⵏⵏⵙ.

## ⵉⵙⴰⵖⵓⵍⵏ
ⵟⵓⵎ ⴷ ⵊⵉⵔⵉ

**ⵟⵓⵎ ⴷ ⵊⵉⵔⵉ** (ⵙ ⵜⵏⴳⵍⵉⵣⵜ: **Tom and Jerry**) ⵉⴳⴰ ⵢⴰⵏ ⵓⵙⴷⴷⵉ ⴰⵎⵉⵔⵉⴽⴰⵏⵉ ⵏ ⵡⵓⵏⵓⵖⵏ ⵉⵜⵜⵎⵓⵙⵙⵓⵏ (Cartoons) ⵉⵜⵜⵡⴰⵙⵙⵏ ⴽⵉⴳⴰⵏ ⴳ ⵓⵎⴰⴹⴰⵍ. ⵙⴽⵔⵏ ⵜ ⵉⵎⵙⵙⵓⴼⵖⵏ "ⵡⵉⵍⵢⴰⵎ ⵀⴰⵏⴰ" ⴷ "ⵊⵓⵣⵉⴼ ⴱⴰⵔⴱⵉⵔⴰ" ⴳ ⵓⵙⴳⴳⵯⴰⵙ ⵏ 1940 ⵉ ⵜⵎⵙⵙⵓⵔⵜ ⵏ ⵎⵉⵜⵔⵓ ⴳⵓⵍⴷⵡⵉⵏ ⵎⴰⵢⵔ (MGM). ⴰⵙⴷⴷⵉ ⴰⴷ ⴰⵔ ⵉⵙⴰⵡⴰⵍ ⵖⴼ ⵉⵎⵏⵖⵉ ⴰⴽⵓⵎⵉⴷⵉ ⵉⵍⵍⴰⵏ ⴳⵔ ⵙⵉⵏ, ⴰⵎⵓⵛ  "ⵟⵓⵎ" ⴷ ⵓⵖⵔⴹⴰ "ⵊⵉⵔⵉ".

## ⴰⵙⵏⵜⵍ ⴷ ⵜⵏⴼⵓⵙⵜ
ⴰⵔ ⵜⵣⵔⴰⵢ ⵜⵏⴼⵓⵙⵜ ⵏ ⴽⵓ ⴰⴼⵉⵍⵎ ⵏ ⵓⵙⴷⴷⵉ ⴰⴷ ⵅⴼ ⵜⵎⴰⵖⵜ ⵏⵖ ⵉⵎⵏⵖⵉ ⵉⵍⵍⴰⵏ ⴳⵔ ⵓⵎⵓⵛ ⵟⵓⵎ ⴷ ⵓⵖⵔⴹⴰ ⵊⵉⵔⵉ. ⵟⵓⵎ ⴽⵓ ⴷⵡⴰⵍ ⴰⵔ ⵉⵜⵜⴰⵔⵎ ⴰⴷ ⵢⴰⵎⵥ ⵊⵉⵔⵉ ⴰⴼⴰⴷ ⴰ ⵜ ⵉⵛⵛ ⵏⵖ ⴰⴷ ⵜ ⵉⵙⵙⵓⴼⵖ ⵙⴳ ⵜⴳⵎⵎⵉ, ⵎⴰⵛⵛ ⵊⵉⵔⵉ ⴰⵔ ⴰⵙ ⴽⵓ ⴷⵡⴰⵍ ⵉⵔⴳⴳⵍ ⴰⵛⴽⵓ ⵉⵎⵓⴳⴹ ⴷ ⵉⴳⴰ ⴰⴽⵏⵏⴰⴹ, ⴷ ⴽⵔⴰ ⵏ ⵜⵉⴽⴽⴰⵍ ⴰⵔ ⵖⵓⵔⵙ ⵉⵜⵜⵉⵍⵉ ⵡⴰⵏⵏⴰⵣ.

ⴽⵔⴰ ⵏ ⵜⵉⴽⴽⴰⵍ ⵢⴰⴹⵏⵉⵏ ⵡⴰⵅⵅⴰ ⴷⴰ ⵉⵜⵜⵉⵍⵉ ⵉⵎⵏⵖⵉ, ⴰⵔ ⵜⵎⵢⴰⵡⴰⵙⵏ ⴳⵔⴰⵜⵙⵏ ⵎⴳⴰⵍ ⴽⵔⴰ ⵏ ⵡⴰⵢⵢⴰⴹ. ⵓⵏⵓⵖⵏ ⴰⴷ ⵓⵔ ⴳⵉⵙⵏ ⵉⵍⵍⵉ ⵓⵎⵙⴰⵡⴰⵍ ⴽⵉⴳⴰⵏ, ⴰⵔ ⵙⴱⴷⴰⴷⵏ ⵅⴼ ⵓⵎⵓⵙⵙⵓ ⴷ ⵜⴰⴹⵚⴰ ⴷ ⵓⵥⴰⵡⴰⵏ ⴰⵎⵓⵍⴰⴼ.

## ⵉⵡⵔⵉⴽⵏ ⵉⵅⴰⵜⴰⵔⵏ
ⵟⵓⵎ (Tom): ⵉⴳⴰ ⴰⵎⵓⵛ ⴰⵥⵔⵡⴰⵍ ⴷ ⵓⵎⵍⵍⴰⵍ. ⴰⵔ ⵉⵣⵣⵔⴰⵢ ⵜⵓⴷⵔⵜ ⴳ ⵓⵎⵔⵔⴻⵔ ⵏ ⵉⴹⵚ (Sleeping) ⴷ ⵡⴰⵟⵟⴰⵢ ⵏ  ⵓⵖⵔⴹⴰ ⵊⵉⵔⵉ. ⵡⴰⵅⵅⴰ ⵉⴳⴰ ⵓⴳⵏⵉⴷ, ⴷⴰ ⵉⵎⵙⵎⴰⵍⵍⴰ ⴽⵔⴰ ⵏ ⵜⵉⴽⴽⴰⵍ ⵜⵉⴳⵉⵔⴰ ⵏ ⵜⵏⴼⵓⵙⵜ. ⵊⵉⵔⵉ (Jerry): ⵉⴳⴰ ⴰⵖⵔⴹⴰ ⴰⵎⴰⵖⵓⴷ ⵉⵎⵥⵥⵉⵢⵏ. ⵉⴳⴰ ⴰⴽⵏⵏⴰⴹ ⴱⴰⵀⵔⴰ, ⴷⴰ ⵉⵙⵙⵎⵔⴰⵙ ⵜⵉⵖⴰⵡⵙⵉⵡⵉⵏ ⵏ ⵜⴳⵎⵎⵉ ⵃⵎⴰ ⴰⴷ ⵢⴰⵙⵉ ⴼ ⵓⴳⴰⵢⵢⵓ ⵏⵏⵙ ⵎⴳⴰⵍ ⵟⵓⵎ. ⵙⴱⴰⵢⴽ (Spike): ⵉⴳⴰ ⵢⴰⵏ ⵓⵢⴷⵉ ⴰⵎⵖⴷⵉⴷⵉⵉ ⵉⵎⵇⵇⵓⵔⵏ ⵏ ⵡⴰⵏⴰⵡ ⵏ "ⴱⵓⵍⴷⵓⴳ". ⴰⵔ ⵉⵜⵜⴰⵡⵙ ⴱⴰⵀⵔⴰ ⵉ ⵊⵉⵔⵉ ⵎⴳⴰⵍ ⵏ ⵟⵓⵎ.

## ⴰⵎⵣⵔⵓⵢ ⴷ ⵓⵙⴱⵓⵖⵍⵓ
ⵙⴳ 1940 ⴰⵔ 1958, ⵀⴰⵏⴰ ⴷ ⴱⴰⵔⴱⵉⵔⴰ ⵙⵙⵓⴼⵖⵏ ⴷ 114 ⵏ ⵓⴼⵉⵍⵎ ⴰⴳⵯⵣⵣⴰⵍ ⵏ ⵜⵓⵎ ⴷ ⵊⵉⵔⵉ. ⵉⵡⵉⵏ ⵙⵉⵙ 7 ⵏ ⵜⵙⵎⵖⵓⵔⵉⵏ ⵏ ⵍⵓⵙⴽⴰⵔ (Oscars) ⴳ ⵡⴰⵏⴰⵡ ⵏ ⵓⵏⵓⵖⵏ ⵉⵜⵎⵓⵙⵙⵓⵏ ⴳⵯⵣⵣⵉⵍⵏⵉⵏ, ⴰⵢⵏⵏⴰ ⵢⵓⵊⵊⴰⵏ ⴰⵙⴷⴷⵉ ⴰⴷ ⴰⴷ ⵢⵉⵍⵉ ⴳ ⵜⵙⵇⵇⴰⵔⵜ ⵏ ⵓⵏⵓⵖⵏ ⵉⵜⵎⵓⵙⵙⵓⵏ ⴰⴽⴽⵯ ⵉⵜⵡⴰⵙⵙⵏⵏ ⴳ ⵓⵎⵣⵔⵓⵢ. ⴹⴰⵕⵜ ⵏ ⵖⵉⴽⴰⵏⵏ, ⴽⵉⴳⴰⵏ ⵏ ⵜⵎⵙⵙⵓⵔⵉⵏ ⵢⴰⴹⵏⵉⵏ ⵙⴽⵔⵏⵜ ⵉⵙⴷⴷⵉⵜⵏ ⵉⵎⴰⵢⵏⵓⵜⵏ ⵏ ⵟⵓⵎ ⴷ ⵊⵉⵔⵉ ⵉ ⵜⵉⵍⵉⴼⵉⵣⵢⵓⵏ.

## ⵉⴹⵉⵙ ⴰⴷⵍⵙⴰⵏ
ⵟⵓⵎ ⴷ ⵊⵉⵔⵉ ⴳⴰⵏ ⵖⵉⵍⴰ ⵣⴳ ⵉⵡⵔⵉⴽⵏ ⵏ ⵉⴹⵉⵙ ⴰⴷⵍⵙⴰⵏ  (Pop Culture). ⵍⵍⴰⵏ ⴳ ⵓⵔⴰⵔⵏ ⵏ ⴼⵉⴷⵢⵓ, ⴷ ⵉⴼⵉⵍⵎⵏ ⵏ ⵙⵙⵉⵏⵉⵎⴰ ⴷ ⵜⵎⵍⵙⵉⵜ, ⴷ ⴽⵓ ⵎⴰⵏⵉ, ⴷ ⵙⵓⵍ ⵓⴽⴰⵏ ⵖⵓⵔⵙ ⵜⴰⵎⴰⴷⵏⴰⵏⵜ ⵎⵇⵇⵓⵔⵏ ⴳⵔ ⵎⴷⴷⵏ ⵎⴰⴷ ⵉⵎⵥⵥⵉⵢⵏ ⵓⵍⴰ ⵎⴰⴷ ⵉⵎⵇⵇⵓⵔⵏ.

## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵥⵟⵟⴰⵜ

**ⵥⵟⵟⴰⵜ** ⵏⵖ **ⵙⵟⵟⴰⵜ** ⵜⴳⴰ ⵢⴰⵜ ⵜⵎⴷⵉⵏⵜ ⴳ ⵍⵎⵖⵔⵉⴱ. ⵜⵍⵍⴰ ⵏⴳⵔ ⵎⵕⵕⴰⴽⵛ ⴷ ⵜⴳⵎⵎⵉ ⵜⵓⵎⵍⵉⵍⵜ.

## ⴰⵥⵓⵕ ⵏ ⵓⵙⵎⵎⵉ

## ⴰⵎⵣⵔⵓⵢ

## ⵜⵉⵟⵟⴰⵏⵜ ⴷ ⵓⵙⵏⵎⴽⵜⴰ
ⴰⵔ ⵜⴻⵜⵜⵉⵏⵉ ⵜⵉⵟⵟⴰⵏⵜ ⵍⵍⵉ ⵉⵜⵜⵢⵓⵙⴽⴰⵔⵏ ⴳ ⵓⵙⴳⴳⵯⴰⵙ ⵏ 2014 ⵎⴰⵙ ⴷ :

### ⴰⵙⵍⵎⴷ

* ⵜⵉⴳⵎⵉⴹⵉ ⵏ ⵜⴰⵔⵙⴽⴽⵉⵍⵜ (ⵎⵉⴷⴷⵏ ⵍⵍⵉ ⵓⵔ ⵉⵙⵙⵉⵏⵏ ⴰⴷ ⴰⵇⵇⵔⴰⵏ ⵓⵍⴰ ⴰⴷ ⵜⵜⴰⵔⴰⵏ) : 22.4%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵉⵖⵔⴰⵏ ⴰⵔ ⴰⵙⵉⵏⴰⵏ ⵏ ⵓⵙⵎⴷⵉ ⵏⵖ ⴷ ⵓⴳⴳⴰⵔ : 27.5%

### ⵜⴰⴷⴰⵎⵙⴰ

* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵉⵍⵍⴰⵏ ⴳ ⵉⵙⴳⴳⵯⴰⵙⵏ ⵏⵏⵙⵏ ⵏ ⵜⵡⵓⵔⵉ : 48.6%
* ⵜⵉⴳⵎⵉⴹⵉ ⵏ ⵜⴰⵔⵡⵓⵔⵉ (ⵎⵉⴷⴷⵏ ⵍⵍⵉ ⵓⵔ ⵉⵟⵟⵉⴼⵏ ⵜⴰⵡⵓⵔⵉ) : 21.3%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵙⵡⵓⵔⵉⵏ ⴷⴰⵔ ⵜⵎⵙⵓⵍⵜⴰ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 21.5%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵙⵡⵓⵔⵉⵏ ⴳ ⵓⵙⵍⵉⴳ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 43.4%

## ⵉⵙⴰⵖⵓⵍⵏ
ⵍⵎⵓⵃⵎⵎⴰⴷⵉⵢⵢⴰ (ⵜⴰⵎⴷⵉⵏⵜ)

**ⵍⵎⵓⵃⵎⵎⴰⴷⵉⵢⵢⴰ** ⵏⵖ **ⴼⴹⴰⵍⴰ** (ⵙ ⵜⴰⵄⵔⴰⴱⵜ : المحمدية; ⵉⵙⵎ ⵏⵏⵙ ⴰⵇⴱⵓⵔ : ⴼⴹⴰⵍⴰ) ⴷ ⵢⴰⵜ ⵜⵎⴷⵉⵏⵜ ⵜⴰⵎⵖⵔⵉⴱⵉⵜ ⵉⵍⵍⴰⵏ ⵜⴰⵎⴰ ⵏ ⵜⵎⴷⵉⵏⵜ ⵏ ⵜⴳⵎⵎⵉ ⵜⵓⵎⵍⵉⵍⵜ, ⵜⴰⴳⴳⵓⴳ ⴼⵍⵍⴰⵙ ⵖⴰⵔ ⵙ ⴽⵔⴰ ⵏ ⵉⴽⵓⵍⵓⵎⵉⵜⵔⵏ ⵉⴷⵔⵓⵙⵏ.

## ⴰⵎⵣⵔⵓⵢ

## ⵜⵉⵟⵟⴰⵏⵜ
ⴰⵔ ⵜⴻⵜⵜⵉⵏⵉ ⵜⵉⵟⵟⴰⵏⵜ ⵍⵍⵉ ⵉⵜⵜⵢⵓⵙⴽⴰⵔⵏ ⴳ ⵓⵙⴳⴳⵯⴰⵙ ⵏ 2014 ⵎⴰⵙ ⵜⴰⵎⴷⵉⵏⵜ ⴰⴷ ⵣⴷⵖⵏ ⴳⵉⵙ ⵎⴰⴷ ⵉⵜⵜⴳⴳⴰⵏ 207 670 ⵓⵎⵣⴷⴰⵖ. ⴷ ⴰⵡⴷ ⵎⴰⴷ ⵉⵥⵍⵉⵏ ⵙ :

### ⴰⵙⵍⵎⴷ

* ⵜⵉⴳⵎⵉⴹⵉ/ⵜⴰⵙⴽⵯⴼⵍⵜ ⵏ ⵜⴰⵔⵙⴽⴽⵉⵍⵜ (ⵎⵉⴷⴷⵏ ⵍⵍⵉ ⵓⵔ ⵉⵙⵙⵉⵏⵏ ⴰⴷ ⴰⵇⵇⵔⴰⵏ ⴷ ⴰⴷ ⵜⵜⴰⵔⴰⵏ) : 16,9%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵉⵖⵔⴰⵏ ⴰⵔ ⴰⵙⵉⵏⴰⵏ ⵏ ⵓⵙⵎⴷⵉ ⵏⵖ ⴷ ⵓⴳⴳⴰⵔ : 30,7%

### ⵜⴰⴷⴰⵎⵙⴰ

* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵍⵍⴰⵏ ⴳ ⵉⵙⴳⴳⵯⴰⵙⵏ ⵏⵏⵙⵏ ⵏ ⵜⵡⵓⵔⵉ : 50,4%
* ⵜⵉⴳⵎⵉⴹⵉ ⵏ ⵜⴰⵔⵡⵓⵔⵉ (ⵎⵉⴷⴷⵏ ⵍⵍⵉ ⵓⵔ ⵉⵟⵟⵉⴼⵏ ⵜⴰⵡⵓⵔⵉ) : 20,4%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵙⵡⵓⵔⵉⵏ ⴷⴰⵔ ⵜⵎⵙⵓⵍⵜⴰ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 11,5%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵙⵡⵓⵔⵉⵏ ⴳ ⵢⵉⴳⵔ ⵓⵙⵍⵉⴳ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 61,3%

## ⵉⵙⴰⵖⵓⵍⵏ
ⴱⵕⵛⵉⴷ

**ⴱⵕⵛⵉⴷ** ⵏⵖ **ⴱⵕⵕⵛⵉⴷ** ⵜⴳⴰ ⵢⴰⵜ ⵜⵎⴷⵉⵏⵜ ⵜⴰⵎⵖⵔⵉⴱⵉⵜ ⴷ ⵜⵎⴰⵥⵓⵏⵜ ⵏ ⵜⵙⴳⴰ ⵏ ⴱⵕⵛⵉⴷ, ⴳ ⵜⵎⵏⴰⴹⵜ ⵏ ⵜⴰⴷⴷⴰⵔⵜ ⵜⵓⵎⵍⵉⵍⵜ ⵥⵟⵟⴰⵜ. ⵜⴳⴰ ⵢⴰⵜ ⵙⴳ ⵜⵎⴷⵉⵏⵉⵏ ⵜⵉⵎⵇⵔⴰⵏⵉⵏ ⴳ ⵜⵎⵏⴰⴹⵜ ⴰⴷ. ⵜⴻⵜⵜⵓⵥⴽⴰ ⵜⵎⴷⵉⵏⵜ ⴰⴷⴳ ⵓⵣⵎⵣ ⵏ ⵓⵙⴷⵓⵔⵔⵉ ⴰⴼⵕⴰⵏⵚⵉⵚ ⵉ ⵍⵎⵖⵔⵉⴱ, ⴷ ⵓⵟⵟⵓⵏ ⵏ ⵉⵎⵣⴷⴰⵖⵏ ⵏⵏⵙ ⵉⵍⴽⵎ ⴰⵜⵜⴰⵢⵏ ⵏ 140,000 ⵏ ⵓⴼⴳⴰⵏ. ⵜⵍⵍⴰ ⴷⴰⵔ ⵜⵎⴷⵉⵏⵜ ⴰⴷ ⵢⴰⵜ ⵜⵢⵓⵏⵜ ⵜⴰⵎⴳⵓⵔⴰⵏⵜ ⵜⴰⵅⴰⵜⴰⵔⵜ ⵉⵜⵜⵓⵙⵉⴹⵏⵏ ⴷ ⵜⵉⵙ ⴽⵕⴰⴹⵜ ⴳ ⵍⵎⵖⵔⵉⴱ, ⴷ ⵜⵓⴳⴷⵜ ⵏ ⵉⵎⵣⴷⴰⵖⵏ ⵏ ⵜⵎⴷⵉⵏⵜ ⴳⴰⵏ ⵙⴳ ⵓⵥⵓⵕ ⴰⵃⵔⵉⵣⵉ.

ⵙⴳ ⵉⴷⵖⴰⵔⵏ ⵉⵅⴰⵜⴰⵔⵏ ⴳ ⵜⵎⴷⵉⵏⵜ ⴰⴷ, ⵍⵍⴰⵏ ⵉⴱⴰⵔⴰⵣⵏ ⵏ ⵓⵙⵓⵏⴼⵓ ⵍⵍⵉ ⵉⴳⴰⵏ ⴰⵎⵙⵙⵓⵏⴼⵙ ⵉ ⵉⵎⵣⴷⴰⵖⵏ ⵏ ⵜⵎⵏⴰⴹⵜ ⵏ ⵜⴰⴷⴷⴰⵔⵜ ⵜⵓⵎⵍⵉⵍⵜ ⵥⵟⵟⴰⵜ. ⴰⵙⵓⴽ ⴰⴷⵙⵍⴰⵏ ⴳ ⵜⵎⴷⵉⵏⵜ ⵉⴳⴰ ⵜ ⵓⵙⵓⴽ ⵏ ⵎⵓⵃⵎⵎⴷ ⵡⵉⵙ ⵙⵎⵎⵓⵙ ⵙ ⵜⵓⵔⵜⵉⵜⵉⵏ ⵏⵏⵙ ⵜⵉⵎⵇⵔⴰⵏⵉⵏ, ⵏⵏⴰ ⵉⵜⵜⵓⵙⵉⵙⵎⵍⵏ ⴰⵎ ⵓⵙⵓⴽ ⴰⴽⴽⵯ ⵢⵓⵔⵡⵏ ⴳ ⵍⵎⵖⵔⵉⴱ. ⵉⵍⵍⴰ ⴳ ⵜⵎⴷⵉⵏⵜ ⵓⵍⴰ "ⵓⴷⵖⴰⵔ ⴰⴼⵕⴰⵏⵚⵉⵚ" (Quartier Français) ⵏⵏⴰ ⴳ ⵜⵍⵍⴰ ⵜⴳⵍⵉⵣⵜ ⴷ ⵉⴷⵖⴰⵔⵏ ⵏⵏⴰ ⴳ ⵣⴷⵖⵏ ⵉⴼⵕⴰⵏⵚⵉⵚⵏ ⵣⵉⴽ. 

ⴰⵢⵍⵍⵉ ⵉⵙⵥⵍⵉⵏ ⵜⴰⵎⴷⵉⵏⵜ ⴰⴷ  ⵉⴳⴰ ⵜ ⵡⴰⵏⵙⴰ ⵏⵏⵙ ⴰⵙⵜⵔⴰⵜⵉⵊⵉ ⵍⵍⵉ ⵜⵜ ⵉⵔⵓⵔⵏ ⴷ ⴰⵎⵎⴰⵙ ⵏ ⵓⵣⴷⴰⵢ ⴳⵔ ⵜⵎⴷⵉⵏⵉⵏ ⵜⵉⵎⵖⵔⵉⴱⵉⵢⵉⵏ ⵜⵉⵅⴰⵜⴰⵔⵉⵏ. 

## ⵜⵉⵟⵟⴰⵏⵜ

### ⴰⵙⵍⵎⴷ

* ⴰⵙⵖⵍ ⵜⴰⵔⵙⴽⴽⵉⵍⵜ (ⵜⴰⵙⴽⵯⴼⵍⵜ ⵏ ⵡⵉⴷ ⵓⵔ ⵉⵙⵙⵉⵏⵏ ⴰⴷ ⵖⵔⵏ ⵓⵍⴰ ⴰⴷ ⵜⵜⴰⵔⴰⵏ ): 20.6% 
* ⴰⵙⵖⵍ ⵏ ⵉⵎⵣⴷⴰⵖⵏ ⵍⵍⵉ ⵖⵓⵔ ⵉⵍⵍⴰ ⵓⵙⵡⵉⵔ ⴰⵏⴰⴼⵍⵍⴰ (ⴰⵙⵉⵏⴰⵏ ⴷ ⵜⵙⴷⴰⵡⵉⵜ): 25.6% 

### ⵜⴰⴷⴰⵎⵙⴰ

* ⴰⵙⵖⵍ ⵏ ⵉⵎⵣⴷⴰⵖⵏ ⵉⵔⵎⵉⴷⵏ (ⵡⵉⴷⴰ ⵣⵎⵔⵏⵉⵏ ⴰⴷ ⵙⵡⵓⵔⵉⵏ): 51.6% 
* ⴰⵙⵖⵍ ⵏ ⵜⴰⵔⵡⵓⵔⵉ (ⵡⵉⵍⵍⵉ ⵓⵔ ⵉⵙⵡⵓⵔⵉⵏ ⴷ ⴰⵔ ⵙⵉⴳⴳⵉⵍⵏ ⵜⴰⵡⵓⵔⵉ): 18.2% 
* ⴰⵙⵖⵍ ⵏ ⵡⵉⵍⵍⵉ ⴳⴰⵏⵉⵏ ⵉⵎⵙⵖⴰⵏⵏ ⴳ ⴷⴰⵔ ⵓⵡⴰⵏⴽ: 11.7%
* ⴰⵙⵖⵍ ⵏ ⵡⵉⵍⵍⵉ ⵉⵙⵡⵓⵔⵉⵏ ⴳ ⵢⵉⴳⵔ ⵓⵙⵍⵉⴳ: 57.7%

## ⵉⵙⴰⵖⵓⵍⵏ
ⵙⵉⴷⵉ ⵕⵃⵃⴰⵍ ⴰⴼⵜⴰⵙ

**ⵙⵉⴷⵉ ⵕⵕⵃⴰⵍ ⵛⵛⴰⵟⵉ** ⵏⵖ **ⵙⵉⴷⵉ ⵕⵃⵃⴰⵍ ⴰⴼⵜⴰⵙ** ⵜⴳⴰ ⵢⴰⵜ ⵜⴳⵔⴰⵡⵜ ⵜⴰⵎⵓⵔⴰⵏⵜ ⴳ ⵜⵙⴳⴰ ⵏ ⴱⵕⵛⵉⴷ, ⵜⴰⵎⵏⴰⴹⵜ ⵏ ⴰⵏⴼⴰ-ⵥⵟⵟⴰⵜ. ⵣⴷⵖⵏ ⴳⵉⵙ 20,628 ⵏ ⵓⵎⵣⴷⴰⵖ, ⵙ ⵓⵎⵙⴰⵙⴰ ⴷ ⵜⵉⵟⵟⴰⵏⵜ ⵜⴰⵎⴰⵜⴰⵢⵜ ⵏ ⵓⵙⴳⴳⵯⴰⵙ 2014. 

## ⵜⵉⵟⵟⴰⵏⵜ

### ⴰⵙⵍⵎⴷ

* ⴰⵙⵖⵍ ⵜⴰⵔⵙⴽⴽⵉⵍⵜ (ⵡⵉⴷ ⵓⵔ ⵉⵙⵙⵉⵏⵏ ⴰⴷ ⴰⵇⵇⵔⴰⵏ ⵓⵍⴰ ⴰⴷ ⵜⵜⴰⵔⴰⵏ): 29.6%
* ⴰⵙⵖⵍ ⵏ ⵉⵎⵣⴷⴰⵖⵏ ⵖⵓⵔ ⴰⵙⵡⵉⵔ ⴰⵏⴰⴼⵍⵍⴰ (ⴰⵙⵉⵏⴰⵏ ⴷ ⵜⵙⴷⴰⵡⵉⵜ): 12.6%

### ⵜⴰⴷⴰⵎⵙⴰ

* ⴰⵙⵖⵍ  ⵏ ⵉⵎⵣⴷⴰⵖⵏ ⵉⵔⵎⵉⴷⵏ (ⵡⵉⵍⵍⵉ ⵣⵎⵔⵏⵉⵏ ⴰⴷ ⵙⵡⵓⵔⵉⵏ): 50.2% 
* ⴰⵙⵖⵍ  ⵏ ⵜⴰⵔⵡⵓⵔⵉ (ⵡⵉⴷ ⵓⵔ ⵉⵙⵡⵓⵔⵉⵏ ⴷ ⴰⵔ ⵙⵉⴳⴳⵉⵍⵏ ⵜⴰⵡⵓⵔⵉ): 14.2% 
* ⴰⵙⵖⵍ ⵏ ⵡⵉⵍⵍⵉ ⴳⴰⵏⵉⵏ ⵉⵎⵙⵖⴰⵏⵏ 4.7% 
* ⴰⵙⵖⵍ ⵏ ⵡⵉⵍⵍⵉ ⵉⵙⵡⵓⵔⵉⵏ ⴳ ⵢⵉⴳⵔ ⵓⵙⵍⵉⴳ: 49.1%

## ⵉⵙⴰⵖⵓⵍⵏ
ⴱⵏⵙⵍⵉⵎⴰⵏ

**ⴱⵏⵙⵍⵉⵎⴰⵏ** ⵜⴳⴰ ⵢⴰⵜ ⵜⵎⴷⵉⵏⵜ ⴳ ⵓⴳⴰⴼⴰ ⵓⵜⵔⵉⵎ ⵏ ⵜⴳⵍⴷⵉⵜ ⵏ ⵍⵎⵖⵔⵉⴱ, ⵣⴷⵖⵏ ⴳⵉⵙ ⵎⴰⴷ ⵉⵜⵜⴳⴳⴰⵏ  46,478 ⵏ ⵓⵎⵣⴷⴰⵖ (ⵙ ⵜⵉⵟⵟⴰⵏⵜ ⵏ 2004). ⴷ ⴱⵏⵙⵍⵉⵎⴰⵏ ⵜⴳⴰ ⴰⵎⵎⴰⵙ ⵏ ⵜⵙⴳⴰ ⵏ ⴱⵏⵙⵍⵉⵎⴰⵏ, ⵜⴹⴼⴰⵕ ⵉ ⵜⵎⵏⴰⴹⵜ ⵏ ⵜⴰⴷⴷⴰⵔⵜ ⵜⵓⵎⵍⵉⵍⵜ ⵥⵟⵟⴰⵜ. ⵜⵍⵍⴰ ⴳ ⵓⴳⵎⵎⵓⴹ ⵏ ⵜⵎⴰⵥⵓⵏⵜ ⵕⵕⴱⴰⵟ ⴷ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ).

ⵜⵃⴹⴰ ⴱⵏⵙⵍⵉⵎⴰⵏ ⵢⴰⵏ ⵓⴷⵔⵉⵣ ⵏ ⵓⵥⴽⴰⵡ ⵉⵥⵍⵉⵏ, ⴰⵛⴽⵓ ⵜⵓⵎⴰ ⴰⵜⵜⴰⵢⵏ ⵏ 38 ⵏ ⵓⴱⴰⵔⴰⵣ ⴰⵣⴳⵣⴰⵡ, ⴷ ⵜⴻⵜⵜⴰⴽⴽⴰ ⴰⵏⴰⵎⵎⴰⵙ ⵏ 65 ⵎⵉⵜⵔⵓ ⴰⵎⴽⴽⵓⵥ ⵏ ⵜⵊⵓⵎⵎⴰ ⵜⵉⵣⴳⵣⴰⵡⵉⵏ ⵉ ⴽⵓ ⴰⵎⵣⴷⴰⵖ, ⴰⵢⵍⵍⵉ ⵉⴳⴰⵏ ⵢⴰⵏ ⵡⵓⵟⵟⵓⵏ ⵉⵎⵇⵇⵓⵔⵏ ⴱⴰⵀⵔⴰ ⵉⴳ ⵜ ⵏⵙⵎⵣⴰⵣⴰⵍ ⴷ 16 ⵎⵉⵜⵔⵓ ⴰⵎⴽⴽⵓⵥ ⵍⵍⵉ ⵙ ⵜⵙⵎⵎⵜⴰⵔ ⵜⵏⵎⴰⵍⴰⵢⵜ/ⴰⴳⵔⴰⵡ ⵏ ⵜⵎⵜⵜⴰ ⵉⵎⵓⵏⵏ. ⴷ ⵢⵓⵎⵥ ⴰⴽⴽⵯ ⵓⴷⵔⵉⵣ ⴰⴷ ⴰⵥⴽⴰⵡ ⵍⵍⵉ ⵉⴳⴰⵏ ⴰⵣⴰⵢⴽⵓ ⵖⴼ ⵜⵎⴷⵉⵏⵜ, ⴰⵛⴽⵓ ⵜⵉⴳⵎⵎⴰ ⵜⵉⵎⵖⵔⵉⴱⵉⵢⵉⵏ ⵜⵉⵣⴰⵢⴽⵓⵜⵉⵏ ⴳⴰⵏⵜ 86.5% ⵙⴳ ⵜⵢⵓⵏⵉⵏ ⵏ ⵜⵣⴷⵓⵖⵜ ⴳ ⵜⵎⴷⵉⵏⵜ, ⴳ ⵜⵉⵣⵉ ⵍⵍⵉ ⴳ ⵓⵔ ⴳⵉⵏⵜ ⵜⵣⴷⵓⵖⵉⵏ ⵜⵉⵜⵔⴰⵔⵉⵏ  ⵖⴰⵙ 3.6%, ⴷ ⵍⴼⵉⵍⵍⴰⵜ 4.2%. ⴷ 6% ⵏ ⵜⵡⵊⵉⵡⵉⵏ ⵍⵍⵉ ⵉⵣⴷⵖⵏ ⴳ ⵜⵎⴷⵉⵏⵜ ⵣⴷⵖⵏⵜ ⴳ ⵜⵣⴷⵓⵖⵜ ⵜⴰⴼⵔⴰⵔⵜ ⴷ ⵜⵎⴰⵏⵓⵣⵜ. 

## ⵜⴰⴷⵎⵙⴰ
ⵎⵇⵇⴰⵔ ⵉⵍⵍⴰ ⵡⴰⵏⵙⴰ ⵏⵏⵙ ⴰⵙⵜⵔⴰⵜⵉⵊⵉ ⴳⵔ ⵙⵏⴰⵜ ⵜⵎⴰⵥⵓⵏⵉⵏ, ⴰⵏⴼⴰ (55 ⴽⵉⵍⵓⵎⵉⵜⵔ) ⴷ ⵕⵕⴱⴰⵟ (62 ⴽⵉⵍⵓⵎⵉⵜⵔ), ⴷ ⵓⵃⴰⴷⴰ ⵏⵏⵙ ⵉ ⵜⵎⴷⵉⵏⵜ ⵜⴰⵎⴳⵓⵔⴰⵏⵜ ⵏ ⵍⵎⵓⵃⵎⵎⴰⴷⵉⵢⵢⴰ, ⵜⵖⴰⵎⴰ ⴱⵏⵙⵍⵉⵎⴰⵏ ⵜⴰⴳⴳⵓⴳ ⵖⴼ ⴽⵓ ⵜⴰⵣⵣⵉⴳⵣⵜ ⵜⴰⵎⴳⵓⵔⴰⵏⵜ, ⴰⴼⴰⴷ ⴰⴷ ⵜⵃⴹⵓ ⴰⴷⵔⵉⵣ ⵏⵏⵙ ⴰⵡⵏⵏⴰⴹⴰⵏ ⵉⵥⵍⵉⵏ ⵍⵍⵉ ⵉⵜⵜⴰⵊⵊⴰⵏ ⵜⴰⵎⵏⴰⴹⵜ ⵏⵏⵙ ⴰⴷ ⵜⴳ ⴰⵎⵙⵙⵓⵏⴼⵙ ⵉ ⵜⵎⵏⴰⴹⵜ ⵏ ⵡⴰⵏⴼⴰ ⵍⵍⵉ ⵢⵓⵎⴰⵏ ⵢⴰⵏ ⵡⴰⵎⵎⴰⵙ ⴰⵎⴳⵓⵔⴰⵏ ⵍⵍⵉ ⵉⵎⵇⵇⵓⵔⵏ ⴰⴽⴽⵯ ⴳ ⵍⵎⵖⵔⵉⴱ, ⴷ ⵍⵍⵉ ⵉⵙⵙⴽⵛⴰⵎⵏ ⵉⵎⴹⴰⵏⵏ ⵉⵏⵏⵔⵏⵉⵏ ⵏ ⵉⵎⵣⴷⴰⵖ ⵏ ⴱⵏⵙⵍⵉⵎⴰⵏ ⵍⵍⵉ ⵉⵙⵉⴳⴳⵉⵍⵏ ⵙ ⵜⵡⵓⵔⵉ. ⵉⴳⴰ ⵓⵥⵍⴰ ⴰⴳⵍⴷⴰⵏ ⵢⴰⵏ ⵙⴳ ⵡⵓⴷⵎⴰⵡⵏ ⵉⵅⴰⵜⴰⵔⵏ ⵏ ⵓⵎⵓⵙⵙⵓ ⴳ ⵜⵎⴷⵉⵏⵜ ⵏ ⴱⵏⵙⵍⵉⵎⴰⵏ.

## ⴰⵎⵣⵔⵓⵢ

## ⵉⵙⴰⵖⵓⵍⵏ
ⵜⵉⵟⵟ ⵎⵍⵍⵉⵍ

**ⵜⵉⵟⵟ ⵎⵍⵍⵉⵍ** ⵏⵖ **ⵜⵉⵟⵟ ⵜⵓⵎⵍⵉⵍⵜ** (ⵙ ⵜⵄⵕⴰⴱⵜ: تيط مليل ) ⵜⴳⴰ ⵢⴰⵜ ⵜⵎⴷⵉⵏⵜ ⵜⴰⵎⵖⵔⵉⴱⵉⵜ ⴷ ⵜⴳⵔⴰⵡⵜ ⵜⴰⵖⵔⵎⴰⵏⵜ ⴳ ⵜⵙⴳⵉⵡⵉⵏ ⵏ ⵡⴰⵏⴼⴰ. ⵜⴹⴼⴰⵕ ⵉ ⵜⵙⴳⴰ ⵏ ⵎⴷⵢⵓⵏⴰ, ⴷ ⵜⵓⵎⴰ ⵢⴰⵜ ⵜⵎⵏⴰⴹⵜ ⵜⴰⵎⴳⵓⵔⴰⵏⵜ ⵜⴰⵎⵇⵔⴰⵏⵜ ⴷ ⵓⵣⴰⴳⵯⵣ ⴰⵏⵎⵏⴰⴹ. ⵉⵍⴽⵎ ⵓⵟⵟⵓⵏ ⵏ ⵉⵎⵣⴷⴰⵖ ⵏ ⵜⴳⵔⴰⵡⵜ ⴰⴷ ⵜⴰⵖⵔⵎⴰⵏⵜ 11,710 ⵏ ⵓⵎⵣⴷⴰⵖ ⴳ ⵓⵙⴳⴳⵯⴰⵙ ⵏ 2004.

## ⴰⵥⵓⵕ ⵏ ⵢⵉⵙⵎ
ⵉⵙⵎ ⵏ ⵜⵎⴰⵣⵉⵔⵜ ⴰⴷ ⵢⵓⵛⴽⴰ ⴷ ⵙⴳ ⵜⵓⵜⵍⴰⵢⵜ ⵜⵎⴰⵣⵉⵖⵜ, ⴰⴷ ⵉⴳⴰⵏ ⴰⵏⴰⵎⴽ ⵏⵏⵙ ⴷ "ⵜⵉⵟⵟ ⵉⴳⴰⵏ ⵜⵓⵎⵍⵉⵍⵜ".

## ⵉⵙⴰⵖⵓⵍⵏ
ⵍⵇⵏⴹⵕⵜ (ⵇⵏⵉⵟⵕⴰ)

**ⵍⵇⵏⴹⵕⵜ** ⵏⵖ **ⵇⵏⵉⵟⵕⴰ** ⴷ ⵢⴰⵜ ⵜⵎⴷⵉⵏⵜ ⵉⵍⵍⴰⵏ ⴳ ⵜⴰⵎⴰ ⵏ ⵕⵕⴱⴰⵟ.

## ⴰⵙⵏⵎⴽⵜⴰ
ⴰⵔ ⵜⴻⵜⵜⵉⵏⵉ ⵜⵉⵟⵟⴰⵏⵜ ⵍⵍⵉ ⵉⵜⵜⵢⵓⵙⴽⴰⵔⵏ ⴳ ⵓⵙⴳⴳⵯⴰⵙ ⵏ 2014 ⵎⴰⵙ ⴷ:

### ⴰⵙⵍⵎⴷ

* ⵜⵉⴳⵎⵉⴹⵉ ⵏ ⵜⴰⵇⵓⴱⴱⴰⵏⵉⵜ (ⵎⵉⴷⴷⵏ ⵍⵍⵉ ⵓⵔ ⵉⵙⵙⵉⵏⵏ ⴰⴷ ⴰⵇⵇⵔⴰⵏ ⵓⵍⴰ ⴰⴷ ⵜⵜⴰⵔⴰⵏ) : 18,9%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵉⵖⵔⴰⵏ ⴰⵔ ⵓⵙⵉⵏⴰⵏ ⵏ ⵓⵙⵎⴷⵉ ⵏⵖ ⴷ ⵓⴳⴳⴰⵔ : 28,6%

### ⵜⴰⴷⴰⵎⵙⴰ

* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵍⵍⴰⵏ ⴳ ⵉⵙⴳⴳⵯⴰⵙⵏ ⵏⵏⵙⵏ ⵏ ⵜⵡⵓⵔⵉ : 50%
* ⵜⵉⴳⵎⵉⴹⵉ ⵏ ⵜⴰⵔⵡⵓⵔⵉ (ⵎⵉⴷⴷⵏ ⵍⵍⵉ ⵓⵔ ⵉⵟⵟⴰⴼⵏ ⵜⴰⵡⵓⵔⵉ) : 20,9%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵙⵡⵓⵔⵉⵏ ⴷⴰⵔ ⵍⵎⵅⵣⵏ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 18,6%
* ⵜⵉⴳⵎⵉⴹⵉ ⵏ ⵉⵎⵣⴷⴰⵖ ⵍⵍⵉ ⵙⵡⵓⵔⵉⵏ ⴳ ⵓⵙⵍⵉⴳ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 50,9%

## ⵉⵙⴰⵖⵓⵍⵏ
ⴰⵢⵜ ⵓⵔⵉⵔ

**ⴰⵢⵜ ⵓⵔⵉⵔ** ⴷ ⵢⴰⵜ ⵜⵎⴷⵉⵏⵜ ⵉⵍⵍⴰⵏ ⴳ ⵜⵙⴳⴰ ⵏ ⵍⵃⵓⵣ ⴳ ⵜⵎⵏⴰⴹⵜ ⵏ ⵎⵕⵕⴰⴽⵛ ⴰⵙⴼⵉ ⴳ ⵜⵎⴰⵣⵉⵔⵜ ⵏ ⵍⵎⵖⵔⵉⴱ. ⴰⵔ ⵜⴻⵜⵜⵉⵏⵉ ⵜⵉⵟⵟⴰⵏⵜ ⵍⵍⵉ ⵉⵜⵜⵢⵓⵙⴽⴰⵔⵏ ⴳ 2014, ⵎⴰⵙ ⴷ 39 108 ⵏ ⵢⴰⵏ ⴰⴷ ⵉⵣⴷⵖⵏ ⴳ ⵜⵎⴷⵉⵏⵜ ⴰⴷ, ⵏⵥⴹⴰⵕ ⴰⴷ ⵏⵉⵏⵉ ⵎⴰⵙ ⵉⵍⴽⵎ ⵓⵟⵟⵓⵏ ⵏ ⵉⵎⵣⴷⴰⵖ ⴳ 2020 ⵙ 52 288 ⵓⵎⵣⴷⴰⵖ.

## ⵜⴰⵔⴰⴽⴰⵍⵜ
ⵜⵍⵍⴰ ⴰⵢⵜ ⵓⵔⵉⵔ ⴳ ⵉⴼⴼⵓⵙ-ⴰⴳⵎⵓⴹⴰⵏ ⵏ ⵓⵣⴰⵖⴰⵔ ⵏ ⵍⵃⴰⵡⵣ, ⵜⴰⴳⴳⵓⴳ ⵖⴼ ⵜⵎⴷⵉⵏⵜ ⵏ ⵎⵕⵕⴰⴽⵛ ⵙ ⴽⵔⴰ ⵏ ⵙⵉⵏ ⵉⴷ ⵎⵔⴰⵡ ⴷ ⵙⴰ ⵏ ⵉⴷ ⴰⴽⵉⵍⵓⵎⵉⵜⵔ. ⵜⴻⵜⵜⵓⵥⴽⴰ ⴳ ⵜⵎⵉ ⵏⴳⵔ ⵉⴷⵔⴰⵔⵏ ⵏ ⵡⴰⵟⵍⴰⵙ ⵎⵇⵇⵓⵔⵏ ⴷ ⵓⵣⴰⵖⴰⵔ, ⴳ ⵢⴰⵜ ⵜⴰⵜⵜⵓⵢⵜ ⵏ 670ⵎ. ⴰⵔ ⴳⵉⵙ ⵉⵣⵣⵔⴰⵢ ⵡⴰⵙⵉⴼ ⵏ ⵣⴰⵜ ⴳ ⵜⵙⴳⴰ ⵏ ⵉⴼⴼⵓⵙ ⵏ ⵜⵎⴷⵉⵏⵜ, ⴰⵙⵉⴼ ⴰⴷ ⵉⴳⴰ ⵢⴰⵏ ⴳ ⵉⵙⴰⴼⴼⵏ ⵏ ⵜⴰⵏⵙⵉⴼⵜ ⵍⵍⵉ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ, ⵏⵜⵜⴰⵏ ⴰⵢⴷ ⵉⴳⴰⵏ ⴰⴳⴳⵓⵔ ⵏ ⵓⴽⵛⵛⵓⵎ ⵏ ⵢⵉⵎⵉ ⵏ ⵣⴰⵜ, ⵢⴰⵜ ⵜⵙⵓⴽⵜ ⵏ 8 ⵉⴷ ⴰⴽⵉⵍⵓⵎⵉⵜⵔ ⵏⵏⴰ ⴳ ⵍⵍⴰⵏ ⵜⵓⴳⴷⵜ ⵏ ⵡⴰⴷⴷⴰⴳⵏ ⴷ ⵉⵎⵖⴰⵢⵏ.

## ⵜⴰⵙⵏⵎⵣⴷⴰⵖⵜ
ⵜⴳⴰ ⴰⵢⵜ ⵓⵔⵉⵔ ⵜⴰⵎⴷⵉⵏⵜ ⵍⵍⵉ ⴰⴽⴽⵯ ⵉⵎⵇⵇⵓⵔⵏ ⴳ ⵜⵙⴳⴰ ⵏ ⵍⵃⴰⵡⵣ (ⵎⵇⵇⴰⵔ ⵜⴰⵃⵏⵏⴰⵡⵜ ⴰⴷ ⵉⴳⴰⵏ ⵜⴰⵎⴰⵥⵓⵏⵜ ⵏ ⵜⵙⴳⴰ), ⵜⵙⵙⵏ ⵜⵙⵏⵎⵣⴷⴰⵖⵜ ⵏ ⴰⵢⵜ ⵓⵔⵉⵔ ⵙⴳ ⵜⴳⵉⵔⴰ ⵏ ⵜⵊⵕⵎⴰ ⵜⵉⵙ 20 ⵢⴰⵜ ⵜⵙⵔⵉ ⵜⴰⵎⴰⴽⴰⵜ, ⵍⵍⵉⴳ ⵉⵣⵔⵉ ⵡⵓⵟⵟⵓⵏ ⵏ ⵉⵎⴷⴰⵖⵏ ⵙⴳ 12 162 ⴳ ⵓⵙⴳⴳⵯⴰⵙ ⵏ 1994 ⴰⵔ 20 005 ⴳ 2004. ⵜⵉⵙⵔⵉ ⴰⴷ ⵜⵖⴰⵎⴰ ⵏⵏ ⵙ ⵎⴽⴰⴷ ⴳ ⵉⵙⴳⴳⵯⴰⵙⵏ ⵏ 2000 ⴷ 2010, ⵉⵖⵍⵉ ⵡⵓⵟⵟⵓⵏ ⵏ ⵉⵎⵣⴷⴰⵖⵏ ⵏ ⵜⴳⵔⴰⵡⵜ ⴰⵔ 39 108 ⴳ 2014. ⴰⵎⴰⵜⴰ ⵏ ⵉⵎⵣⴷⴰⵖⵏ ⵏ ⵜⵎⴷⵉⵏⵜ ⴰⴷ ⴳⴰⵏ ⵉⵎⵙⵍⵎⴰⵣⵉⵖⵏ, 73% ⵏ ⵉⵎⵣⴷⴰⵖ ⵏ ⵜⴳⵔⴰⵡⵜ ⴳⴰⵏ ⵉⵎⵙⵉⵡⵍⵏ ⵏ ⵜⵏⵜⴰⵍⴰ ⵏ ⵜⵛⵍⵃⵉⵜ.

## ⴰⵙⵙⴰⵢ
ⵜⴳⴰ ⴰⵢⵜ ⵓⵔⵉⵔ ⵜⴰⵎⴷⵉⵏⵜ ⵜⴰⵎⵇⵇⵔⴰⵏⵜ ⵏ ⵓⴱⴷⴷⴰⴷ ⴳ ⵓⵖⴰⵔⴰⵙ ⴰⵏⴰⵎⵓⵔ 9 ⵍⵍⵉ ⴷ ⵉⵜⵜⵣⴷⵉⵏ ⵎⵕⵕⴰⴽⵛ ⴷ ⵡⴰⵔⵣⴰⵣⴰⵜ. ⴰⵖⴰⵔⴰⵙ ⴰⵏⴰⵎⵓⵔ 9 ⴷⴰ ⵉⵣⵣⵔⴰⵢ ⴳ ⵉⴼⴼⵓⵙ ⵏ ⵜⵎⴷⵉⵏⵜ ⴷⴰⵜ ⴰⴷ ⵉⴽⴽ ⵓⵎⵏⵉⴷ ⵏ ⵓⴷⵔⴰⵔ ⵏ ⴷⵔⵏ ⴷ ⴰⴷ ⵉⵙⵎⴷ ⵜⴰⵙⴰⵡⵏⵜ ⵏⵏⵙ ⴳ ⵜⵉⵣⵉ ⵏ ⵜⵉⵛⴽⴰ. ⵜⵣⴷⵉ ⴷⴰⵖ ⴰⵢⵜ ⵓⵔⵉⵔ ⴷ ⵜⵏⵉⵏ ⵓⵔⵉⴽⴰ (25 ⵉⴷ ⴽⵉⵍⵓⵎⵉⵔ ⴳ ⵉⴼⴼⵓⵙ-ⴰⵜⴰⵔⴰⵎ) ⴷ ⵙⵉⴷⵉ ⵕⵃⵃⴰⵍ (23 ⵉⴷ ⴽⵉⵍⵓⵎⵉⵔ ⴳ ⵉⵣⵣⵍⵎⴹ-ⴰⴳⵎⵓⴹⴰⵏ) ⵓⴱⵔⵉⴷ ⴰⵙⴳⴰⵡⴰⵏ 2010. ⴳ ⵢⴰⵜ ⵜⵓⴳⴳⵓⴳⵜ ⵏ 27 ⵉⴷ ⴰⴽⵉⵍⵓⵎⵉⵜⵔ ⵖⴼ ⵜⵎⴷⵉⵏⵜ ⵏ ⵎⵕⵕⴰⴽⵛ ⴰ ⴳ ⵜⵍⵍⴰ ⴰⵢⵜ ⵓⵔⵉⵔ, ⴰⵢⴰⵏⵏ ⴰ ⵖⴼ ⵙⴳⴰⴷⴷⴰⵏ ⵢⴰⵏ ⵓⴱⵔⵉⴷ ⵉⴳⴰⵏ (Express gris) ⴷ ⵎⵕⵕⴰⴽⵛ ⴳ 2017. ⴳ 2019, ⵙⵡⵓⵔⵉⵏ ⴳ ⴰⵢⵜ ⵓⵔⵉⵔ ⵙⵉⵏ ⵉⵣⵔⵉⵔⴰⵏ ⵏ ⵓⵏⵙⵎⴰⴷⴷⵓ ⴰⴷ ⵜⵏ ⵉⴳⴰⵏ ⴷ:

* 29 ⴱⴰⴱ ⴰⵖⵎⴰⵜ - ⴰⵢⵜ ⵓⵔⵉⵔ
* 40 ⵜⴰⵃⴰⵏⵏⴰⵡⵜ - ⴰⵢⵜ ⵓⵔⵉⵔ ⵉⵣⵣⵔⴰⵢⵏ ⵖⴼ ⵜⵏⵉⵏ ⵓⵔⵉⴽⴰ

## ⴰⵙⵏⵎⴽⵜⴰ
ⴰⵔ ⵜⴻⵜⵜⵉⵏⵉ ⵜⵉⵟⵟⴰⵏⵜ  ⵍⵍⵉ ⵉⵜⵜⵢⵓⵙⴽⴰⵔⵏ ⴳ ⵓⵙⴳⴳⵯⴰⵙ ⵏ 2014 ⵎⴰⵙ ⴷ:

### ⴰⵙⵍⵎⴷ

* ⵜⵉⴳⵎⵉⴹⵉ ⵏ ⵜⴰⵔⵙⴽⴽⵉⵍⵜ (ⵎⵉⴷⴷⵏ ⵍⵍⵉ ⵓⵔ ⵉⵙⵙⵉⵏⵏ ⴰⴷ ⴰⵇⵇⵔⴰⵏ ⵓⵍⴰ ⴰⴷ ⵜⵜⴰⵔⴰⵏ) : 28,1%.
* ⵜⵉⴳⵎⵉⴹⵉ ⵏ ⵉⵎⵣⴷⴰⵖⵏ ⵍⵍⵉ ⵉⵖⵔⴰⵏ ⴰⵔ ⴰⵙⵉⵏⴰⵏ ⵏ ⵓⵙⵎⴷⵉ ⵏⵖ ⴷ ⵓⴳⴳⴰⵔ : 15,4%.

### ⵜⴰⴷⴰⵎⵙⴰ

* ⴰⵙⵖⵍ ⵏ ⵉⵎⵣⴷⴰⵖⵏ ⵍⵍⵉ ⵍⵍⴰⵏ ⴳ ⵉⵙⴳⴳⵯⴰⵙⵏ ⵏⵏⵙⵏ ⵏ ⵜⵡⵓⵔⵉ : 44,3%.
* ⴰⵙⵖⵍ ⵏ ⵜⴰⵔⵡⵓⵔⵉ (ⵎⵉⴷⴷⵏ ⵍⵍⵉ ⵓⵔ ⵉⵟⵟⵉⴼⵏ ⵜⴰⵡⵓⵔⵉ) : 14,3%.
* ⴰⵙⵖⵍ ⵏ ⵡⵉⵍⵍⵉ ⴳⴰⵏⵉⵏ ⵉⵎⵙⵖⴰⵏⵏ ⴳ ⴷⴰⵔ ⵓⵡⴰⵏⴽ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 13,8%.
* ⴰⵙⵖⵍ ⵏ ⵉⵎⵣⴷⴰⵖⵏ ⵍⵍⵉ ⵙⵡⵓⵔⵉⵏ ⴳ ⵢⵉⴳⵔ ⵓⵙⵍⵉⴳ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 53,7%.

## ⵉⵙⴰⵖⵓⵍⵏ
ⵜⴰⵃⵏⵏⴰⵡⵜ

**ⵜⴰⵃⵏⵏⴰⵡⵜ** ⴷ ⵢⴰⵜ ⵜⵎⴷⵉⵏⵜ ⴳ ⵍⵎⵖⵔⵉⴱ. ⵜⵍⵍⴰ ⴳ ⵜⵎⵏⴰⴹⵜ ⵏ ⵍⵃⵓⵣ, ⵜⴰⴳⴳⵓⴳ ⵙ 35 ⴽⵎ ⵖⴼ ⵜⵎⴷⵉⵏⵜ ⵏ ⵎⵕⵕⴰⴽⵛ.

## ⵜⵉⵟⵟⴰⵏⵜ ⴷ ⵓⵙⵏⵎⴽⵜⴰ
ⴰⵔ ⵜⴻⵜⵜⵉⵏⵉ ⵜⵉⵟⵟⴰⵏⵜ ⵍⵍⵉ ⵉⵜⵜⵢⵓⵙⴽⴰⵔⵏ ⴳ ⵓⵙⴳⴳⵯⴰⵙ ⵏ 2014 ⵎⴰⵙ :

### ⴰⵙⵍⵎⴷ

* ⵜⵉⴳⵎⵉⴹⵉ ⵏ ⵜⴰⵇⵓⴱⴱⴰⵏⵉⵜ (ⵎⵉⴷⴷⵏ ⵍⵍⵉ ⵓⵔ ⵉⵙⵙⵉⵏ ⴰⴷ ⴰⵇⵇⵔⴰⵏ ⵓⵍⴰ ⴰⴷ ⵜⵜⴰⵔⴰⵏ) : 21,7%.
* ⵜⵉⴳⵎⵉⴹⵉ ⵏ ⵉⵎⵣⴷⴰⵖⵏ ⵍⵍⵉ ⵉⵖⵔⴰⵏ ⴰⵔ ⴰⵙⵉⵏⴰⵏ ⵏ ⵓⵙⵎⴷⵉ ⵏⵖ ⴷ ⵓⴳⴳⴰⵔ : 21,3%.

### ⵜⴰⴷⴰⵎⵙⴰ

* ⵜⵉⴳⵎⵉⴹⵉ ⵏ ⵉⵎⵣⴷⴰⵖⵏ ⵍⵍⵉ ⵍⵍⴰⵏ ⴳ ⵉⵙⴳⴳⵯⴰⵙⵏ ⵏⵏⵙⵏ ⵏ ⵜⵡⵓⵔⵉ : 47,8%.
* ⵜⵉⴳⵎⵉⴹⵉ ⵏ ⵜⴰⵔⵡⵓⵔⵉ (ⵎⵉⴷⴷⵏ ⵍⵍⵉ ⵓⵔ ⵉⵟⵟⵉⴼⵏ ⵜⴰⵡⵓⵔⵉ) : 11,4%.
* ⵜⵉⴳⵎⵉⴹⵉ ⵏ ⵡⵉⵍⵍⵉ ⴳⴰⵏⵉⵏ ⵉⵎⵙⵖⴰⵏⵏ ⴳ ⴷⴰⵔ ⵓⵡⴰⵏⴽ:(ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 28,8%.
* ⵜⵉⴳⵎⵉⴹⵉ ⵏ ⵉⵎⵣⴷⴰⵖⵏ ⵍⵍⵉ ⵙⵡⵓⵔⵉⵏ ⴳ ⵢⵉⴳⵔ ⵓⵙⵍⵉⴳ (ⵏⵖ ⴽⴽⴰⵏ ⵜ ⵉⵏⵏ ⵙⵡⵓⵔⵉⵏ ⴳⵉⵙ) : 44,2%.

## ⵜⵉⵡⵍⴰⴼⵉⵏ

ⴰⴼⴰⵢⵍⵓ:Tahnaout Marrakech Morroco.jpg|ⵢⴰⵜ ⵜⵡⵍⴰⴼⵜ ⵏ ⵜⵖⵔⵎⵜ ⵏ ⵜⵃⵏⵏⴰⵡⵜ.
ⴰⴼⴰⵢⵍⵓ:Tahnawt-Douar Sour-Rivier.jpg|ⵢⴰⵏ ⵡⴰⵙⵉⴼ ⴳ ⵢⴰⵏ ⵓⴹⵡⵡⴰⵕ ⴳ ⵜⵃⵏⵏⴰⵡⵜ.


## ⵜⴰⵙⵏⵎⵣⴷⴰⵖⵜ

## ⵉⵙⴰⵖⵓⵍⵏ
ⵜⴰⴼⵓⴳⵍⴰ ⵏ ⵜⵙⵉⵎⴰⵏⵜ (ⵍⵎⵖⵔⵉⴱ)

ⵜⴰⴼⵓⴳⵍⴰ ⵏ ⵜⵙⵉⵎⴰⵏⵜ ⵜⴳⴰ ⴰⴽⵜⴰⵢ ⵏ ⵜⵙⵉⵎⴰⵏⵜ ⵏ ⵍⵎⵖⵔⵉⴱ.

## ⵜⵉⵍⴰⵍⵜ ⵏ ⵉⵎⴰⵣⵉⵖⵏ
ⵉⵜⵜⵢⴰⴼⴽⴰ ⵉ ⵜⵙⴳⴳⵉⵡⵉⵏ ⵜⵉⵎⴰⵣⵉⵖⵉⵏ ⴳ ⵍⵎⵖⵔⵉⴱ, ⵙⵍⴰⵡⴰⵏ ⴰⴽⴽⵯ ⵉⴷⵔⴰⵔⵏ ⵏ ⵡⴰⵟⵍⴰⵙ ⴷ ⴰⵔⵔⵉⴼ ⴷ ⵙⵓⵙ, ⵢⴰⵏ ⵓⵙⵎⴽⵍ ⵓⵙⵍⵉⴳ ⵙⴳ ⵖⵓⵔ ⵓⵎⵙⴷⵓⵔⵔⵉ, ⵙⵍⴰⵡⴰⵏ ⴰⴽⴽⵯ ⴰⵎⵙⴷⵓⵔⵔⵉ ⴰⴼⵕⴰⵏⵚⵉⵚ ⴷ ⵙⴱⴰⵏⵢⴰ, ⴰⵛⴽⵓ ⵍⵍⴰⵏⵜ ⴳ ⵢⴰⵏ ⵓⴷⵖⴰⵔ ⴰⵊⵢⵓⴳⵔⴰⴼⵉ ⴷ ⵓⵙⵜⵔⴰⵜⵉⵊⵉ ⴰⵏⴱⵖⵓⵔ ⵙ ⵉⵙⵓⴳⴰⵎ ⵏⵏⵙ ⵉⴳⴰⵎⴰⵏⵏ. ⴳ ⵜⵓⴷⴷⵎⴰ ⵏ ⵓⵙⴷⵓⵔⵔⵉ ⴰⴼⵕⴰⵏⵚⵉⵚ ⵉ ⵍⵎⵖⵔⵉⴱ ⴳ ⵓⵙⴳⴳⵯⴰⵙ ⵏ 1912, ⵜⵓⴼⴰ ⴼⵕⴰⵏⵚⴰ ⴰⵎⵓⴽⵔⵉⵙ ⴷ ⵜⵏⵣⴱⴰⵢⵜ ⵏ ⵜⵇⵇⴱⵉⵍⵉⵏ ⵜⵉⵎⴰⵣⵉⵖⵉⵏ ⵏⵏⴰ ⵙ ⵜⵜ ⵏⵏ ⵉⴽⴽⴰⵏ ⵎⵢⴰⵔⵏⵜ ⴱⴷⴷⴰ ⵜⴰⵙⵏⵉⵎⴰⵏⵜ ⵜⴰⵏⵉⵎⴰⵏⵜ ⴷ ⵓⵙⵓⴷⵙ ⵉⵙⵔⵙⵏ ⵜⵉⵔⵙⴰⵍ ⵏⵏⵙ ⵅⴼ ⵜⵇⵇⴱⵉⵍⵜ. ⵜⵓⵔⵎ ⴰ ⵜⵙⵙⵎⵔⵙ ⴰⴼⵓⴷ ⴰⵙⴷⵔⴰⵙ ⴷ ⵓⵍⴰ ⵜⵉⵖⴰⵔⴰⵙⵉⵏ ⵏ "ⵓⵙⵏⴼⴰⵙⵙⵉ" ⵙ *ⵓⴹⴰⵀⵉⵕ ⴰⴱⵕⴱⴰⵕⵉ ⵏ ⵓⵙⴳⴳⵯⴰⵙ ⵏ 1930* ⵏⵏⴰ ⵉⵙⵡⴰⵜⵜⵙⵏ ⴰ ⵉⴱⴹⵓ ⵉⵏⴳⵔ ⵉⵎⴰⵣⵉⵖⵏ ⴷ ⵡⴰⵄⵕⴰⴱⵏ ⵉⵙⴽⵔ ⴰⵣⵓⵛⵛⵍ ⵉ ⵉⵙⵍⴳⵏⵏ ⵓⵜⵔⵉⵎⵏ ⴳ ⵓⴷⵖⴰⵔ ⵏ ⵓⵣⵔⴼ ⴰⵎⴰⵣⵉⵖ ⴰⵢⵍⵍⵉ ⵉⵔⵏⴰⵏ ⴳ ⵡⴰⵙⵙⴰⵙ ⵏ ⵜⵏⵣⴱⴰⵢⵜ. ⴳ ⵓⴳⴰⴼⴰⵢ, ⵜⵓⴼⴰ ⵙⴱⴰⵢⴰ ⵜⴰⵏⵣⴱⴰⵢⵜ ⵜⵓⴳⵏⵉⴷⵜ ⵙⴳ ⵖⵓⵔ ⵉⵇⵇⴱⵉⵍⵏ ⵏ ⴰⵔⵔⵉⴼ ⴷⴷⵓ ⵓⴼⵓⵙ ⵏ ⵎⵓⵃⵎⵎⴰⴷ ⴱⵏ ⵄⴱⴷ ⵍⴽⵔⵉⵎ ⵍⵅⵟⵟⴰⴱⵉ, ⴷⴰ ⵉⵙⵔⵙⵏ ⵜⵉⵔⵙⴰⵍ ⵏ ⵜⴳⴷⵓⴷⴰⵏⵜ ⵏ ⴰⵔⵔⵉⴼ ⴳ ⵓⵙⴳⴳⵯⴰⵙ ⵏ 1921. ⵜⵉⵙⴳⴳⵉⵡⵉⵏ ⴰⴷ, ⴽⴽⴰⵏⵜ ⵜⵜ ⵏⵏ ⴱⴷⴷⴰ ⴳⴰⵏⵜ ⴰⵎⵎⴰⵙ ⵏ ⵜⵖⵡⵡⴰⵖⵜ ⴷ ⵜⵏⵣⴱⴰⵢⵜ, ⴷⴰⵔⵙ ⵢⴰⵜ ⵜⵉⵍⴰⵍⵜ ⵢⵓⵎⴰⵏⵏ ⴳ ⵜⵏⵣⴱⴰⵢⵜ ⵅⴼ ⵓⴱⴰⴹ ⴷ ⵜⵎⴰⴳⵉⵜ ⵜⴰⵎⵖⵔⵉⴱⵉⵜ.

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⵓⵜⵔⵉⵎⵜ

**ⵜⴰⴼⵍⵙⴰⴼⵜ ⵜⵓⵜⵔⵉⵎⵜ** ⵜⴳⴰ ⵢⴰⵏ ⵓⵡⵏⴳⵎ ⴷ ⵜⵡⵓⵔⵉⵡⵉⵏ ⵜⵉⴼⵍⵙⴰⴼⵉⵏ ⵏ ⵓⵎⴰⴹⴰⵍ ⵓⵜⵔⵉⵎ. ⴳ ⵓⵎⵣⵔⵓⵢ, ⵉⵔⵎ ⴰⴷ ⴰⵔ ⵉⵎⵎⴰⵍ ⴰⵡⵏⴳⵎ ⴰⴼⵍⵙⴰⴼ ⵏ ⵜⵖⵔⵎⴰ ⵜⵓⵜⵔⵉⵎⵜ, ⵍⵍⵉ ⵉⵙⵙⵏⵜⵉⵏ ⵙ ⵜⴼⵍⵙⴰⴼⵜ ⵜⴰⵡⴳⵔⵉⴽⵜ ⵏ ⴷⴰⵜ ⵙⵓⵇⵕⴰⵟ ⴰⵎ ⵟⴰⵍⵉⵙ ⴷ ⴼⵉⵜⴰⴳⵓⵔⴰⵙ, ⴷ ⵜⵓⵎⵥ ⵢⴰⵏ ⵡⴰⵏⵙⴰ ⴰⵎⵉⵔⵉⵡ ⴳ ⵓⵎⴰⴹⴰⵍ. ⵜⴳⴰ ⵢⴰⵜ ⵜⴳⵓⵔⵉ ⴷ ⵉⴷⴷⴰⵏ ⵙⴳ ⵜⴳⵓⵔⵉ ⵜⴰⵡⴳⵔⵉⴽⵜ "ⴼⵉⵍⵓⵙⵓⴼⵢⴰ" (philosophia), ⵏⵏⴰ ⵉⵙⵏⵓⵎⴽⵏ ⵙ ⵜⵓⵙⴽⵉⵍⵜ "ⵜⴰⵢⵔⵉ ⵏ ⵜⵉⵏⵥⴻⵥⵜ" ⵏⵖ "ⴰⵙⵓⵜⵔ ⵏ ⵜⵓⵙⵙⵏⴰ" ⵏⵖ "ⴰⵔⵣⵣⵓ ⵖⴼ ⵜⵉⴷⵜ". 

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⴳⵎⵓⴹⴰⵏⵜ

**ⵜⴰⴼⵍⵙⴰⴼⵜ ⵜⴰⴳⵎⵓⴹⴰⵏⵜ** ⵏⵖ ⵜⴰⴼⵍⵙⴰⴼⵜ ⵜⴰⵙⵢⴰⵡⵉⵜ/ⵜⴰⵣⵢⴰⵡⵉⵜ ⵜⵓⵎⴰ ⴽⵔⴰⵢⴳⴰⵜ ⵜⴰⴼⵍⵙⴰⴼⵜ  ⵏⵏⴰ ⴷ ⵉⵏⴽⵔⵏ ⴳ ⵜⵎⵏⴰⴹⵉⵏ ⵏ ⵓⴳⵎⵓⴹ ⴷ ⵢⵉⴼⴼⵓⵙ ⵏ ⵡⴰⵙⵢⴰ. ⵜⵍⵍⴰ ⵙⴳⵉⵙ ⵜⴼⵍⵙⴰⴼⵜ ⵜⴰⵛⵉⵏⵡⵉⵜ, ⵜⴰⴼⵍⵙⴰⴼⵜ ⵜⴰⵏⵉⴱⵓⵏⵜ (ⵜⴰⵊⴰⴱⵓⵏⵉⵜ), ⵜⴰⵀⵉⵏⴷⵉⵜ, ⴷ ⵜⴼⵍⵙⴰⴼⵜ ⵜⴰⴽⵓⵔⵉⵜ ⵏⵏⴰ ⵉⴳⴳⵓⵜⵏ ⴳ ⵓⴳⵎⵓⴹ ⵏ ⵡⴰⵙⵢⴰ ⴷ ⴼⵢⵉⵜⵏⴰⵎ. ⵜⵍⵍⴰ ⴰⵡⴷ ⵜⴼⵍⵙⴰⴼⵜ ⵜⴰⵀⵉⵏⴷⵉⵜ (ⵏⵏⴰ ⵢⵓⵎⴰⵏ ⵜⴰⴼⵍⵙⴰⴼⵜ ⵜⴰⴱⵓⴷⵉⵜ) ⵏⵏⴰ ⵉⴱⴰⴹⵏ ⴳ ⵢⵉⴼⴼⵓⵙ ⵏ ⵡⴰⵙⵢⴰ, ⵉⴼⴼⵓⵙ ⴰⴳⵎⵓⴹⴰⵏ ⵏ ⵡⴰⵙⵢⴰ, ⵜⵉⴱⵉⵜ ⴷ ⵎⵓⵏⴳⵓⵍⵢⴰ.

## ⵉⵙⴰⵖⵓⵍⵏ
ⴰⵡⴰⵏⴽ ⴰⵎⵥⵕⵙⵓⵔ

**ⴰⵡⴰⵏⴽ ⴰⵎⵥⵕⵙⵓⵔ** ⵏⵏⴰ ⵉⵜⵜⵡⴰⵙⵙⵏⵏ ⴰⵡⴷ ⵙ ⵢⵉⵙⵎ ⵏ ⵓⵡⴰⵏⴽ ⴰⵎⵥⵕⵎⴰⵔⴽⵙ-ⴰⵎⵥⵕⵍⵉⵏⵉⵏⵉ, ⵉⴳⴰ ⴰⵡⴰⵏⴽ ⵍⵍⵉ ⵉⵙⵡⵓⴷⴷⵓ ⴷ ⵍⵍⵉ ⵖⴼ ⴰⵔ ⵉⵜⵜⵏⴱⴰⴹ ⵢⴰⵏ ⵓⴽⴰⴱⴰⵔ ⴰⵎⵥⵕⵙⵓⵔ ⴰⵎⵢⵉⵡⵏ, ⵏⵏⴰ ⵜⵙⵡⴰⵍⴰ ⵜⵥⵕⵎⴰⵔⴽⵙⵉⵜ-ⵜⴰⵥⵕⵍⵉⵏⵉⵏⵉⵜ.

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵣⴰⵢⴽⵓⵜ

**ⵜⴰⴼⵍⵙⴰⴼⵜ ⵜⴰⵣⴰⵢⴽⵓⵜ** ⴳ ⵜⵓⵕⵓⴱⵜ ⴰⵔ ⵜⵎⵎⴰⵍ ⴰⵣⵓⵣⵣⵔ ⵏ ⵜⵎⴰⵙⵉⵃⵜ(ⵜⴰⵕⵓⵎⵉⵢⵜ) ⴳ ⵓⵎⴰⴹⴰⵍ ⴰⵕⵓⵎⴰⵏⵉ, ⴰⵢⵍⵍⵉ ⵉⴳⴰⵏ ⵜⴰⵎⴰⵜⴰⵔⵜ ⵏ ⵜⴳⵉⵔⴰ ⵏ ⵜⴼⵍⵙⴰⴼⵜ ⵜⴰⵀⵉⵍⵉⵏⵉⵜ, ⴷ ⵜⵙⵏⵖⵎⵙ ⵙ ⵜⵉⵣⴰⵔⵉⵏ ⵏ ⵜⴼⵍⵙⴰⴼⵜ ⴳ ⵉⵣⵎⴰⵣ ⵉⵏⴰⵎⵎⴰⵙⵏ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵜⵔⴰⵔⵜ
* ⵜⴰⴼⵍⵙⴰⴼⵜ ⵜⴰⵎⵉⵔⴰⵏⵜ

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵏ ⵜⵊⵕⵎⵉⵡⵉⵏ ⵜⵉⵏⴰⵎⵎⴰⵙⵉⵏ

**ⵜⴰⴼⵍⵙⴰⴼⵜ ⵏ ⵜⵊⵕⵎⵉⵡⵉⵏ ⵜⵉⵏⴰⵎⵎⴰⵙⵉⵏ**, ⵏⵏⴰ ⵉⵜⵜⵡⴰⵙⵙⵏⵏ ⴰⵡⴷ ⵙ ⵢⵉⵙⵎ ⵏ "ⵜⴼⵍⵙⴰⴼⵜ ⵜⴰⵏⴰⵎⵎⴰⵙⵜ", ⵉⴳⴰ ⵢⴰⵏ ⵢⵉⵔⵎ ⵉⵜⵜⵓⵙⵎⵔⴰⵙⵏ ⵉ ⵓⵙⵎⴰⵍ ⵏ ⵜⴼⵍⵙⴰⴼⵜ ⵏⵏⴰ ⵉⵍⵍⴰⵏ ⴳ ⵜⵊⵕⵎⵉⵡⵉⵏ ⵜⵉⵏⴰⵎⵎⴰⵙⵉⵏ. ⵜⴳⴰ ⵢⴰⵏ ⵡⴰⴳⵓⵔ ⵏⵏⴰ ⵉⵙⵙⵏⵜⵉⵏ ⵄⵍⴰⵢⵏ ⵙⴳ ⵜⴹⵓⵕⵉ ⵏ ⵜⵎⵏⴽⴷⴰ ⵜⴰⵕⵓⵎⴰⵏⵉⵜ ⵜⵓⵜⵔⵉⵎⵜ ⴳ ⵜⵊⵕⵎⴰ ⵜⵉⵙ ⵙⵎⵎⵓⵙⵜ ⴰⵔ ⴰⵣⵎⵣ ⵏ ⵜⵏⴽⵔⴰ ⴳ ⵜⵊⵕⵎⴰ ⵜⵉⵙ ⵙⵎⵎⵓⵙ ⴷ ⵎⵔⴰⵡ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵕⵓⵎⵉⵢⵜ
* ⵜⴰⵥⵕⵜⵉⵏⵎⵍⵜ
* ⵜⴰⴼⵍⵙⴰⴼⵜ ⵜⴰⵏⵙⵍⵎⵜthumb|ⵢⴰⵜ ⵜⵡⵍⴰⴼⵜ ⵙⴳ ⵜⵊⵕⵎⴰ ⵜⵉⵙ ⵙⵉⵏ ⴷ ⵎⵔⴰⵡ ⵏⵏⴰ ⵉⵥⵍⵉⵏ ⵙ ⵜⴼⵍⵙⴰⴼⵜ.

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵜⵔⴰⵔⵜ

**ⵜⴰⴼⵍⵙⴰⴼⵜ ⵜⴰⵜⵔⴰⵔⵜ** ⵜⴳⴰ ⵢⴰⵏ ⵓⵙⵎⵉⵍ (ⵜⴰⴳⴳⴰⵢⵜ) ⵏ ⵜⴼⵍⵙⴰⴼⵜ ⵏⵏⴰ ⴷ ⵉⵏⴽⵔⵏ ⴳ ⵜⵓⵕⵓⴱⵜ ⵜⵓⵜⵔⵉⵎⵜ ⴳ ⵜⵊⵕⵎⴰ ⵜⵉⵙ 17, ⴷ ⵖⵉⵍⴰⴷ ⵜⴻⵜⵜⵓⵙⵎⴰⵜⴰ ⴳ ⵓⵎⴰⴹⴰⵍ ⴰⴽⴽⵯ. ⵜⴰⴼⵍⵙⴰⴼⵜ ⴰⴷ ⵓⵔ ⵜⴳⵉ ⵜⴰⴷⵎⵎⴰⵡⵜ ⵉⵥⵍⵉⵏ ⵏⵖ ⵜⵉⵏⵎⵍ (ⵙ ⵓⵢⴰ, ⵓⵔ ⴷ ⵉⵇⵇⴰⵏ ⴰⴷ ⵜⵎⵎⵔⴽⵙ ⴷ ⵜⴰⵜⵔⴰⵔⵜ), ⵎⵇⵇⴰⵔ ⵍⵍⴰⵏⵜ ⴽⵔⴰ ⵏ ⵜⵓⵔⴷⵉⵡⵉⵏ ⵉⵛⵛⴰⵔⵏ ⴳⵔ ⵜⵓⴳⴷⵜ ⴳⵉⵙⵏⵜ, ⴰⵢⵍⵍⵉ ⵉⵜⵜⴰⵡⵙⵏ ⴳ ⵓⵙⵎⵣⴰⵔⴰⵢ ⵏⵏⵙ ⵖⴼ ⵜⴼⵍⵙⴰⴼⵜ ⵜⴰⵎⵏⵣⵓⵜ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵣⴰⵢⴽⵓⵜ
* ⵜⴰⴼⵍⵙⴰⴼⵜ ⵜⴰⵎⵉⵔⴰⵏⵜ

## ⵉⵙⴰⵖⵓⵍⵏ
ⵕⵓⵏⵉ ⴷⵉⴽⴰⵔⵜ

**ⵕⵓⵏⵉ ⴷⵉⴽⴰⵔⵜ** (ⵙ ⵜⴼⵕⴰⵏⵚⵉⵚⵜ: René Descartes) (31 ⵎⴰⵕⵚ 1596 – 11 ⴱⵕⴰⵢⵕ 1650), ⵉⴳⴰ ⵢⴰⵏ ⵓⴼⵍⵙⴰⴼ, ⴷ ⵓⵎⵙⵏⴰⴽⵜ ⴷ ⵓⵎⵙⵏⴳⴰⵎⴰ ⴰⴼⵕⴰⵏⵚⵉⵚ. ⵉⵜⵜⵡⴰⵙⵙⴰⵏ ⵙ ⵢⵉⵙⵎ ⵏ «ⴱⴰⴱ ⵏ ⵜⴼⵍⵙⴰⴼⵜ ⵜⴰⵜⵔⴰⵔⵜ». ⴷ ⴽⵉⴳⴰⵏ ⵏ ⵜⵓⵙⵔⵉⵙⵉⵏ ⵜⵉⴼⵍⵙⴰⴼⵉⵏ ⵜⵓⵜⵔⵉⵎⵉⵏ ⵍⵍⵉ ⴷ ⵢⵓⵛⴽⴰⵏ ⴹⴰⵕⵜ ⵏⵏⵙ, ⴳⴰⵏⵜ ⵢⴰⵏ ⵡⵓⵖⵓⵍ ⵏ ⵜⵓⵙⵔⵉⵙⵉⵏ ⵏⵏⵙ, ⵍⵍⵉ ⵙⵓⵍ ⵉⵜⵜⵓⵣⵔⴰⵡⵏ ⴰⵔ ⴰⵙⵙ ⴰⴷ, ⵙⵍⴰⵡⴰⵏ ⴰⴽⴽⵯ ⴰⴷⵍⵉⵙ ⵏ (ⵜⵉⵙⵎⵎⴹⵕⵉⵏ/ⵉⴽⵔⴱⴱⵓⵜⵏ ⴳ ⵜⴼⵍⵙⴰⴼⵜ ⵜⴰⵎⵣⵡⴰⵔⵓⵜ - 1641) ⵍⵍⵉ ⵙⵓⵔ ⵉⵙⵓⵍⵏ ⵉⴳⴰ ⴰⴹⵕⵉⵚ ⴰⵏⴰⵡⴰⵢ ⴳ ⵜⵓⴳⴷⵜ ⵏ ⵜⵖⵉⵡⴰⵏⵉⵏ ⵏ ⵜⴼⵍⵙⴰⴼⵜ.

ⵎⴽⵍⵍⵉ ⵉⵍⴰ ⴷⵉⴽⴰⵔⵜ ⵜⴰⵣⵔⵉⵔⵜ ⵉⴼⴰⵡⵏ ⴳ ⵜⵓⵙⵏⴰⴽⵜ, ⵍⵍⵉⴳ ⵉⵙⵏⵓⵍⴼⴰ ⵢⴰⵏ ⵓⵏⴳⵔⴰⵡ ⴰⵎⵓⵙⵏⴰⴽ ⵉⵜⵜⵓⵙⵎⵎⴰⵏ ⵙ ⵢⵉⵙⵎ ⵏⵏⵙ, ⵡⴰⴷ ⴰⴷ ⵉⴳⴰⵏ (ⴰⵏⴳⵔⴰⵡ ⵏ ⵉⵎⵙⵉⴷⵉⴳⵏ ⵉⴷⵉⴽⴰⵔⵜⵉⵢⵏ), ⵍⵍⵉ ⵉⵙⴽⵔⵏ ⴰⵖⵢⴰⵢ ⴰⵎⵣⵡⴰⵔⵓ ⵏ (ⵜⵏⵣⴳⴳⵉⵜ ⵜⵓⵚⵍⵉⴹⵜ). ⵙ ⵓⵢⴰ, ⴰⵔ ⵉⵜⵜⵇⵉⵎ ⴷⵉⴽⴰⵔⵜ ⵢⴰⵏ ⵙⴳ ⵡⵓⴷⵎⴰⵡⵏ ⵉⴷⵙⵍⴰⵏⵏ ⴳ ⵓⵎⵣⵔⵓⵢ ⵏ ⵜⴳⵔⴰⵡⵍⴰ ⵜⵓⵙⵙⵏⴰⵏⵜ.

## ⵜⵓⴷⵔⵜ ⵏⵏⵙ

## ⵜⴰⵔⵔⴰⵢⵜ ⵜⴰⵡⴷⵉⴽⴰⵔⵜ

## ⴰⴼⵔⴰⵏ

## ⵥⵕ ⵓⴳⴳⴰⵔ

* ⵜⵓⵙⵏⴰⴽⵜ
* ⵜⴰⴼⵍⵙⴰⴼⵜ ⵜⴰⵜⵔⴰⵔⵜ

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵎⵉⵔⴰⵏⵜ

ⵉⵔⵎ ⵏ **ⵜⴼⵍⵙⴰⴼⵜ ⵜⴰⵎⵉⵔⴰⵏⵜ** ⴰⵔ ⵉⵎⵎⴰⵍ ⵢⴰⵜ ⵜⵉⵣⵉ ⵜⴰⵎⵣⵔⵓⵢⴰⵏⵜ ⵜⴰⵎⵉⵔⴰⵏⵜ ⵏ ⵜⴼⵍⵙⴰⴼⵜ ⵜⵓⵜⵔⵉⵎⵜ ⵏⵏⴰ ⵉⵙⵙⵏⵜⵉⵏ ⴰⴽⴷ ⵜⴳⵉⵔⴰ ⵏ ⵜⵊⵕⵎⴰ ⵜⵉⵙ 19 ⵙ ⵓⵙⵎⵓⵜⵜⴳ ⴰⵣⵣⵓⵍⴰⵏ ⵏ ⵡⴰⵢⵢⴰⵡ ⴰⴷ ⵙⴳ ⵡⴰⵢⵢⴰⵡⵏ ⵏ ⵜⵓⵙⵙⵏⴰ ⴷ ⵜⵍⴰⵍⵉⵜ ⵏ ⵜⴼⵍⵙⴰⴼⵜ ⵜⵓⵚⵍⵉⴹⵜ ⴷ ⵜⵎⵏⵥⴰⵡⵜ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵜⵔⴰⵔⵜ
* ⵜⴰⴼⵍⵙⴰⴼⵜ ⵜⵓⵜⵔⵉⵎⵜ

## ⵉⵙⴰⵖⵓⵍⵏ
ⵜⴰⵙⵏⵔⴼⵙⴰⵏⵜ

**ⵜⴰⵙⵏⵔⴼⵙⴰⵏⵜ** ⵏⵖ **ⵜⴰⴼⵍⵙⴰⴼⵜ ⵜⴰⵔⴼⵙⴰⵏⵜ** ⵏⵖ **ⵜⵉⵖⴰⵔⵉⵡⵉⵏ** (ⵙ ⵜⵏⴳⵍⵉⵣⵜ: Ethics) ⵜⴳⴰ ⵢⴰⵏ ⵉⵥⵍⵉ ⴰⴼⵍⵙⴰⴼ ⵉⵣⴷⵉⵏ ⵙ ⵉⴱⴹⵉⵢⵏ ⵉⵔⴼⵙⴰⵏⵏ. ⴷⴰ ⵜⵣⵔⵔⵡ ⵉⵙⵇⵙⵉⵜⵏ ⵉⵏⴰⵡⴰⵢⵏ, ⵖⴼ ⵓⵢⵏⵏⴰ ⴷ ⵉⵇⵇⴰⵏ ⵓⴼⵔⵉⴷⵏ ⴰⴷ ⵜ ⵙⴽⵔⵏ, ⴷ ⵜⵎⵙⴰⵔⵉⵏ ⵏ "ⵜⴰⴼⵉⵔⴼⵙⴰⵏⵜ" ⵖⴼ ⵜⵓⵎⴰⵙⵜ ⵏ ⵉⵔⴼⵙⴰⵏ ⵙ ⵢⵉⵖⴼ ⵏⵏⵙ.

ⵙⴳ ⵉⵣⵎⴰⵣ ⵉⵇⴱⵓⵔⵏ, ⵓⵎⴰⵏⵏⵜ ⴷ ⵜⵓⴳⴷⵜ ⵏ ⵜⵖⴰⵔⴰⵙⵉⵏ ⵜⵉⵔⴼⵙⴰⵏⵉⵏ, ⴽⵓ ⵢⴰⵜ ⴷⵉⴳⵙⵏⵜ ⴰⵔ ⵜⴻⵜⵜⵉⵏⵉ ⵎⴰⵙ ⴷ ⵏⵜⵜⴰⵜ ⴰⵢⴷ ⵉⴳⴰⵏ "ⵜⵉⵎⵉⴷⵉⵜ", ⵙ ⵓⵢⴰ, ⵜⴷⴷⴰ ⵜⴼⵍⵙⴼⵜ ⵜⴼⵍⵙⴰⴼⵜ ⵜⴰⵔⴼⵙⴰⵏⵜ ⴰⴷ ⵜⵛⴰⴱⴱⴰ ⵖⴼ ⵜⵣⵣⵓⵔⴼⴰ ⵏⵏⵙⵏ ⵏⵖ ⵜⵉⵔⵙⴰⵍ ⵏⵏⵙⵏ.

## ⵥⵕ ⵓⴳⴳⴰⵔ

* ⵉⵔⴼⵙⴰⵏ
* ⵙⵓⵇⵕⴰⵟ

## ⵉⵙⴰⵖⵓⵍⵏ
ⵜⴰⵥⵕⵓⵙⵙⵏⴰ

**ⵜⴰⵥⵕⵓⵙⵙⵏⴰ** (ⵙ ⵜⵍⵉⵎⴰⵏⵜ: Erkenntnistheorie), ⵏⵖ ⵜⴰⴼⵍⵙⴰⴼⵜ ⵏ ⵜⵓⵙⵙⵏⴰ ⵏⵖ ⴰⵡⴷ ⵜⴰⴳⵏⵓⵙⵉⵜ, ⵜⴳⴰ ⵢⴰⵏ ⵡⴰⵢⵢⴰⵡ ⵙⴳ ⵜⴼⵍⵙⴰⴼⵜ ⵏⵏⴰ ⵉⵥⵍⵉⵏ ⵙ ⵜⵣⵔⴰⵡⵜ ⵏ ⵜⵓⵙⵙⵏⴰ. ⵢⴰⵍⵍⴼⵓⵙ ⴰⴷ ⵉⵜⵜⵓⵙⵎⵔⵙ ⵢⵉⵔⵎ ⵏ «ⵜⴰⵙⵏⵓⵙⵙⵏⴰ» ⴽⵔⴰ ⵏ ⵜⴽⴽⴰⵍ ⴰⵎ ⵓⴽⵏⵉⵡ ⵏⵏⵙ.

## ⵥⵕ ⵓⴳⴳⴰⵔ

* ⵜⴰⵙⵏⵔⴼⵙⴰⵏⵜ

## ⵉⵙⴰⵖⵓⵍⵏ
ⵜⴰⵔⴰⵏⵓⵎⵎⵙⵜ

**ⵜⴰⵔⴰⵏⵓⵎⵎⵙⵜ** ⴷ ⴰⵙⵓⴷⵙ ⴰⵎⵙⵙⵓⴳⵓⵔ ⵢⴰⵏ ⵙⴳ ⵉⵎⵏⵣⴰⵢⵏ ⵏ ⵓⴱⴰⴹ ⵏ ⵜⵓⴳⵜⵜ ⵏⵏⴰ ⵅⴼ ⵜⴱⵉⴷⴷ ⵜⴰⴷⵉⵎⵓⵇⵕⴰⵟⵉⵜ, ⵜⴰⵔⴰⵏⵓⵎⵎⵙⵜ ⵜⴳⴰ ⴰⵎⴳⴰⵍ ⵏ ⵜⵉⵏⵏⵓⵎⵙⴰ, ⵜⴳⴰ ⵜⴰⵎⵀⵍⵜ ⵏ ⵓⴱⵟⵟⵓ ⵏ ⵜⵎⵙⴽⵔⵉⵏ, ⵜⵉⴱⴰⴹⵉⵡⵉⵏ, ⵉⵡⵔⵉⴽⵏ ⵏⵖ ⵜⵖⴰⵡⵙⵉⵡⵉⵏ ⵄⵔⵇⵏ ⵙⴳ ⵡⴰⵏⵙⴰ ⴰⵏⴰⵎⵎⴰⵙ ⵏⵖ ⵜⴰⴱⴰⴹⴰ. ⵓⵔ ⵉⵍⵍⴰ ⴽⵔⴰ ⵏ ⵓⵔⵎⵎⵓⵙ ⵏ ⵜⴰⵔⴰⵏⴰⵎⵎⴰⵙⵜ ⴰⵎ ⵜⵉⵏⵏⵓⵎⵙⴰ ⵍⵍⵉ ⵢⵍⵍⴰ ⵓⵣⵓⴳⵣ ⵏⵏⵙ ⴳ ⵜⵉⵍⴰⵡⵜ ⵙⵍⴰⵡⵏ ⴰⴽⴽⵯ ⴳ ⵉⴳⵔ ⵏ ⵜⵏⴱⴰⴹⵜ, ⴷ ⵍⵍⴰⵏ ⴼⵍⵍⴰⵙ ⵉⵔⵣⵣⵓⵜⵏ, ⵎⴰⵛⴰ ⵜⴰⵔⴰⵏⴰⵎⵎⴰⵙⵜ ⵉⵍⵍⴰ ⵓⵎⵣⴰⵔⴰⵢ ⴳ ⵓⵏⴰⵎⴽ ⵏⵏⵙ ⴰⵛⴽⵓ ⴳⵓⴷⵉⵏ ⵉⴱⵔⵉⴷⵏ ⵏ ⵓⵣⵓⴳⵣ ⵏⵏⵙ, ⵙⵙⵡⵓⵔⵉⵏ ⵉⵙⵏⵓⵎⵎⵍⵏ ⵏ ⵜⴰⵔⴰⵏⵓⵎⵎⵙⵜ ⵅⴼ ⵜⴰⴷⵉⵏⴰⵎⵉⵢⵜ ⵏ ⵜⵔⵓⴱⴱⴰ ⴷ ⵜⵉⵖⵓⵔⵉⵡⵉⵏ ⵏ ⵜⵎⵙⵙⵓⴳⵓⵔⵜ ⴳ ⵜⵎⵙⴽⵔⵉⵏ ⵜⵉⵙⴱⴰⴱⴱⵉⵢⵉⵏ  ⴷ ⵜⵎⴰⴷⴷⴰⵙⵉⵏ ⵏ ⵓⵙⵍⵉⴳ , ⵜⵉⵖⵓⵔⵉⵡⵉⵏ ⵜⵉⵙⵔⵜⴰⵏⵉⵏ ⴷ ⵓⵣⵔⴼ ⴷ ⵜⵎⵙⵙⵓⴳⵓⵔⵜ ⵜⴰⴳⴷⵓⴷⴰⵏⵜ, ⵜⴰⴷⵎⵙⴰ ⴷ ⵜⴰⵜⵉⴽⵏⵓⵍⵓⵊⵉⵜ.
## ⴰⵎⵣⵔⵓⵢⴰⵏ
ⵜⵜⵓⵙⵎⵔⴰⵙ ⵜⴰⴳⵓⵔⵉ ⵏ **ⵜⴰⵙⵏⵓⵎⵎⵙⵜ** ⴳ ⴼⵕⴰⵏⵙⴰ ⴰⵙⴳⴳⵯⴰⵙ 1794  ⴰⵛⴽⵓ ⵜⵉⵎⵎⵓⵖⵔⴰ ⵏ ⵜⴳⵔⴰⵡⵍⴰ ⵜⴰⴼⵕⴰⵏⵚⵉⵚⵜ ⵏⵏⴰ ⵉⵙⵏⴼⵍⵓⵍⵓ ⵢⴰⵜ ⵜⵡⵉⵍⴰ ⵜⴰⵏⴱⴰⴹⵜ ⵜⴰⵎⴰⵢⵏⵓⵜ, ⵜⵙⴷⴼ ⵜⴳⵓⵔⵉ ⵏ ⵜⴰⵔⴰⵏⴰⵎⵎⴰⵙⵜ ⴳ ⵓⵙⵎⵔⵙ ⴰⵙⴳⴳⵯⴰⵙ 1820. ⴳ ⵜⵓⵥⵥⵓⵎⵜ ⵏ ⵜⴰⵙⵓⵜⴰ 19 ⵢⵓⵔⴰ "ⵜⵓⴽⴼⵉⵍ" ⵎⴰⵙⴷ ⵜⴰⴳⵔⴰⵡⵍⴰ ⵜⴰⴼⵕⴰⵏⵚⵉⵚⵜ ⵜⵙⵏⵜⵉ ⵙ ⵜⵖⵓⵔⵉ  ⵉ ⵜⴰⵔⴰⵏⴰⵎⵎⴰⵙⵜ ⴰⵢ ⵍⵍⵉⵖ ⵜⵓⴼⴰ ⵉⵅⴼ ⵏⵏⵙ ⴳ ⵜⴳⵉⵔⴰ  ⴰⵙⵉⵖⵣⵣⵉⴼ ⵏ ⵜⵉⵏⵏⵓⵎⵙⴰ.  ⴳ ⵓⵙⴳⴳⵯⴰⵙ 1863 ⵢⵓⵔⴰ ⴰⴱⵉⵇⵓⵕⴰⵟⵉ ⴰⴼⵕⴰⵏⵙⴰⵡⵉ " ⵎⵓⵔⵉⵙ ⴱⵍⵓⴽ"  ⴰⵎⴰⴳⵔⴰⴷ " ⵜⴰⵔⴰⵏⴰⵎⵎⴰⵙⵜ"  ⵉ ⵜⵙⵖⵓⵏⵜ ⵜⴰⴼⵕⴰⵏⵚⵉⵚⵜ ⵉⴼⵙⵔ ⴳⵉⵙ ⵜⵉⴷⵉⵏⴰⵎⵉⵜⵉⵏ ⵏ ⵜⵏⴱⴰⴹⵜ ⴷ ⵜⵉⵏⵏⵓⵎⵙⴰ ⵜⴰⴱⵉⵕⵓⵇⵕⴰⵟⵉⵜ ⴷ ⵜⵉⵣⵎⵎⴰⵔ ⵏ ⴼⵕⴰⵏⵚⴰ ⴳ ⵓⵣⵓⴳⵣ ⵏ ⵜⴰⵔⴰⵏⴰⵎⵎⴰⵙⵜ ⴳ ( ⵡⴰⴹⴰⵉⴼ  ⵏ ⵜⵏⴱⴰⴹⵜ) , ⵎⵓⵜⵜⵉⵏ ⵉⵡⵏⴳⵉⵎⵏ ⵏ ⵜⵍⴻⵍⵍⵉ ⴷ ⵜⴰⵔⴰⵏⴰⵎⵎⴰⵙⵜ ⵉ ⵉⵙⵡⴰⵍⴰⵜⵏ ⵏⵏⵙ ⴳ ⵜⴰⵙⵓⵜⵉⵏ 19 ⴷ 20 ⴷⴰⵜ ⵏ ⵉⵙⵔⵜⴰⵏⴻⵏ ⵎⴳⴰⵍ ⵜⴰⵡⵡⵓⵏⴽⵜ. ⵉⵔⵏⴰ "ⵜⵓⴽⴼⵉⵍ" ⴳ ⵓⵡⵏⵏⵉ ⵏⵏⵙ > ⴱⵉⵢⵉⵔ ⵊⵓⵣⵉⴼ(1865-1809).

ⴳ ⵓⵙⴳⴳⵯⴰⵙ 1983 ⵜⵙⵡⵓⵜⵜⴰ ⵜⴰⵔⴰⵏⵓⵎⵎⵙⵜ  ⴰⵎ ⵢⴰⵜ ⵙⴳ "ⵎⵔⴰⵡⵜ ⵜⵉⵏⴷⵉⵜⵉⵏ ⵜⵉⴷⵙⵍⴰⵏⵉⵏ" ⵉ ⵓⵎⵓⵙⵙⵓ ⴰⵣⴳⵣⴰⵡ ⴳ ⵜⵎⵏⴰⴹⵉⵏ ⵉⵎⵓⵏⵏ. ⵖⵉⴽ ⵍⵍⵉ ⵉⵜⵜⵓⵢⴱⴷⴰⵔ ⴳ ⵜⴰⵏⴰⴹⵜ ⵏ ⵓⵀⵉⵍ ⴰⵏⴳⵎⴰⵡⴰⵏ ⵏ ⵜⵉⵎⵜⵜⴰ ⵉⵎⵓⵏⵏ 1999: ⵜⵙⵏⵜⵉ ⴽⵉⴳⴰⵏ ⵏ ⵉⵡⵏⴰⴽⵏ ⴳ ⵢⴰⵏ ⵜⵡⵉⵍⴰ ⵏ ⵜⵡⵉⵍⴰⵜⵉⵏ ⵏ ⵉⵖⴰⵡⴰⵙⵏ ⵜⴰⵔⴰⵏⵓⵎⵎⵙⵜ. ⴰⵙⵡⴰⵍ ⴰⴷ ⵙⴽⵔⵏ ⵙⵉⵙ ⴳ ⵜⵉⴳⵉⵔⴰ ⴰ ⴱⴰⵀⵔⴰ ⴰⵛⴽⵓ ⵉⴼⴽⴰ ⵜⴰⵖⴹⴼⵜ ⵉ ⵡⴰⴷⴷⵓⵔ ⵏ ⵡⴰⵎⵓⵏ ⴰⵎⴰⴷⴰⵏ ⴷ ⵉⴳⵔ ⵓⵙⵍⵉⴳ ⴰⵎ ⵉⵎⴷⵔⴰⵡⵏ ⵉ ⵜⵏⴱⴰⵟⵉⵏ ⴳ ⵓⵔⵣⵣⵓ ⵅⴼ ⵉⵖⴰⵔⴰⵙⵏ ⵉⵎⴰⵢⵏⵓⵜⵏ ⵉ ⵓⵙⵎⵏⵉⴷ ⵏ ⵉⵊⵎⵉⵍⵏ ⵏ ⵜⴰⵔⴰⵏⵓⵎⵎⵙⵜ, ⴰⵎ ⵓⵏⴱⴰⴹ, ⴰⵙⴱⵖⵙ ⵏ ⵜⵣⵎⵎⴰⵔ ⵏ ⵓⵏⴱⴰⴹ ⴰⴷⵖⴰⵔⴰⵏ ⵍⵍⵉ ⵉⴳⴰⵏ ⵙⴳ ⵓⴷⵎⴰⵡⵏ ⵏⵏⵙ ⴰⵎⵓⵙⵙⵓ ⵙ ⵜⵎⵙⵍⴰⵢⵜ ⵜⴰⴷⵖⴰⵔⴰⵏⵜ ⴷ ⵓⵎⵎⴰⵥ ⴰⵎⵇⵔⴰⵏ ⵅⴼ ⴰⵎⵢⵉⵡⵏ ⵏ ⵉⵎⴰⵍ, ⵎⴳⴰⵍ ⵜⴰⵏⵏⴰⵢⵜ ⵓⵣⴷⵉⵔ ⵎⵏⵉⴷ ⵏ ⵜⵏⴱⴰⴹⵜ ⵜⴰⵙⵏⵓⵎⵎⵙⵜ, ⵉⵙⵏⴼⴰⵍⵏ ⵍⵍⴰⵏ ⵙ ⵜⴰⵎⵔⵏⵉⵡⵜ ⵏ ⵜⴷⵔⴰⵡⵜ ⵏ ⵉⵏⴰⵎⵓⵔⵏ ⴷ ⵜⵎⴰⴷⴷⴰⵙⵉⵏ ⵏ ⵉⴳⵔ ⵓⵙⵍⵉⴳ ⴳ ⵓⵏⴱⴰⴹ.
## ⵉⵏⴰⵡⴰⵢⵏ ⵏ ⵜⴰⵔⴰⵏⵓⵎⵎⵙⵜ
ⵙⴳ ⵎⴰⴷ ⵉⵜⵜⵓⴱⴷⴰⵔⵏ ⴳ ⵜⵙⴽⵍⵉⵡⵉⵏ ⵜⵉⴽⴰⴷⵉⵎⵉⵢⵉⵏ ⵅⴼ ⵉⵏⴰⵡⴰⵢⵏ ⵏ ⵜⴰⵔⴰⵏⵓⵎⵎⵙⵜ ⴷⴰ ⵏⵜⵜⴰⴼⴰ:
* ⵓⵟⵟⵓⵏ ⵏ ⵜⵔⵓⴱⴱⴰ ⵜⵉⵥⵓⵕⴰⵏ ⵜⵉⴷⵙⵍⴰⵏⵉⵏ.
* ⵜⴰⵙⴽⵯⴼⵍⵜ ⵏ ⵙⵡⴰⵏⵙⴰ ⴰⵙⴳⴰⵡⴰⵏ ⵏ ⵜⴳⵔⴰⵡⵉⵏ.
* ⵉⵍⵉ ⵏ ⵉⵥⵟⵟⴰ ⴷ ⵡⴰⵎⵓⵏⵏ ⴳ ⵉⵡⵜⵜⴰ ⵏ ⵜⴰⵡⵡⵓⵏⴽⵜ.
* ⵉⴱⴷⴷⵉ ⵏ ⵜⴰⵡⵡⵓⵏⴽⵜ ⵅⴼ ⵉⵖⴱⵓⵍⴰ ⵏⵏⵙ ⵜⵉⴳⴰⵎⴰⵏⵉⵏ.
* ⴰⵎⵓⵔ ⵏ ⴽⵓ ⵢⴰⵏ ⵙⴳ ⵓⴼⴰⵔⵙ ⴰⵏⴰⵎⵓⵔ.
* ⵉⵎⵓⵙⵙⵓⵜⵏ ⵏ ⵓⵙⵜⵜⴰⵢ ⵏ ⵉⵎⴰⵍ.
ⵜⵓⵔⵎⵉⵜ ⵏ ⵜⴰⵔⴰⵏⵓⵎⵎⵙⵜ ⴳ ⵉⵡⵏⴰⴽⵏ 

ⴳ ⵍⵎⵖⵔⵉⴱ 

ⴳ ⵜⴳⵍⴷⵉⵜ ⵏ ⵍⵎⵖⵔⵉⴱ ⵜⵍⵍⴰ ⵢⴰⵏ ⵜⴰⵔⴰⵎⵉⵜ ⵉⵃⵍⴰⵏ ⴳ ⵓⵙⵏⵎⴰⵍⴰ ⴰⵎⵙⵙⵓⴳⵓⵔ ⵍⵍⵉ ⵢⴰⵔⵎ ⴰⴷ ⵜⵉⵍⵍⵉ ⵢⴰⵜ ⵜⴰⵔⴰⵏⵓⵎⵎⵙⵜ ⴳ ⵜⵎⵙⵙⵓⴳⵓⵔⵜ ⵉ ⵉⵏⴰⵎⵓⵔⵏ ⵃⵎⴰ ⴰⴷ ⵜⵉⵍⵉ ⵢⴰⵏ  ⵜⴰⵏⴰⴼⵓⵜ ⵜⴰⴳⴷⵓⴷⴰⵏⵜ, ⵎⴰⵢⴰⵏⵏ ⴰⴷ ⵢⵓⵊⵊⴰⵏ ⵍⵎⵖⵔⵉⴱ ⴰⴷ ⵉⴱⵉⴷ ⵅⴼ "ⵜⴰⴳⵔⴰⵡⵜ ⴷ  ⵜⴰⵎⵏⴱⴰⴹⵜ ⴰⵎ ⵉⴼⵔⴷⵉⵙⵏ ⵏ ⵓⵙⵎⵔⵙ ⵏ ⵜⴰⵔⴰⵏⵓⵎⵎⵙⵜ ⵎⴳⴰⵍ ⵏ ⵜⴰⵙⵏⵓⵎⵎⵙⵜ ⵏ ⵕⵕⴱⴰⵟ ⴷⴰⵜ ⵏ 2011, ⵉⵍⵎⵎⴰ ⴷⵖⵉ ⵉⵔⵏⵓ ⵓⵣⵣⵔⴰⴼ ⴰⵎⵖⵔⵉⴱⵉ ⵜⴰⵎⵔⵙⵍⵜ ⵏ "ⵜⴰⵏⵎⵏⴰⴹⵜ" ⵏⵏⴰ ⵉⴳⴰⵏ ⵢⴰⵜ ⵓⵙⴱⵖⵙ ⵏ ⵓⵣⴰⵣⵓ ⵏ ⵜⴰⵔⴰⵏⵓⵎⵎⵙⵜ ⴳ ⵓⵙⵓⴷⵙ ⴰⵎⵙⵙⵓⴳⵓⵔ ⴳ ⵜⴳⵍⴷⵉⵜ ⵜⴰⵎⵖⵔⵉⴱⵉⵜ,  ⴰⵔ ⵢⴰⴽⴰ ⵓⵍⴰ ⵜⵎⵍⴷⴰ ⵉ ⴽⵓ ⵜⵙⴳⴰ ⴰⴷ ⵜⵙⵜⵉ ⵜⵓⴳⵜⵜ ⵉⵙⵜⴰⵢⵏ ⵉⵙⵜⵔⴰⵜⵉⵊⵉⵏ ⵙ ⵉⵅⴼ ⵏⵏⵙ. ⵎⵇⵇⴰⵔ ⵍⵍⴰⵏ ⵜⵓⴳⵜⵜ ⵏ ⵉⴱⴰⵢⵟⴰⵕⵏ ⴷ ⵉⴱⵅⵓⴱⴰⵔⵏ ⵎⴰⵛⴰ ⵜⵉⵔⵎⵉⵜ ⵏ ⵍⵎⵖⵔⵉⴱ ⵜⴳⴰ ⵢⴰⵜ ⵜⵉⵔⵎⵉⵜ ⵜⴰⴼⵔⵉⵇⵉⵜ ⵜⴰⵎⵏⵣⵓⵖⵜ ⴳ ⵉⴳⵔ ⵏ ⵓⵙⵏⵎⴰⵍⴰ ⴰⵎⵙⵙⵓⴳⵓⵔ.

## ⵉⵙⴰⵖⵓⵍⵏ
ⴰⵙⵎⵉⵍ:ⴰⵣⵔⴼ
ⴰⵙⵎⵉⵍ:ⴰⵣⵔⴼ ⴰⵎⵙⵙⵓⴳⵓⵔ
ⴱⴰⴱⵍⵓ ⵉⵙⴽⵓⴱⴰⵔ

**ⴱⴰⴱⵍⵓ ⵉⵎⵉⵍⵢⵓ ⵉⵙⴽⵓⴱⴰⵔ ⵅⴰⴼⵉⵔⵢⴰ** (ⵙ ⵜⵓⵜⵍⴰⵢⵜ ⵜⴰⵚⴱⴰⵏⵢⵓⵍⵜ: Pablo Emilio Escobar Gaviria), ⵉⴳⴰ ⴰⴱⵣⵏⴰⵣ ⵏ ⵉⵙⴷⵓⵀⴷⵓⵜⵏ ⵉⴳⴰ ⵓⵍⴰ ⴷ ⴰⵙⵔⵜⴰⵏ ⴰⴽⵓⵍⵓⵎⴱⵉ, ⵏⵜⵜⴰ ⴷ ⴰⵎⵙⵔⵙⴰⵍ ⴷ ⵓⵙⵍⵡⴰⵢ ⵏ ⵜⵎⴰⴷⴷⴰⵙⵜ " ⴽⴰⵔⵜⵍ ⵎⵉⴷⵉⵍⵏ" ⵜⴰⵏⴱⴽⴽⵉⴹⵜ.
## ⵜⵓⴷⵔⵜ ⵏⵏⵙ
ⵉⵍⵓⵍ **ⴱⴰⴱⵍⵓ ⵉⵙⴽⵓⴱⴰⵔ** ⴳ 1 ⴷⵓⵊⴰⵏⴱⵉⵔ 1949 ⵏⴳⵔ ⵜⴰⵡⵊⴰ ⵉⵙⵎⵔⴰⵙⵏ ⵉⵙⵡⵓⵔⵉⵏ ⴳ ⵜⴼⵍⵍⴰⵃⵜ, ⵉⴽⴽⴰ ⵜ ⵉⵏⵏ ⴷⴰ ⵉⵙⵡⵡⵓⵔⵉ ⵛⵉⴳⴰⵏ ⵙⴳ ⵜⵎⵥⵉ ⵏⵏⵙ, ⵉⵙⵏⵜⵉ ⵜⴰⵡⵓⵔⵉ ⵏⵏⵙ ⵜⴰⵔⵍⵓⴳⵉⵏⵜ ⵙⴳ ⵜⴳⵉⵔⴰ ⵏ ⵉⴷ ⵚⴹⵉⵚⵎⵔⴰⵡ ⵏ ⵜⴰⵙⵓⵜⴰ 20 ⴳ ⵓⵙⵙⵔⵡⵍ.
ⴰⵙⴳⴳⵯⴰⵙ 1976 ⵉⵜⴰⵀⵍ ⵙ **ⵎⴰⵔⵉⵢⴰ ⴼⵉⴽⵜⵓⵔⵢⴰ** ⵢⵓⵔⵓ ⴷⵉⵙ ⴰⴼⵔⵓⵅ ** ⵅⵡⴰⵏ ⴱⴰⴱⵍⵓ ⵉⵙⴽⵓⴱⴰⵔ** ⴷ ⵜⴼⵔⵓⵅⵜ **ⵎⴰⵏⵡⵉⵍⴰ ⵉⵙⴽⵓⴱⴰⵔ**.
## ⴰⵎⴰⴹⴰⵍ ⵏ ⵓⴱⴽⴽⵉⴹ
ⵉⴽⴽⴰ ⵜ ⵉⵏⵏ ⴷⴰ ⵉⵜⵜⴳⵡⴰⵔⴳⴰ ⵙⴳ ⵜⵎⵥⵉ ⵏⵏⵙ ⵙ ⵓⴳⵍⴰ, ⵎⴰⵢⴰⵏⵏ ⴰⴼ ⵉⴱⴱⵉ ⵜⵉⵖⵔⵉ ⵏⵏⵙ ⵣⵉⴽ, ⵉⴼⴼⵓⵖ ⵙ ⵜⵉⵍⴰⵙ ⵏ ⵜⵙⵓⴽⵜ ⴷⵉⵏⵏⴰ ⴰ ⴳ ⵉⵍⵎⴷ ⵜⵓⴽⵕⵉⴹⵜ ⴷ ⵜⵎⴰⵖⵜ ⵃⵎⴰ ⴰⴷ ⵢⴰⴽⵔ.
ⴹⴰⵕⵜ ⵎⴰⴷ  ⵉⵙⵎⴷ 22 ⵓⵙⴳⴳⵯⴰⵙ, ⵉⴳ ⴰⴳⵎⴰⵎ ⵏ ⵉⵎⵅⴰⵔⵏ ⵏ ⵓⵎⴱⴽⴰⴹ ⴰⴽⵓⵍⵓⵎⴱⵉ ** ⵓⵙⴽⴰⵔ ⴱⵔⵏⴰⵍ ⴰⵖⵉⵔⵓ** ⵏⵏⴰ ⵜ ⵉⴷ ⵉⵙⵉⴷⴼⵏ ⵙ ⵉⴱⴽⴽⵉⴹⵏ ⴷ ⵜⵎⵅⴰⵔⵜ ⴷ ⵜⵅⵏⴷⴰⵍⴰⵙⵜ ⴳ ⵜⵖⵔⵎⵜ ⵏ **ⵎⵉⴷⵍⵉⵏ**.
ⵜⴰⴼⴳⴳⴰ ⵏⵏⵙ ⵉⴷⵓⵙⵏ ⴷ ⵓⵙⵙⵎⵔⵙ ⵏⵏⵙ ⵉ ⵜⴽⵕⴹⵉ ⴷ ⵓⴱⴽⴽⵉⴹⵏ ⵜⵙⴽⵔ ⴳⵉⵙ ⵢⴰⵏ ⵓⴳⵎⴰⵎ ⵏⵏⴰ ⵔⴰⵏ ⵎⴰⵕⵕⴰ ⵜⵉⵔⴱⴰⵄⵉⵏ ⵏ ⵜⵓⴽⵕⴹⴰ ⴰⴷ ⵜ ⵉⴷ ⵔⵏⵓⵏ ⴷⵉⴷⵙⵏ. ⴰⵙⴳⴳⵯⴰⵙ 1972 ⵉⵎⵓⵔⵙ ⴳ ⵜⵓⴽⵕⴹⴰ ⵏ ⵢⴰⵏ ⵓⵡⵔⵉⴽ ⵉⵜⵜⵢⵓⵙⵙⴰⵏ ⴳ ⵜⵎⴷⵉⵏⵜ ⵏ ⵎⵉⴷⵍⵉⵏ ⵢⵓⵎⵥ  ⴼⵍⵍⴰⵙ 100 ⵉⴼⴹ ⴷⵓⵍⵍⴰⵔ, ⵓⵟⵟⵓⵏ ⴰⴷ ⴷ ⴰⵙⵓⵍⴼ ⵍⵍⵉ ⵜ ⵢⵓⵊⵊⴰⵏ ⴰⴷ ⵉⵙⴱⵓⵖⵍⵓ ⴰⵏⵙⴰ ⵏⵏⵙ ⴳ ⵓⵎⴰⴹⴰⵍ ⵏ ⵓⴱⴽⴽⵉⴹ.
## ⵉⵙⴰⵖⵓⵍⵏ
ⵜⴰⵏⵣⵖⵜ

**ⵜⴰⵏⵣⵖⵜ** ⵜⴳⴰ ⵢⴰⵏ  ⵓⵙⴽⴽⵉⵍ ⵉⵥⵍⵉⵏ ⴳ ⵉⵥⵍⴰⵏ ⵏ ⵡⴰⵡⴰⵍ ⵉⴳ ⵓⵙⵎⵉⵍ ⵏ ⵜⵏⵣⵖⵜ.ⵜⴰⵡⵓⵔⵉ ⵏⵏⵙ ⵜⴳⴰ ⵜⵜ ⴰⵙⵎⵣⴷⵉ ⵏⴳⵔ ⵜⴳⵓⵔⵉⵡⵉⵏ ⵃⵎⴰ ⴰⴷ ⵢⵉⵍⵉ ⵓⵙⵉⴷⴼ ⵏⵏⵙⵏⵜ ⴳ ⵜⵓⵚⴽⵉⵡⵉⵏ, ⴷ ⵓⵔ ⴷⴰ ⴰⵙ ⵉⵜⵜⵉⵍⵉ ⵓⵏⴰⵎⴽ  ⴱⵍⴰ ⵉⵖ ⵉⵎⵓⵏ ⴷ ⵓⵙⵎⵎⵓⴷ ⵏⵏⵙ ⵍⵍⵉ ⵉⵜⵜⴳⴳⴰⵏ ⴰⵙⵙⴰⵖ ⵏⵖ ⴰⵎⵇⵇⵉⵎ ⵏⵖ ⴰⴼⵔⵉⵙ ⵏⵖ ⴰⵎⵔⵏⵓ. **ⵜⵉⵏⵣⴰⵖ** ⴰⵔ ⴰⴽⴽⴰⵏⵜ ⵢⴰⵜ ⵜⵍⴳⴰⵎⵜ ⵉⵇⵇⵏ ⵍⵍⵉ ⵖ ⵜⵜⵉⵍⵉⵏⵜ ⴳ ⵢⴰⵜ ⵜⵡⵍⴰⴼⵜ ⵜⴰⴼⵔⴰⵔⵜ ⵏⵖⴷ ⵜⵓⴷⴷⵉⵙⵜ ⵍⵍⵉ ⵢⴰⴽⴽⴰⵏ ⴰⵙⵓⵜⴳ  ⴰⵏⴰⵎⴽⴰⵏ ⴰⵎⵢⴰⵏⴰⵡ, ⵙⵍⴰⵡⴰⵏ ⴰⴽⴽ ⴳ ⵜⵎⵔⵙⵉ ⵏ ⵓⴷⵖⴰⵔ ⴷ ⵡⴰⴽⵓⴷ ⴷ ⵉⵙⵎ ⵏ ⵡⴰⵍⵍⴰⵍ ⴷ ⵜⵏⵉⵍⴰ(ⴰⵙⵡⴰⵍⴰ) ⴷ ⵜⵉⵍⵉⵜ.
## ⵜⴰⵏⵣⵖⵜ ⵜⴰⴼⵔⴰⵔⵜ
*ⵜⴰⵏⵣⵖⵜ “ⵏ”: ⵜⴰⵏⵣⵖⵜ ”ⵏ“ ⴷⴰⵔⵙ ⵜⵓⴳⵜ ⵏ ⵉⵏⴰⵎⴽⵏ ⵎⵣⴰⵔⴰⵢⵏⵉⵏ ⴽⵓ ⴰⵎⴰⵏⴰⴹ ⵏⵏⴰ ⴳ ⴷ ⵢⵓⵛⴽⴰ ⴷ ⵓⵏⴰⵎⴽ ⵏⵏⵙ ⵣⵓⵏⴷ:
*ⵜⵉⵍⵉⵜ  :  ⴰⵎⴷⵢⴰ(ⴰⴷⵍⵉⵙ ⵏ ⵓⵙⵍⴰⵎⴷ.)
ⵜⴰⴳⵎⴰⵏⵉⵜ ; ⴰⵎⴷⵢⴰ:
         - ⵜⴰⵔⵡⴰ ⵏ ⵜⵎⴰⵣⵖⴰ.       - ⵉⵎⵣⵔⴰⵡⵏ ⵏ ⵍⵎⵛⵡⵔ.
*ⴰⵥⵍⴰⵢ:
        ⴰⵎⴷⵢⴰ:
         - ⴰⵖⵔⵎⵉ ⵏ ⴱⵓⴼⵇⵇⵓⵙ.   - ⵉⵙⴽⵔ ⵏ ⵓⴹⴰⵕ.
*ⴰⵙⴰⵍⴰ:
       ⴰⵎⴷⵢⴰ:
         - ⴰⵎⴰⵏ ⵏ ⵜⴰⵏⵓⵜ.       - ⵍⵃⵏⵏⴰ ⵏ ⵏⵇⵇⵓⴱ.
ⵜⴰⵎⵜⵜⴰ: 
      ⴰⵎⴷⵢⴰ:
      - ⴰⵎⴰⵏ ⵏ ⵓⵊⴷⴷⵉⴳ.      - ⴰⵣⴰⵜⵉⵎ ⵏ ⵡⴰⵔⴳⴰⵏ.
* ⵜⴰⵏⵣⵖⵜ (ⵉ): ⵜⴰⵏⵣⵖⵜ (ⵉ) ⴰⵔ ⵜⵣⴷⴷⵉ ⴳⵔ ⵓⵎⵢⴰⴳ ⴷ ⵓⵙⵎⵎⵓⴷ ⵏ ⵓⵙⴽⴽⵉⵏ ⴰⵔⵓⵙⵔⵉⴷ ⵍⵍⵉ ⵉⵎⵎⴰⵍⵏ ⴰⵥⵍⴰⵢ ⴷ ⵓⵙⵡⴰⵍⴰ.
            ⵉⵎⴷⵢⴰⵜⵏ:
   - ⵉⵙⵖⴰ ⵎⵓⵊⴰⵏ ⴰⴽⵔⴰⴱⵢ ⵉ ⵢⵉⵡⵙ. - ⵉⴼⴽⴰ ⵓⵙⵍⵎⴰⴷ ⵜⴰⵙⵎⵖⵓⵔⵜ ⵉ ⵜⵍⵍⵓ.
* ⵜⴰⵏⵣⵖⵜ (ⵙ): ⴰⵔ ⵜⴰⴽⴽⴰ ⵜⵏⵣⵖⵜ (ⵙ) ⴰⵏⴰⵎⴽ ⵅⴼ ⵓⵙⵡⴰⵍⴰ ⵏⵖⴷ ⵉⵎⵉⵙ ⵏⵖⴷ ⵜⴰⵎⵏⵜⵉⵍⵜ
*ⴰⵙⵡⴰⵍⴰ :
      ⵉⵎⴷⵢⴰⵜⵏ:
       - ⵉⴷⴷⴰ ⵙ ⵜⴳⵎⵎⵉ.       - ⵉⴷⴷⴰ ⵙ ⵜⵉⵏⵎⵍ.
ⵉⵖⵢ ⴰⴷ ⵉⵎⵓⵏ ”ⵙ“ ⴷ ”ⴷⴰⵔ”  ⵏⵖⴷ  “ⵖⵓⵔ“ (ⵙ ⴷⴰⵔ ) (ⵙ ⵖⵓⵔ)
.      ⴰⵎⴷⵢⴰ: 
      - ⴷⴷⵉⵖ ⵙ ⵖⵓⵔ ⴷⵔⴰⵔⵉ.
*ⵉⵎⵉⵙ :
       ⴰⵎⴷⵢⴰ: 
      - ⵉⵡⵜ ⵜ ⵙ ⵓⵛⴰⵇⵇⵓⵔ.
*ⵜⴰⵎⵏⵜⵉⵍⵜ:
     ⴰⵎⴷⵢⴰ: 
         - ⵉⵎⵎⵓⵜ ⵙ ⵜⴰⴹⵚⴰ.     - ⵉⵎⵓⵔⵙ ⵙ ⵜⴽⵏⴷⴰⵡⵜ.
*ⵜⴰⵏⵣⵖⵜ (ⴳ):
      - ⴰⵔ ⴰⵖ ⵜⵎⵎⴰⵍ ⴰⵙⴷⵖⵔ ⵏ ⵡⴰⴽⵓⴷ ⴷ ⵓⴷⵖⴰⵔ, ⵍⵍⴰⵏ ⵖⵓⵔⵙ ⴽⵕⴰⴹ ⵏ ⵉⵎⵙⵍⵉⵜⵏ (ⵖ/ⵅ/ⵃ)
#### ⴰⵙⴷⵖⵔ ⵏ ⵓⴷⵖⴰⵔ
    ⴰⵎⴷⵢⴰ: 
      - ⵉⵍⵍⴰ   (ⵖ).. (ⵅ) ...(ⵃ) ⵜⴳⵎⵎⵉ.  - ⵉⵣⴷⵖ ⴳ ⵜⵅⴰⵎⵜ.
#### ⴰⵙⴷⵖⵔ ⵏ ⵡⴰⴽⵓⴷ
     ⴰⵎⴷⵢⴰ 
      - ⵢⴰⵥⵓⵎ ⴳ ⵕⵎⴹⴰⵏ.   - ⵉⴷⴷⴰ ⴳ ⵜⵉⴼⴰⵡⵜ.
*ⵜⴰⵏⵣⵖⵜ (ⵣⴳ):
      - ⴷⴰ ⵉⵎⵎⴰⵍ (ⵣⴳ) ⵉⵣⴷⵉⵏ ⵙ ⵡⴰⴽⵓⴷ ⴷ ⵓⴷⵖⴰⵔ ⵖⵓⵔⵙ ⵉⵎⵏⴰⵡⴰⵢⵏ  ⵣⵓⵏⴷ: (ⵣⵉ / ⵙⴳ):
      ⴰⵎⴷⵢⴰ: 
    - ⵏⴷⴷⴰ ⴷ ⵙⴳ ⵡⴰⵔⵣⴰⵣⴰⵜ.   - ⵓⵔ ⵏⵓⵎⵥ ⵉⴷⵔⵉⵎⵏ ⵣⵉ ⵡⴰⵢⵢⵓⵔ ⵏ ⵉⵏⵏⴰⵢⵔ.
*ⵜⴰⵏⵣⵖⵜ (ⴷⴰⵔ/ⵖⵔ):
      - ⴷⴰ ⵜⵎⵎⴰⵍ ⵜⴰⵏⵉⵍⴰ ⵏⵖ ⴰⴽⵓⴷ ⵏⵖ ⵜⵉⵍⵉⵜ:   
           ⴰⵎⴷⵢⴰ:
        - ⴰⵡⵔⴰ  ⵖⵔ ⴷⴰ.      - ⵉⵛⵛⴰ ⵜⴰⴳⵍⵍⴰ ⵖⵔ ⵉⵎⵏⵙⵙⵉ.
ⵜⴰⵏⵣⵖⵜ (ⵅⴼ):
ⴰⵣⴳⵣⵍ ⵏⵏⵙ (ⵅ) ⵎⴰⵛ ⵓⵔ ⴷⴰ ⵏⵙⴽⴰⵔ ⴰⵣⴳⵣⵍ ⴰⴷ ⵉⵖ ⵜⵉⴷ ⵉⵙⵍⵖ ⵓⵎⵇⵇⵉⵎ ⵓⴷⵎⴰⵡⴰⵏ   (ⵖⵉⴼ /ⵅⴰⴼ)
            ⴰⵎⴷⵢⴰ: 
        - ⵙⵔⵙ ⵜⴰⵏⴰⴽⴰⵜ ⵅⴼ ⵜⴷⴰⴱⵓⵜ.
        - ⴱⴹⵓ ⵉⵏⵍⵎⴰⴷⵏ ⵅⴼ ⵜⵔⵓⴱⴱⴰ.
*ⵜⴰⵏⵣⵖⵜ (ⴰⴽⴷ/ⴷ):
            ⴰⵎⴷⵢⴰ: 
-ⵉⴼⴼⵓⵖ ⴰⴽⴷ ⵓⵎⴷⴷⴰⴽⴽⵯⵍ ⵏⵏⵙ.    -ⵉⵎⴰⵏ ⴷ ⵓⵎⴰⵙ.

## ⵜⴰⵙⵏⴰⵍⵖⴰ ⵏ ⵜⵏⵣⵖⵜ
ⴽⵓⴷⵏⵏⴰ ⴷ ⵜⵓⵛⴽⴰ ⵜⵏⵣⵖⵜ ⴷⴰⵜ ⵏ ⵡⴰⵙⵙⴰⵖ ⴷⴰ ⵜ ⵜⵙⵏⴼⴰⵍ ⵙⴳ ⴰⴷⴷⴰⴷ ⵉⵍⴻⵍⵍⵉ ⵙ ⵡⴰⴷⴷⴰⴷ ⴰⵎⴰⵔⵓⵣ ⵙⵍⵉⴷ ⴱⵍⴰ/ⵅⵙ ⴷ ⴰⵍ.
### ⵉⵎⴷⵢⴰⵜⵏ
ⴷⵉ + ⵜⴰⵎⵓⵔⵜ   =    ⴷⵉ ⵜⵎⵓⵔⵜ.
ⵙ + ⴰⴹⴰⵕ     =    ⵙ ⵓⴹⴰⵕ.
ⴷ + ⴰⵏⵣⴱⴰⵢ    =    ⴷ ⵓⵏⵣⴱⴰⵢ .
ⵏ + ⴰⵙⴳⴳⴰⵙ    =    ⵏ ⵓⵙⴳⴳⴰⵙ.
ⵅⴼ + ⴰⵎⴰⵏ      =   ⵅⴼ ⵡⴰⵎⴰⵏ.
ⴱⵍⴰ + ⴰⴷⵓⴽⵓ    =   ⴱⵍⴰ ⴰⴷⵓⴽⵓ
ⵅⵙ + ⴰⵙⵍⵎⴰⴷ    =   ⴼⴼⵖⵏ ⴰⴽⴽⵯ  ⵅⵙ ⴰⵙⵍⵎⴰⴷ.
## ⵜⴰⵏⵣⵖⵜ ⵜⵓⴷⴷⵉⵙⵜ
*ⴰⵔ ⵜⵜⵓⵙⵏⴰⵢ ⴳ ⵙⵉⵏ ⴰⵔ ⴽⵕⴰⴹ ⵏ ⵜⵏⵣⴰⵖ.
*ⴷⴰ ⴷ ⵜⵜⴰⵛⴽⴰⵏ ⴰⴼⴰⴷ ⴰⴷ ⵙⵎⴷⵏ ⴰⵏⴰⵎⴽ ⵏ ⵓⵎⵔⵏⵓ ⴳ ⵜⵏⵣⵖⵜ. ⵜⵉⴽⴽⴰⵍ ⵢⴰⴹⵏ *ⴰⵔ ⴷ ⵜⵜⴰⵛⴽⴰⵏ ⴳ ⵜⵉⵣⵡⵉⵔⵉ ⵏ ⵜⵏⵣⵖⵜ ⵏ ⵓⴷⵖⴰⵔ (ⴳ / ⵖ), ⵜⴰⵏⵉⵍⴰ (ⵙ), ⴰⴽⵓⴷ  (ⵣⴳ)  ⵣⵓⵏⴷ:
ⵣⴷⴰⵜ ⵏ / ⵉ.
ⴰⵎⵏⵉⴷ ⵏ / ⵍⴳⴷⴷⴰⵎ ⵏ.
ⵏⵏⵉⴳ ⵏ / ⴰⴼⵍⵍⴰ ⵏ / ⵉⴳⴳⵉ ⵏ.
ⵉⵣⴷⴰⵔ ⵏ. ⴷⴷⴰⵡ ⵏ
ⴱⵕⵕⴰ ⵏ.
ⴹⴰⵕⵜ ⵏ.
ⴳ ⵜⴰⵎⴰ ⵏ.
ⵙ ⴷⴰⵔ
*ⵉⵎⴷⵢⴰⵜⵏ:
ⵏⵇⵇⵓⵎⴰ ⴹⴰⵕⵜ ⵏ ⵜⴳⵎⵎⵉ.
ⵉⵍⵍⴰ ⴷⴰⵜ ⵏ ⵜⴼⵍⵡⵉⵜ.
ⵉⵍⵍⴰ ⵏⵏⵉⴳ ⵏ ⵓⵖⴱⴰⵍⵓ.
## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵡⵀⵉⵏⴷⵜ

**ⵜⴰⴼⵍⵙⴰⴼⵜ ⵜⴰⵀⵉⵏⴷⵉⵜ** ⵏⵖ ⵜⴰⵡⵀⵉⵏⴷⵜ, ⴰⵔ ⵜⵎⵎⴰⵍ ⵜⵉⵎⵢⵓⵔⵉⵏ ⵜⵉⴼⵍⵙⴰⴼⵉⵏ ⵏⵏⴰ ⵉⵜⵜⵣⵓⵣⵣⵔⵏ ⴳ ⵓⴽⵏⵎⵏⵥⴰⵡ ⴰⵀⵉⵏⴷⵉ. ⴷⴰ ⵉⴱⵟⵟⵓ ⵓⵙⵉⵙⵎⵍ/ⵓⵙⵎⵉⵍ ⴰⵀⵉⵏⴷⵓⵙⵉ ⴰⴱⵍⴷⵉ ⴳⵔ ⵜⵉⵏⵎⵍ ⵜⴰⴼⵍⵙⴰⴼⵜ ⵏ "ⴰⵙⵜⵉⴽⴰ" (ⵜⵓⵔⵜⵓⴷⵓⴽⵙⵜ) ⴷ ⵜⵉⵏⵎⵍ ⵜⴰⴼⵍⵙⴰⴼⵜ ⵏ "ⵏⴰⵙⵜⵉⴽⴰ" (ⵜⴰⴱⴷⵄⵉⵜ/ⵜⴰⵥⵕⴹⵚⴰ), ⵙ ⵓⴱⴷⴷⵉ ⵖⴼ ⵢⴰⵏ ⵙⴳ ⴽⵕⴰⴹⵜ ⵜⵙⵖⴰⵍⵉⵏ ⵜⵉⵎⵍⴻⵍⵍⴰⵢⵉⵏ: ⵜⴰⴼⵍⵙⵜ ⵏ ⵜⵉⵏⵎⵍ ⵎⴰⵙ ⴷ "ⴰⴼⵉⴷ" ⴷ ⵢⴰⵏ ⵓⵖⴱⴰⵍⵓ ⵏ ⵜⵓⵙⵙⵏⴰ ⵉⵖⵓⴷⴰⵏ; ⴷ ⵜⴼⵍⵙⵜ ⵏ ⵜⵉⵏⵎⵍ ⵙ "ⴱⵕⴰⵀⵎⴰⵏ" ⴷ "ⴰⵜⵎⴰⵏ"; ⴷ ⵜⴼⵍⵙⵜ ⵏ ⵜⵉⵏⵎⵍ ⵙ ⵜⵓⴷⵔⵜ ⵜⴰⴼⵉⵔⴰⵏⵜ ⵏⵖ ⵜⵓⴹⴼⵉⵕⵜ (ⵏ ⴷⴼⴼⵉⵔ) ⴷ "ⴷⵉⴼⴰ".

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⵓⴷⴰⵢⵜ
* ⵜⴰⴼⵍⵙⴰⴼⵜ ⵜⴰⵛⵉⵏⵡⵉⵜ

## ⵉⵙⴰⵖⵓⵍⵏ
ⴰⴽⵏⵎⵏⵥⴰⵡ ⴰⵀⵉⵏⴷⵉ

**ⴰⴽⵏⵎⵏⵥⴰⵡ ⴰⵀⵉⵏⴷⵉ** ⵏⵖ **ⴰⴽⵏⵎⵏⵥⴰⵡ ⵏ ⵀⵉⵏⴷⵓⵙⵜⴰⵏ** (ⵙ ⵜⵀⵉⵏⴷⵉⵜ: भारतीय उपमहाद्वीप - ⴱⵀⴰⵔⴰⵜⵢⴰ ⵓⴱⵎⴰⵀⵜⴼⵉ) ⵜⴳⴰ ⵢⴰⵏ ⵓⴳⵣⵣⵓⵎ ⴰⵎⵇⵔⴰⵏ ⵙⴳ ⵓⵎⵏⵥⴰⵡ ⵏ ⵜⴰⵣⵉⵜ/ⴰⵙⵢⴰⵡⵉ, ⵜⵓⵎⴰ ⵜⵉⵎⵉⵣⴰⵔ ⵉⵣⴳⴰⵏ ⵖⴼ ⵜⴼⵉⵍⵜ ⵜⴰⵜⵉⴽⵜⵓⵏⵉⵜ ⵜⴰⵀⵉⵏⴷⵉⵜ, ⴰⴷ ⵜⵏⵜ ⵉⴳⴰⵏ: ⴱⴰⵏⵖⵍⴰⴷⵉⵛ, ⴱⵓⵜⴰⵏ, ⵀⵉⵏⴷⵓⵙⵜⴰⵏ, ⵏⵉⴱⴰⵍ ⴷ ⴱⴰⴽⵉⵙⵜⴰⵏ. ⵜⵓⵎⴰ ⴰⵡⴷ ⵜⵉⴳⵣⵉⵔⵉⵏ ⵉⵣⴳⴰⵏ ⵖⴼ ⵓⵍⴳⴳⴰⴳ ⴰⵎⵏⵥⴰⵡ ⵍⵍⵉ ⵜⵏⵜ ⵉⴳⴰⵏ ⴷ: ⵙⵔⵉ ⵍⴰⵏⴽⴰ ⴷ ⵜⴳⵣⵉⵔⵉⵏ ⵏ ⵎⴰⵍⴷⵉⴼ.

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵛⵉⵏⵡⵉⵜ

ⵜⵏⴽⵔ ⴷ **ⵜⴼⵍⵙⴰⴼⵜ ⵜⴰⵛⵉⵏⵡⵉⵜ** ⴳ ⵜⵉⵣⵉ ⵏ "ⵜⴼⵙⵓⵜ ⴷ ⵓⵎⵡⴰⵏ" ⴷ ⵓⵣⵎⵣ ⵏ "ⵜⴳⵍⴷⴰ ⵏⵏⴰ ⵉⵎⵎⴰⵖⵏ ⴳⵔⴰⵜⵙⵏⵜ", ⴳ ⵢⴰⵜ ⵜⵉⵣⵉ ⵉⵜⵜⵡⴰⵙⵙⵏⵏ ⵙ "ⵜⵉⵎⵎⴰⴹ ⵏ ⵜⵉⵏⵎⴰⵍ ⵏ ⵓⵡⵏⴳⵉⵎ", ⵏⵏⴰ ⵉⵥⵍⵉⵏ ⵙ ⵜⵣⵣⵉⴳⵣⵉⵏ ⵜⵉⵡⵏⴳⵉⵎⵉⵏ ⴷ ⵜⵉⴷⵍⵙⴰⵏⵉⵏ ⵜⵉⵅⴰⵜⴰⵔⵉⵏ. ⵙⵙⵏⵜⵉⵏⵜ ⵜⵓⴳⴷⵜ ⵏ ⵜⴼⵍⵙⴰⴼⵉⵏ ⵜⵉⵛⵉⵏⵡⵉⵏ ⴳ ⵓⵣⵎⵣ ⵏ ⵜⴳⵍⴷⴰ ⵍⵍⵉ ⵉⵎⵎⴰⵖⵏ, ⵎⴰⵛⴰ ⵉⴼⵔⴷⵉⵙⵏ ⵏ ⵜⴼⵍⵙⴰⴼⵜ ⵜⴰⵛⵉⵏⵡⵉⵜ ⵍⵍⴰⵏ ⵙⴳ ⵎⵏⵏⴰⵡ ⵉⴼⴹⵏ ⵏ ⵉⵙⴳⴳⵯⴰⵙⵏ, ⵏⵥⴹⴰⵕ ⴰⴽⴽⵯ ⴰⴷ ⵜⵏ ⵏⴰⵏⵏⵉ ⴳ "ⴰⵢⵊⵉⵏⴳ" (ⴰⴷⵍⵉⵙ ⵏ ⵉⵙⵏⴼⴰⵍ), ⵏⵏⴰ ⵉⴳⴰⵏ ⵢⴰⵏ ⵡⵓⵙⵎ ⴰⵇⴱⵓⵔ ⵖⴼ ⵉⵏⴽⴽⴰⴷⵏ/ⵉⵔⵀⵉⴱⵏ, ⵢⵓⵖⵓⵍ ⵓⵎⵣⵔⵓⵢ ⵏⵏⵙ ⴰⵔ 672 ⴷⴰⵜ ⵏ ⵜⵍⴰⵍⵉⵜ.

ⴳ ⵓⵣⵎⵣ ⵏ ⵜⴳⵍⴷⴰ ⵉⵎⵎⴰⵖⵏ, ⵏⴽⵔⵏ ⴷ ⵜⵉⵏⵎⴰⵍ ⵜⵉⴼⵍⵙⴰⴼⵉⵏ ⵜⵉⵅⴰⵜⴰⵔⵉⵏ ⴳ ⵛⵛⵉⵏⵡⴰ, ⵏⵏⴰ ⵎⵉ ⵉⴳⴰ ⵙⵉⵎⴰ ⵜⴰⵏ ⵉⵙⵎ ⵏ: ⵜⴰⴽⵓⵏⴼⵓⵛⵜ ⴷ ⵜⴰⵥⵕⵙⵍⴳⵏⵜ ⴷ ⵜⴰⵟⴰⵡⵜ. ⵜⴰⵎⴰ ⵏ ⴽⵉⴳⴰⵏ ⵏ ⵜⴼⵍⵙⴰⴼⵉⵏ ⵢⴰⴹⵏ ⵏⵏⴰ ⵏⵏ ⵉⴳⴹⵏ ⴳ ⵉⵣⵎⴰⵣ ⵍⵍⵉ ⵣⵔⵉⵏⵉⵏ, ⵣⵓⵏ ⴷ ⵜⴰⵎⵓⵀⵜ ⴷ ⵜⵉⵏⵎⵍ ⵏ ⵉⵎⵙⴰⴳⴰⵎⵏ ⴷ ⵜⵉⵏⵎⵍ ⵏ ⵉⵙⵎⴰⵡⵏ (ⵏⵖ ⵉⵎⵙⵥⵍⴰⵏⵏ).

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵏⵙⵍⵎⵜ
* ⵜⴰⴼⵍⵙⴰⴼⵜ ⵜⴰⵀⵉⵏⴷⵉⵜ

## ⵉⵙⴰⵖⵓⵍⵏ
ⵜⴰⴼⵔⴳⴰⵎⴰ

**ⵜⴰⴼⵉⵔⴳⴰⵎⴰ** ⵏⵖ **ⵜⴰⴼⵔⴳⴰⵎⴰ** (ⵙ ⵜⵏⴳⵍⵉⵣⵜ: Metaphysics) ⵏⵖ "ⴰⵢⵏⵏⴰ ⵉⵍⵍⴰⵏ ⴷⴼⴼⵉⵔ ⵏ ⵓⴳⴰⵎⴰ" ⵜⴳⴰ ⵢⴰⵏ ⵡⴰⵢⵢⴰⵡ ⵙⴳ ⵜⴼⵍⵙⴰⴼⵜ ⵏⵏⴰ ⵉⵣⵔⵔⵓⵏ ⵜⴰⵎⵓⵙⵜ ⵏ ⵜⵖⴰⵡⵙⵉⵡⵉⵏ. ⵢⵓⵎⴰ ⵓⵢⴰ ⵉⵙⵇⵙⵉⵜⵏ ⵏ ⵜⵉⵍⵍⵉⵜ, ⴷ ⵓⵖⵓⵍ(ⴰⴷⵡⴰⵍ), ⴷ ⵜⵉⵍⵉⵜ (), ⴷ ⵜⵉⵍⴰⵡⵜ. ⵜⴰⴳⵓⵔⵉ  ⵏ "ⴰⴳⴰⵎⴰ" ⴰⵔ ⵜⵎⵎⴰⵍ ⴰⴳⴰⵎⴰ ⵏ ⵜⵖⴰⵡⵙⵉⵡⵉⵏ, ⵣⵓⵏ ⴷ ⵜⴰⵎⵏⵜⵉⵍⵜ ⵏⵏⵙⵏⵜ ⴷ ⵓⵡⵜⵜⴰⵙ ⵏⵏⵙⵏⵜ. ⴹⴰⵕⵜ ⵏ ⵓⵢⴰ, ⴰⵔ ⵜⵣⵔⵔⴰⵡ ⵜⴼⵉⵔⴳⴰⵎⴰ ⴰⴷ ⵉⵙⵇⵙⵉⵜⵏ ⵖⴼ ⵜⵖⴰⵡⵙⵉⵡⵉⵏ ⵙ ⵜⵎⵔⵏⵉⵡⵜ ⵏ ⵜⵓⵎⴰⵙⵜ ⵏⵏⵙⵏⵜ, ⵙⵍⴰⵡⴰⵏ ⴰⴽⴽⵯ ⵜⴰⵎⵓⵙⵜ ⵏ ⵜⵖⴰⵡⵙⵉⵡⵉⵏ ⴷ ⵓⵖⵓⴷⵓ (ⵜⴰⵖⴰⵔⴰ) ⵏ ⵜⵉⵍⵉⵜ ⵏⵏⵙⵏⵜ. ⴷⴰ ⵜⵙⵉⴳⴳⵉⵍ ⵜⴼⵉⵔⴳⴰⵎⴰ ⴰⴷ - ⵙ ⵢⴰⵜ ⵜⵍⵖⴰ ⵜⴰⵎⴰⴷⵡⴰⵏⵜ ⵜⴰⵎⴰⵜⴰⵢⵜ - ⴰⴷ ⵜⵔⴰⵔ ⵖⴼ ⵉⵙⵇⵙⵉⵜⵏ ⴰⴷ:

* ⵎⴰⵢⴷ ⵖⵉⵏⵏ ⵉⵍⵍⴰⵏ?
* ⵎⴰⴷ ⵉⴳⴰⵏ ⵜⴰⵍⵖⴰ (ⵜⴰⵡⵍⴰⴼⵜ) ⵏⵏⵙ? (ⵎⴰⵎⴽ ⵜⴳⴰ?)

ⵜⴰⴼⵉⵔⴳⴰⵎⴰ ⵜⵓⵎⴰ ⵉⵎⵔⵙⵉⵜⵏ ⴰⴷ ⵏⵏⴰ ⴳ ⴰⵔ ⵜⵔⵣⵣⵓ ⴰⵎ: ⵜⵉⵍⵉⵜ, ⵜⵉⵖⴰⵡⵙⵉⵡⵉⵏ ⴷ ⵜⵎⵥⵍⴰⵢ ⵏⵏⵙⵏⵜ, ⴰⴷⵖⴰⵔ ⴷ ⵡⴰⴽⵓⴷ, ⴰⵙⵔⴰⴳ ⴷ ⵜⵢⴰⴼⵓⵜ, ⴷ ⵜⵙⵇⵇⴰⵔⵜ.

## ⵥⵕ ⵓⴳⴳⴰⵔ

* ⵜⵉⵍⵍⵉⵜ

## ⵉⵙⴰⵖⵓⵍⵏ
ⴰⵖⵓⵍ (ⵜⴰⴼⵍⵙⴰⴼⵜ)

**ⴰⵖⵓⵍ** (Devenir) ⵉⴳⴰ ⵢⴰⵏ ⵓⵔⵎⵎⵓⵙ ⴰⴼⵍⵙⴰⴼ ⵉⵣⴷⵉⵏ ⴳ ⵜⴼⵍⵙⴰⴼⵜ ⴷ ⵉⵔⵎⵎⵓⵙⵏ ⵏ ⵜⵥⵕⵉⵍⵉⵜ, ⵉⵎⵣⴰⵔⴰⵢ ⴷ ⵜⴼⵍⵙⴰⴼⵜ ⵜⴰⵎⵀⵍⴰⵏⵜ ⵙ ⵓⵎⴰⵜⴰ, ⵎⴽⵍⵍⵉ ⵉⵎⵣⴰⵔⴰⵢ ⵓⵔⵎⵎⵓⵙ ⵏⵏⵙ ⴷ ⵡⵉⵏ ⵜⵓⵖⵓⵍⵜ/ⵓⵖⵓⵍ(ⴰⴷⵡⴰⵍ) ⴳ ⵜⵣⵔⴰⵡⵉⵏ ⵉⵣⴷⵉⵏ ⴷ ⵜⵙⵏⴰⴽⵓⵛⵜ. ⴰⵔⵎⵎⵓⵙ ⵏ ⵓⵖⵓⵍ ⴳ ⵜⴼⵍⵙⴰⴼⵜ ⵉⵇⵇⵏ ⵙ ⵙⵉⵏ ⵉⵎⵏⵉⴷⵏ ⵢⴰⴹⵏⵉⵏ: ⴰⵎⵙⴹⴼⴰⵕ ⵏ ⵜⵎⵙⴰⵔⵉⵏ ⴷ ⵓⴼⵍⴰⵍ. ⵉⴳⴰ ⵢⴰⵜ ⵜⵖⴰⵔⴰⵙⵜ ⵏⵖ ⴰⴷⴷⴰⴷ ⵉⵙⵏⵓⵎⴽⵏ ⵖⴼ ⵜⵉⵍⵉⵜ ⵏ ⵜⵎⵙⴰⵔⵜ ⴷ ⵓⵎⵏⵉⴷ ⵖⴼ ⵡⴰⴽⵓⴷ ⴷ ⵓⵣⴰⵔⵓ.

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵓⵍ

ⵓⵍ (ⴰⵎⴰⴳⵓⵜ: ⵓⵍⴰⵡⵏ) ⵉⴳⴰ ⵢⴰⵜ ⵜⴳⴰⵍⵉⴹⵜ ⵉⴱⴳⴰⵏ ⵖ ⵡⴰⴳⵯⵏⵙ-ⵏⵏⵙ, ⵉⵍⵍⴰⵏ ⵖ ⵢⵉⴷⵎⴰⵔⵏ ⵏ ⵢⵉⵎⴰⴷⴷⴰⵔⵏ ⴷ ⴰⵔ ⵜⵙⵙⵉⵡⵉⵙ ⵖ ⵓⵙⴰⵔⴰ ⵏ ⵢⵉⴷⴰⵎⵎⵏ ⴰⵔ ⵉⵍⵎⵎⴰ ⵜⵙⴽⴰⵔ ⵜⴰⵡⵓⵔⵉ ⵏ ⵢⴰⵜ ⵜⴰⵍⴱⵓⵎⴱⵜ ⵉⵏⴳⴳⵓⵏ ⵉⴷⴰⵎⵎⵏ ⵙ ⴰⴽⴽⵯ ⵜⵉⵙⵍⴰⴹ ⴷ ⵉⴳⵎⴰⵎⵏ ⵏ ⵜⵖⵙⵙⴰ. ⵓⵍ ⴷⴰⵔ ⵓⵔⴳⴰⵣ ⴰⵔ ⵜⵍⴽⴽⵎ ⵜⴰⵥⴰⵢⵜ-ⵏⵏⵙ 270ⴳ ⴷ ⵖ ⵓⵏⵛⴽ ⵏ ⵢⴰⵏ ⵓⴽⴽⵉⵎ ⴰⴷ ⵉⵍⴰ.

ⵓⵍ ⵉⴳⴰ ⵢⴰⵜ ⵜⵙⵍⴰⴹⵜ ⵜⴰⵏⵎⵖⵓⵔⵜ ⴰⵛⴽⵓ ⵓⵔ ⵜⴻⵜⵜⵢⴰⵡⵥⴹⴰⵕ ⵜⵓⴷⵔⵜ ⴱⵍⴰ ⵜⵉⵍⵉⵜ-ⵏⵏⵙ.

## ⵓⵍ ⵏ ⵓⴼⴳⴰⵏ

### ⴰⵏⵙⴰ ⵏⵏⵙ
ⵓⵍ ⵉⵟⵟⴰⴼ ⴰⵏⵙⴰ ⵏⵏⵙ ⵖ ⴳⵔ ⵜⵓⵔⵉⵏ, ⵎⴰⵛⵛ ⵉⵡⴰⵍⴰ ⵢⴰⵏ ⵉⵎⵉⴽⴽ ⵜⴰⵙⴳⴰ ⵜⴰⵥⵍⵎⴰⴹⵜ, ⵢⵉⵍⵉ ⵖ ⴷⴰⵜ ⵏ ⵓⵙⵡⵉⵔ ⴰⵏⴰⴷⴷⴰⵢ ⵏ ⵓⵎⴰⵣⴳⵏ (ⵎⴻⴷⵉⴰⵙⵜⵉⵓⵏⵓⵙ), ⵢⵉⵍⵉ ⵏⵏⵉⵛⴰⵏ ⵖ ⵜⵖⵔⴷⵉⵏ ⵏ ⵢⵉⵅⵙ ⵏ ⵉⴷⵎⴰⵔⵏ, ⵉⵙⴽⴽⵉⵡⵙ ⴼ ⵉⴳⴳⵉ ⵏ ⵢⵉⵍⵎⴷⵉⵙ.

### ⵜⵓⵚⴽⵉⵡⵜ ⵏⵏⵙ
ⵓⵍ ⵉⵍⴰ ⵜⴰⵍⵖⴰ ⵏ ⵢⴰⵏ ⵓⵣⴰⵎⵓⴳ, ⴳⵉⵙ ⵢⴰⵏ ⵡⴰⴼⴰ ⵉⵡⴰⵍⴰⵏ ⵉⵣⴷⴷⴰⵔ ⴷ ⴷⴰⵜ, ⴳⵉⵙ ⵢⴰⵜ ⵜⴰⵙⵉⵍⴰ ⵉⵡⴰⵍⴰⵏ ⴰⴼⵍⵍⴰ ⴷ ⵜⵖⵔⴷⵉⵏ, ⴷⴰⵔⵙ ⴽⵕⴰⴹ ⵏ ⵡⵓⴷⵎⴰⵡⵏ.

ⵓⵍ ⴳⵉ-ⵙ ⴽⴽⵓⵥⵜ ⵏ ⵜⵉⴼⵔⵉⵜⵉⵏ ⵜⵜⵢⴰⵡⴱⴹⴰⵏⵉⵏ ⵙ ⵜⴰⵚⵟⴰⵕⵉⵏ (ⵛⵍⵓⵉⵙⵓⵏⵙ), ⵉⴱⴹⴰ ⵣⵡⴰⵔ ⵙ ⵙⵉⵏ ⵡⵓⵍⴰⵡⵏ: ⵓⵍ ⴰⴼⴰⵙⵉ (ⵡⵉⵏ ⵓⵙⴰⵔⴰ ⵉⵎⵥⵥⵉⵢⵏ) ⴷ ⵡⵓⵍ ⴰⵥⵍⵎⴰⴹ (ⵡⵉⵏ ⵓⵙⴰⵔⴰ ⵉⵎⵇⵇⵓⵕⵏ), ⴷ ⴽⵔⴰ ⵉⴳⴰ ⵜ ⵢⴰⵏ ⴳⵉⵜⵙⵏ, ⵉⵜⵜⵢⴰⵡⵙⴽⴰⵔ ⵙ ⵙ ⵙⵏⴰⵜ ⵜⵉⴼⵔⵉⵜⵉⵏ: ⵢⴰⵜ ⵜⴰⵎⵣⵣⵓⵖⵜ ⴷ ⵢⴰⵜ ⵜⴰⴷⵉⵙⵜ.
## ⵉⵙⴰⵖⵓⵍⵏ

ⴰⵙⵎⵉⵍ:ⵜⴰⴷⵓⵙⵉ
ⴰⵙⵎⵉⵍ:ⵜⴰⴼⴽⴽⴰ ⵏ ⵓⴼⴳⴰⵏ
ⴰⵙⵙⴼⵔⵓ ⴰⵏⵣⵔⴰⴼ

**ⴰⵙⵙⴼⵔⵓ ⴰⵏⵣⵔⴰⴼ** ⵢⴰⵏ ⵙⴳ ⵡⴰⵏⴰⵡⵏ ⵏ ⵓⵙⵙⴼⵔⵓ ⵉ ⵉⵍⴳⴰⵎⵏ ⵉⵙⵍⴳⵏⵏ, ⴷⴰ ⵜ ⵉⴷ ⵙⵎⵔⴰⵙⵏ ⴱⴰⵀⵔⴰ ⴰⴽⵓⴷ ⵏⵏⴰ ⵓⵔ ⵉⵍⵍⵉ ⴽⵔⴰ ⵏ ⵓⵙⵙⴼⵔⵓ ⴰⵣⵣⵔⴰⴼ, ⴷ ⵉⴳⴰ ⴰⵙⵙⴼⵔⵓ ⴰⵏⵣⵔⴰⴼ ⵊⴰⵊ ⵏ ⵓⵙⵙⵡⵔⵉ ⴰⵣⵔⴼⴰⵏ.  ⵜⴳⴰ ⵜⵙⴽⵯⴼⵍⵜ ⵏ ⵓⵙⵙⴼⵔⵓ ⴰⵏⵣⵔⴰⴼ ⵉ ⵉⴹⵕⵉⵚⵏ ⵉⵙⵍⴳⵏⵏ ⵙⴳ ⵜⵙⴽⵯⴼⴰⵍⵉⵏ ⵍⵍⵉ ⵉⵣⵡⵓⵔⵏ ⴰⵣⵓⴳⵣ ⵏ ⵉⵍⴳⴰⵎⵏ ⵉⵙⵍⴳⵏⵏ ⵍⵍⵉ ⵅⴼ ⵉⵍⵍⴰ ⵓⵎⵚⵉⵕⵉⴹ ⵏⵖ ⵓⵎⵓⴽⵔⵉⵙ ⵃⵎⴰ ⴰⴷ ⵉⵍⵉ ⵢⴰⵜ ⵜⵙⵏⵙⵉ ⵉⵖⵓⴷⴰⵏ ⵉ ⵜⵏⴼⴰⵍⵜ ⵏ ⵓⵣⵣⵔⴰⴼ.
## ⴰⵔⵎⵎⵓⵙ ⵏ ⵓⵙⵙⴼⵔⵓ ⴰⵏⵣⵔⴰⴼ
ⵉⴳⴰ ⵜ ⴰⵙⵙⴼⵔⵓ ⵏ ⵓⵏⴱⴹⵓ ⵉ ⵓⴹⵕⵉⵚ ⴰⵙⵍⴳⴰⵏ ⴰⴽⵓⴷ ⵏ ⵜⵙⵏⵙⵉ ⵏ ⵉⴱⴹⵉⵢⵏ ⵅⴼ ⵉⵎⵚⵉⵕⵉⴹⵏ ⵍⵍⵉ ⵜⵜ ⵉⴷ ⵍⴽⵎⵏ. ⵉⵡⴰⴷⵙ ⵙⵉⵙ ⴰⵣⵓⵣⵣⴼ ⴷ ⵓⵙⵙⴼⴰⵡ ⴷ ⵜⵏⵎⵎⴰⵍⵜ ⴷ ⴰⴽⴽⵓⵙ ⵏ ⵓⵙⵏⵜⵍ ⴷ ⵜⴰⵍⵍⴰⵙⵜ ⵅⴼ ⵓⵏⴰⵎⴽ ⵏ ⵓⴹⵕⵉⵚ ⴰⵙⵍⴳⴰⵏ ⵏⵏⴰ ⵉⵙⵙⴰⵔⵏ ⵉ ⵓⵙⵙⴼⵔⵓ ⵃⵎⴰ ⴰⴷ ⵉⵍⵍⵉ ⵢⴰⵏ ⵓⵏⵓⴼ ⵉ ⴽⵔⴰ ⵏ ⵡⴰⴳⴰⵔ ⵙⴳ ⵡⴰⴳⴰⵔⵏ ⴰⵎ: ⴰⵣⴳⴳⴰⵍ ⴰⴽⵎⴰⵎ, ⴰⵣⴳⴳⴰⵍ ⴰⵡⵏⴳⵉⵎ, ⵜⴰⵍⵍⴰⵙⵜ, ⵉⴼⵙⵙⵉ, ⵜⴰⵔⵓⵎⵙⴰⵙⴰ ⴷ ⵉⵎⴳⵍⴰⵏⵏ. ⴰⵛⴽⵓ **ⴰⵙⵙⴼⵔⵓ ⴰⵏⵣⵔⴰⴼ** ⴷ ⴰⵙⵡⵓⵜⵜⵓ ⵏ ⵓⵏⴰⵎⴽ ⵏⵏⴰ ⵉⵔⴰ ⵓⵣⵣⵔⴰⴼ ⴰⴷ ⵜ ⵉⴷ ⵉⵙⵍⴽⵎ ⵙⴳ ⵜⵡⵏⵏⵉⵜⵉⵏ ⵏⵏⵙ ⴳ ⵓⵎⴰⴳⵔⴰⴷ ⵍⵍⵉⵖ ⵜ ⵉⴷ ⵉⵣⵓⵣⵣⵔ ⵃⵎⴰ ⴰⴷ ⵉⵖⵓⴷⵓ ⵉ ⵜⵙⵏⵙⵉ ⵜⴰⵣⵔⴼⴰⵏⵜ.
## ⵜⵉⵏⴷⵉ ⵏ ⵓⵙⵙⴼⵔⵓ ⴰⵏⵣⵔⴰⴼ
* ⴰⵙⵎⵎⵓⴷ ⵏ ⵓⵙⵍⴳⵏ ⴰⵎⴰⴷⵔⵓⵙ: ⴰⵏⴱⴹⵓ ⴰⵔ ⵉⵙⵎⴰⴷ ⵉⵎⴰⴳⵔⴰⴷⵏ ⴷ ⵉⴹⵕⵉⵚⵏ ⵏⵏⴰ ⴳ ⵜⵍⵍⴰ ⵜⴰⵍⵍⴰⵙⵜ, ⵃⵎⴰ ⴰⴷ ⵜⵙⴼⴰⵡ ⵜⵎⵙⴰⵙⴰ ⴷ ⵉⵙⵎⴰⵢⵏⵓⵜⵏ ⵏ ⵜⵓⴷⵔⵜ ⴷ ⵡⴰⴽⵓⴷ ⴰⴷ ⵏ ⴷⵖⵉ.
*ⵜⵉⵙⵏⵙⵉ ⵏ ⵓⵣⵔⴼ: ⵉⵥⴹⴰⵕ ⵓⵏⴱⴹⵓ ⴰⴷ ⵉⵙⴽⵔ ⵜⴰⵡⵓⵔⵉ ⵏⵏⵙ ⵉⴱⴹⵓ ⴳ ⵎⴰⵕⵕⴰ ⵜⵉⵎⵙⴰⵔⵉⵜⵉⵏ ⵙ ⵜⵙⵏⵙⵉ ⵏ ⵓⵙⵍⴳⵏ ⵅⴼ ⵜⵙⵓⵎⴰⵔ ⵏ ⵜⵉⵍⴰⵡⵜ.
*ⴰⵃⵟⵟⵓ ⵏ ⵉⴼⵏⴰⵜⵏ: ⵜⵉⵡⵉⵣⵉ ⴳ ⵓⵃⵟⵟⵓ ⵏ ⵉⴼⵏⴰⵜⵏ ⵍⵍⵉ ⵉⵀⵔⵛⵏ.
## ⵉⵙⴰⵖⵓⵍⵏ
ⵜⴰⴼⵍⵙⴰⴼⵜ ⵜⴰⵡⴳⵔⵉⴽⵜ

ⵜⵏⴼⵍⴰⵢ **ⵜⴼⵍⵙⴰⴼⵜ ⵜⴰⵡⴳⵔⵉⴽⵜ** ⴷ ⵜⴻⵜⵜⵓⵙⵙⵔⵙⵍ ⴳ ⵜⵊⵕⵎⴰ ⵜⵉⵙ ⵚⴹⵉⵚⵜ ⴷⴰⵜ ⵏ ⵜⵍⴰⵍⵉⵜ, ⴷ ⵜⵣⵣⵉⴳⵣ ⴳ ⵓⵣⵎⵣ ⴰⵀⵉⵍⵉⵏⵉ, ⴷ ⵜⵙⴰⵡⵍ ⵖⴼ ⵢⴰⵜ ⵜⴳⵔⵓⵎⵎⴰ ⵢⴰⵜⵜⵓⵢⵏ ⵏ ⵉⵎⵔⵙⵉⵜⵏ, ⴰⵎ: ⵜⴰⴼⵍⵙⴰⴼⵜ ⵜⴰⵙⵔⵜⴰⵏⵜ, ⴷ ⵉⵔⴼⵙⴰⵏ, ⴷ ⵜⴼⵉⵔⴳⴰⵎⴰ, ⴷ ⵜⵙⵏⵉⵍⵍⵉⵜ, ⴷ ⵜⵎⵥⵍⴰ, ⴷ ⵜⵙⵏⵓⴷⵔⵜ, ⴷ ⵜⵙⵏⵓⴽⵢⵙⵜ, ⴷ ⵜⵙⵏⵉⵥⵉⵍⵜ. ⵜⵓⴳⴷⵜ ⵏ ⵉⴼⵍⵙⴰⴼⵏ ⴰⵙⵙ ⴰⴷ ⵙⵙⵍⴽⵏⵏ ⵎⴰⵙ ⴷ «ⵜⴰⴼⵍⵙⴰⴼⵜ ⵜⵓⵜⵔⵉⵎⵜ ⵓⵔ ⵜⴳⵉ ⴰⴱⵍⴰ ⵢⴰⵏ ⵓⵙⴷⴷⵉ ⵏ ⵜⵡⵏⵏⵉⵜⵉⵏ ⵏ ⴰⴼⵍⴰⵟⵓⵏ».

ⵜⴳⴰ ⵜⴼⵍⵙⴰⴼⵜ ⵜⴰⵡⴳⵔⵉⴽⵜ, ⴳ ⵓⵎⵣⵔⵓⵢ ⵏ ⵜⴼⵍⵙⴰⴼⵜ ⵜⵓⵜⵔⵉⵎⵜ, ⵢⴰⵜ ⵜⵓⵔⵣⴰ ⵜⴰⵎⵣⵡⴰⵔⵓⵜ ⴳ ⵜⵏⴼⵍⵉⵜ ⵏ ⵓⵡⵏⴳⵉⵎ ⴰⴼⵍⵙⴰⴼ. ⵙⴳ ⵓⵎⵏⵉⴷ ⴰⴽⵔⵓⵏⵓⵍⵓⵊⵉ (ⴰⵣⵎⵣⴰⵏ), ⵜⴻⵜⵜⵓⵙⵏⵎⵍ ⵜⴼⵔⴽⵜ ⴰⴷ ⵙ ⵜⵉⵣⵉ ⵍⵍⵉ ⵉⵙⵙⵏⵜⵉⵏ ⵙⴳ ⵜⵊⵕⵎⴰ ⵜⵉⵙ ⵙⴰⵜ ⴷⴰⵜ ⵏ ⵜⵍⴰⵍⵉⵜ ⴰⵔ ⴰⵏⴼⴰⵍⴰⵍ ⵏ ⵜⴽⴰⴷⵉⵎⵉⵜ ⵏ ⵡⴰⵜⵉⵏⴰ ⴳ 529, ⵙ ⵓⵎⵙⴰⵙⴰ ⴷ ⵓⴹⴰⵀⵉⵕ ⵏ ⵊⵓⵙⵜⵉⵏⵢⴰⵏ.

## ⵥⵕ ⵓⴳⴳⴰⵔ

* ⵜⴰⴼⵍⵙⴰⴼⵜ ⵜⴰⵣⴰⵢⴽⵓⵜ
* ⵜⴰⴼⵍⵙⴰⴼⵜ ⵜⵓⵜⵔⵉⵎⵜ

## ⵉⵙⴰⵖⵓⵍⵏ
ⵉⵎⴰⵏ ⵏ ⵓⴼⴳⴰⵏ

**ⵉⵎⴰⵏ** (ⵙ ⵜⵏⴳⵍⵉⵣⵜ: Spirit) ⵜⴳⴰ ⵢⴰⵏ ⵓⵙⴽⴽⵉⵏ/ⵢⵉⵍⵉ ⴰⴼⵉⵔⴳⴰⵎⴰⵏ, ⴰⵅⵎⵎⴰ ⴷⴰ ⵜⴻⵜⵜⵉⵍⵉ ⴳ ⵜⵓⵎⴰⵙⵜ ⵜⴰⵔⴽⵎⴰⵎⵜ, ⴰⵎ ⵡⴰⴷⴷⴰⴷ ⵏ ⵉⵙⴽⴽⵉⵏⵏ ⴰⵏⵏ ⵢⴰⴹⵏⵉⵏ ⵣⵓⵏ ⴷ ⵉⵣⵖⵓⵖⵏ ⴷ ⵉⵎⵅⵢⴰⴹⵏ ⴷ ⵉⵏⴳⵍⵓⵙⵏ. ⵉⵍⴰ ⵢⵉⵔⵎ ⴰⴷ ⵢⴰⵏ ⵓⴷⵉⵔⵉⵣ ⴰⵙⴳⴷⴰⵏ ⴷ ⵓⴼⵍⵙⴰⴼ ⴷ ⵓⴷⵍⵙⴰⵏ, ⴰⵔ ⵉⵜⵜⵎⵣⴰⵔⴰⵢ ⵓⵙⵏⵎⵍ ⵏⵏⵙ ⴷ ⵓⵙⵎⴰⴳⵉ ⵏ ⵜⵓⵎⴰⵙⵜ ⵏⵏⵙ ⴳⵔ ⵉⵙⴳⴷⴰⵏ ⴷ ⵜⴼⵍⵙⴰⴼⵉⵏ ⴷ ⵜⴷⵍⵙⵉⵡⵉⵏ ⵉⵎⵢⴰⵏⴰⵡⵏ, ⵎⴰⵛⴰ ⵍⵍⴰⵏⵜ ⵜⴰⵏⵏⴰⵢⵉⵏ ⵉⵜⵜⵓⵙⵎⴰⵜⴰⵏ ⴳ ⵜⵓⴳⴷⵜ ⵏ ⵉⵙⴳⴷⴰⵏ ⴷ ⵜⵉⴷⵎⵎⴰⵡⵉⵏ ⴷ ⵜⴷⵍⵙⵉⵡⵉⵏ ⵜⵉⵏⴼⴳⴰⵏⵉⵏ ⵎⴰⵙ ⴷ ⴰⴼⵍⴰⵙ ⵙ ⵜⵉⵍⵍⵉⵜ ⵏⵏⵙ ⴷⴰ ⵉⵙⵙⵓⵎⵓⵏ ⴰⵔⵎⵎⵓⵙ ⵏ ⵜⵏⴳⴰ ⵜⴰⵜⵉⵔⵉⵜ ⵜⴰⵥⵖⵓⵕⴰⵏⵜ ⵍⵍⵉ ⵉⵥⵍⵉⵏ ⵙ ⵉⵎⴰⴷⴷⴰⵔⵏ.

ⵙ ⵡⴰⵜⵜⴰⴳ ⵖⴼ ⴽⵔⴰ ⵏ ⵉⵙⴳⴷⴰⵏ ⴷ ⵜⴼⵍⵙⴰⴼⵉⵏ, ⵜⴰⵏⴼⴼⵓⵜ ⵜⴻⵜⵜⵓⵙⵖⵏⴰ/ⵜⴻⵜⵜⵓⵙⵏⵓⵍⴼⴰ ⵙⴳ ⵢⴰⵜ ⵜⵡⵙⵉⵜ ⵓⵔ ⵉⵍⵍⵉⵏ ⵣⵓⵏ ⴷ ⵏⵜⵜⴰⵜ ⴳ ⵜⵉⵍⵍⵉⵜ, ⴷ ⵜⵉⴷⵎⵉ ⵎⴰⵙ ⴷ ⵏⵜⵜⴰⵜ ⴰⵢⴷ ⵉⴳⴰⵏ ⵜⴰⵔⵙⵍⵜ ⵏ ⵓⵔⵎⴰⵙ ⴷ ⵓⴼⵔⴰⴽ ⴷ ⵓⵙⵢⴰⴼⴰ ⴷⴰⵔ ⵓⴼⴳⴰⵏ. ⴷⴰ ⵉⵜⵜⵎⵣⴰⵔⴰⵢ ⵢⵉⵔⵎ ⵏ "ⵉⵎⴰⵏ" ⴷ "ⵜⴰⵏⴼⴼⵓⵜ" ⵙ ⵓⵎⵙⴰⵙⴰ ⴷ ⵜⵉⴷⵎⵎⴰⵡⵉⵏ ⵜⵉⵙⴳⴷⴰⵏⵉⵏ (ⵙⵍⴰⵡⴰⵏ ⴰⴽⴽⵯ ⵉⵙⵍⴰⵎ); ⵍⵍⴰⵏ ⵡⵉⴷ ⵉⵜⵜⴰⵏⵏⴰⵢⵏ ⵎⴰⵙ ⴷ "ⵜⴰⵏⴼⴼⵓⵜ" ⴳⴰⵏ ⴰⵙⵎⵓⵏ ⵏ ⵉⵎⴰⵏ ⴷ ⵜⴼⴽⴽⴰ, ⴳ ⵜⵉⵣⵉ ⵍⵍⵉ ⴳ ⴰⵔ ⵜⵜⴰⵏⵏⴰⵢⵏ ⵡⵉⵢⵢⴰⴹ ⵎⴰⵙ ⴷ ⵉⵎⴰⵏ ⵉⵥⴹⴰⵕ ⴰⴷ ⵉⴳ ⵏⵖ ⴷ ⴰⴷ ⵓⵔ ⵉⴳ ⴰⵎⵖⵍⴰⵍ, ⵎⴰⵛⴰ ⵉⵎⴰⵏ ⵜⴳⴰ ⵜⴰⵎⵖⵍⴰⵍⵜ ⴰⵡⴷ ⴹⴰⵕⵜ ⵏ ⵜⵎⵜⵜⴰⵏⵜ ⵏ ⵜⴼⴽⴽⴰ.

## ⵜⴰⵏⵏⴰⵢⵜ ⵏ ⵎⵓⵃⵎⵎⴰⴷ ⵛⴰⵃⵕⵓⵕ ⵖⴼ ⵓⵢⴰⴷ
ⵎⵓⵃⵎⵎⴰⴷ ⵛⴰⵃⵕⵓⵕ ⴰⵔ ⵉⵜⵜⴰⵏⵏⴰⵢ ⴳ ⵉⴷⵍⵉⵙⵏ ⵏⵏⵙ ⵎⴰⵙ ⴷ ⵉⵎⴰⵏ ⴷ ⵜⵏⴼⴼⵓⵜ ⴰⴷ ⵓⵔ ⵎⵎⵔⵡⵉⵙⵏ ⴷ ⴽⵓ ⵢⴰⵏ ⵉⵟⵟⴰⴼ ⴰⵙⵏⵎⵍ ⵏⵏⵙ.

ⴷ ⴰⵔ ⵉⵜⵜⵉⵏⵉ ⵎⴰⵙ ⴷ ⴰⴼⴳⴰⵏ ⵉⵍⴰ ⵉⵎⴰⵏ ⴷ ⵓⵎⴰⴷⴰⵏ(البشر) ⴷ ⵉⵎⵓⴷⴰⵔ ⵓⵔ ⵍⵉⵏ ⵉⵎⴰⵏ. ⴷ ⵎⴰⵙ ⴷ ⵉⵎⴰⵏ ⵓⵔ ⴷ ⵏⵜⵜⴰⵜ ⴰⵢⴷ ⵉⴳⴰⵏ ⵓⴼⵓⵔ ⵏ ⵜⵓⴷⵔⵜ, ⵎⴰⵛⴰ ⵏⵜⵜⴰⵜ ⴷ ⵓⴼⵓⵔ ⵏ ⵓⵎⵎⵙⴽⵍ ⵏ ⵓⵎⴰⴷⴰⵏ ⵖⵔ ⵓⴼⴳⴰⵏ, ⴷ ⵓⵔ ⴰⵔ ⵜⴻⵜⵜⵎⵜⴰⵜ.

ⴷ ⴰⵔ ⵉⵜⵜⵉⵏⵉ ⴰⵡⴷ ⵜⵓⵙⵙⵏⴰ ⴷ ⵉⵣⴰⵍⵉⵡⵏ ⵏ ⵓⵙⵣⵔⴼ ⵏⵜⵜⵏⵉ ⴰⵢⴷ ⵉⴳⴰⵏ ⵉⵎⴰⵏ.

## ⵥⵕ ⵓⴳⴳⴰⵔ

* ⵜⴰⵏⴼⴼⵓⵜ
* ⵎⵓⵃⵎⵎⴰⴷ ⵛⴰⵃⵕⵓⵕ

## ⵉⵙⴰⵖⵓⵍⵏ
ⵜⴰⵥⵕⴰⵔⵉⵚⵟⵓⵜ

**ⵜⴰⵥⵕⴰⵔⵉⵚⵟⵓⵜ** (Aristotelianism) ⵜⴳⴰ ⵢⴰⵜ ⵜⴹⴼⵕⵜ ⵜⴰⴼⵍⵙⴰⴼⵜ ⵏⵏⴰ ⵉⵜⵜⴰⵙⵉⵏ ⵜⴰⵀⵔⴳⵜ ⵏⵏⵙ ⵍⵍⵉ ⵉⵥⵍⵉⵏ ⵙⴳ ⵜⵡⵓⵔⵉⵡⵉⵏ ⵏ ⵓⴼⵍⵙⴰⴼ ⴰⵡⴳⵔⵉⴽ ⴰⵔⵉⵚⵟⵓ. ⴷⴰ ⵜⴷⴷⵍ ⵜⵉⵏⵎⵍ ⵜⴰⵡⵏⴳⵉⵎⵜ ⴰⴷ - ⵙ ⵓⵏⴰⵎⴽ ⴰⵜⵔⴰⵔ ⵏ ⵜⴼⵍⵙⴰⴼⵜ - ⵜⵉⵍⵍⵉⵜ, ⴷ ⵉⵔⴼⵙⴰⵏ, ⴷ ⵓⵏⵍⵉ, ⴷ ⵉⵎⵔⵙⵉⵜⵏ ⵢⴰⴹⵏ ⵍⵍⵉ ⵙⵔⵙ ⵉⵣⴷⵉⵏ.

ⵜⵓⵎⴰ ⵜⴼⵍⵙⴰⴼⵜ ⴳ ⵓⵣⵎⵣ ⵏ ⵓⵕⵉⵚⵟⵓ ⵜⴰⴼⵍⵙⴰⴼⵜ ⵜⴰⴳⴰⵎⴰⵏⵜ, ⵏⵏⴰ ⴷ ⵉⵣⵡⴰⵔⵏ ⵓⴼⵓⵖ ⵏ ⵜⵙⵏⵜⵔⴰⵔⵜ/ⵜⵎⴰⵙⵙⴰⵏⵜ ⵜⴰⵜⵔⴰⵔⵜ ⴳ ⵜⵉⵣⵉ ⵏ ⵜⴳⵔⴰⵡⵍⴰ ⵜⵓⵙⵙⵏⴰⵏⵜ. ⴳ ⵜⵣⵡⵉⵔⵉ, ⵎⵣⴰⵖⵏ ⵉⴳⵎⴰⵎⵏ ⵏ ⵜⵉⵏⵎⵍ ⵜⴰⵥⵕⵡⴰⴷⴰⵜ (École péripatéticienne) ⵖⴼ ⵜⵡⵓⵔⵉⵡⵉⵏ ⵏ ⵓⵕⵉⵚⵟⵓ, ⴹⴰⵕⵜ ⵏ ⵓⵢⴰ ⵎⵣⴰⵖⵏ ⴼⵍⵍⴰⵙ ⵉⵎⵥⵕⴼⵍⴰⵟⵓⵏⵏ ⵉⵎⴰⵢⵏⵓⵜⵏ (Néoplatoniciens), ⵍⵍⵉ ⴷ ⵉⵙⵙⵓⴼⵖⵏ ⵜⵓⴳⴼⵜ ⵏ ⵉⵡⵏⵏⵉⵜⵏ ⴷ ⵉⵖⴼⴰⵡⴰⵍⵏ ⵖⴼ ⵜⵉⵔⵔⴰ ⵏ ⵓⵕⵉⵚⵟⵓ.

## ⵥⵕ ⵓⴳⴳⴰⵔ

* ⵜⴰⵥⵕⴼⵍⴰⵟⵓⵏⵜ
* ⴰⵔⵉⵚⵟⵓ

## ⵉⵙⴰⵖⵓⵍⵏ
ⵜⴰⵏⴼⴼⵓⵜ ⵏ ⵓⴼⴳⴰⵏ

**ⵜⴰⵏⴼⴼⵓⵜ** ⵏⵖ **ⵉⵣⵉⵖⵔ** ⴳ ⵓⵙⵡⵉⵔ ⴰⵙⵏⵉⵍⵙⴰⵏ, ⵉⵍⴰ ⵓⴳⴳⴰⵔ ⵏ ⵢⴰⵏ ⵓⵙⵏⵎⵍ; ⵉⴳⴰ ⵙ ⵓⵏⴰⵎⴽ ⵏ ⵉⵎⴰⵏ ⵏⵖ ⵉⴷⴰⵎⵎⵏ ⵏⵖ ⵜⴰⴼⴽⴽⴰ ⵏⵖ ⴰⵙⵢⴰⴼⴰ, ⴷ ⵓⵍⴰ ⴰⵏⴰⵎⴽ ⵏ ⵜⵖⴰⵡⵙⴰ ⵙ ⵢⵉⵖⴼ ⵏⵏⵙ (ⴰⵢⵏⵏⴰ ⵉⴳⴰⵏ ⵏⵜⵜⴰⵜ ⵏⵉⵜ). ⵉⵍⵍⴰ ⵓⵎⵣⴰⵔⴰⵢ ⴳ ⵜⴷⵍⵙⵉⵡⵉⵏ ⴷ ⵓⵍⴰ ⴳ ⵢⵉⴳⵔ ⵏ ⵜⵙⵏⵉⵎⴰⵏⵜ, ⵏⵏⴰⵏ ⴽⵔⴰ ⵏ ⵉⵎⴰⵙⵙⴰⵏⵏ ⵎⴰⵙ ⵜⴳⴰ ⵢⴰⵜ ⵜⵉⵍⴰⵍⵜ ⵏⵏⴰ ⵉⵙⵎⵥⵍⴰⵢⵏ ⴰⵎⴷⴷⴰⵔ ⴷ ⴰⵔ ⵜⴻⵜⵜⴱⴰⴹ ⴳ ⵉⵎⵓⵙⵙⵓⵜⵏ ⵏⵏⵙ.

ⵙⵙⴼⵔⵓⵏ ⵜⵜ ⵡⵉⵢⵢⴰⴹ ⵎⴰⵙ ⵜⴳⴰ ⵜⴰⴳⴳⴰⵍⵜ ⵜⵓⴼⴼⵉⵔⵜ ⵏⵏⴰ ⵙ ⵉⴷⴷⵔ ⵓⴼⴳⴰⵏ. ⴳ ⵜⵙⴳⴰ ⵢⴰⴹⵏ, ⵉⵙⵏⵎⵍ ⵜⵜ ⵢⴰⵏ ⵓⴳⵔⴰⵡ ⵢⴰⴹⵏ ⵎⴰⵙ ⵜⴳⴰ ⵜⴰⵙⵖⵏⵜ ⵏ ⵓⵏⵍⵉ ⴷ ⵡⴰⵍⵍⴰⵍ ⴰⵏⵣⵍⵓⵎ ⵏⵖ ⴰⵏⵙⵎⴰⵙⵙⵓ ⵏ ⵉⴳⵔⴰⵏ ⵏ ⵜⵉⵍⴰⵍⵜ ⵜⴰⵏⴼⴳⴰⵏⵜ ⵜⴰⵖⵊⵊⵉⵔⵜ ⴷ ⵜⴰⴳⵓⵔⴰⵏⵜ ⴷ ⵜⵎⴳⵔⵔⴰⵡⵜ.

ⵉⵍⵍⴰ ⵢⴰⵏ ⵓⵎⵏⵉⴷ ⴰⵙⵏⵉⵍⵙⴰⵏ ⴳ "ⵜⵏⵉⵍ ⵏ ⵜⵏⵉⵍⴰ" ⵎⴰⵙ ⴷ ⵜⴰⴳⵓⵔⵉ "ⵉⵎⴰⵏ" (ⵙ ⵜⵄⵕⴰⴱⵜ ⴷ ⵓⵍⴰ ⴳ ⵜⵎⴰⵣⵉⵖⵜ) ⵜⴳⴰ ⴰⵎⴰⵢⴷ ⵡⵓⵏⵜⵉ ⴳ ⵢⴰⵜ ⵜⵉⵣⵉ; ⵜⴰⴳⵓⵔⵉ ⵏ "ⵉⵎⴰⵏ" ⵜⴰⵎⴰⵢⵜ ⵜⴳⴰ ⴰⴼⴳⴰⵏ ⵙ ⵜⵉⵎⵎⴰⴷ ⵏⵏⵙ (ⵜⴰⴼⴽⴽⴰ ⴷ ⵢⵉⵎⴰⵏ), ⵎⴰⵛⴰ "ⵜⴰⵏⴼⴼⵓⵜ" ⵜⵓⵏⵜⵉⵜ ⵜⴳⴰ ⵉⵎⴰⵏ.

ⴰⴼⵍⵍⴰ ⵏ ⵡⴰⵡⴰⵍ, ⵉⵔⵎ ⵏ "ⵜⴰⵏⴼⴼⵓⵜ" ⵓⵔ ⵉⵜⵜⵡⴰⵙⵙⵉⵏ ⵓⵙⵏⵎⵍ ⵏⵏⵙ ⵉⵣⴷⴷⵉⴳⵏ, ⵓⵔ ⵏⵙⵙⵉⵏ ⵎⴰ ⵜⴳⴰ ⵓⵍⴰ ⵎⴰⵏⵉ ⴳ ⵜⵍⵍⴰ, ⵓⵔ ⵜⵍⵍⵉ ⵜⵏⵥⵉ ⵏⵖ ⵓⵍⴽⴰⵏ ⴼⵍⵍⴰⵙ, ⵎⴰⵛⴰ ⵜⵉⵏⵏⴰⵢⵉⵏ  ⵉⴳⴳⵓⵜⵏⵉⵏ ⴰⵔ ⵜⵜⵉⵏⵉⵏ ⵎⴰⵙ ⵜⴳⴰ ⴰⵣⴷⴰⵢ ⴳⵔ ⵜⴼⴽⴽⴰ ⴷ ⵢⵉⵎⴰⵏ.

## ⵜⵏⵏⴰⵢⵜ ⵏ ⵎⵓⵃⵎⵎⴰⴷ ⵛⴰⵃⵕⵓⵕ ⵖⴼ ⵓⵢⴰⴷ
ⵎⵓⵃⵎⵎⴰⴷ ⵛⴰⵃⵕⵓⵕ ⴰⵔ ⵉⵜⵜⴰⵏⵏⴰⵢ ⴳ ⵉⴷⵍⵉⵙⵏ ⵏⵏⵙ ⵎⴰⵙ ⴷ ⵉⵎⴰⵏ ⴷ ⵉⵎⴰⵏ ⴰⴷ ⵓⵔ ⵎⵎⵔⵡⵉⵙⵏ ⴷ ⴽⵓ ⵢⴰⵏ ⵉⵟⵟⴰⴼ ⴰⵙⵏⵎⵍ ⵏⵏⵙ.

## ⵥⵕ ⵓⴳⴳⴰⵔ

* ⵉⵎⴰⵏ
* ⵎⵓⵃⵎⵎⴰⴷ ⵛⴰⵃⵕⵓⵕ

## ⵉⵙⴰⵖⵓⵍⵏ
ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ

**ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ** ⵜⴳⴰ ⵜⴰⵙⵏⴱⴹⴰⵢⵜ ⵍⵍⵉ ⵢⴰⵜⵜⵓⵢⵏ ⴰⴽⴽⵯ ⴳ ⵓⵙⴷⴷⵉ ⵏ ⵜⵙⵏⴱⴹⴰⵢⵉⵏ ⴳ ⵜⵓⴳⵜ ⵏ ⵉⵙⵓⴷⵙⵏ ⵉⵏⵣⵔⴰⴼⵏ. ⵍⵍⴰⵏ ⴷⴰⵔⵙ ⵜⵓⴳⵜ ⵏ ⵉⵙⵎⴰⵡⵏ ⵢⴰⴹⵏⵉⵏ ⴰⵎ: ⵜⴰⵙⵏⴱⴹⴰⵢⵜ ⵍⵍⵉ ⵢⴳⵓⵔⴰⵏ, ⵜⴰⵙⵏⴱⴹⴰⵢⵜ ⵜⴰⵎⴰⵜⵜⴰⵢⵜ, ⵜⴰⵙⵏⴱⴹⴰⵢⵜ ⵏ ⵡⴰⵍⵍⴰⵙ ⵜⴰⵎⴳⴳⴰⵔⵓⵜ. ⵙ ⵓⵎⴰⵜⴰ ⵜⴰⵖⵜⵙⵜ ⵏ **ⵜⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ** ⵉ ⴽⵔⴰ ⵏ ⵓⵣⵣⵔⴰⵢ ⵢⴰⴹⵏⵉⵏ. ⴷⴰ ⵜⵙⵡⵓⵔⵉ ⵜⵙⵏⴱⴹⴰⵢⵉⵏ ⵜⵉⵏⴰⴼⵍⵍⴰⵜⵉⵏ ⵙ ⵜⵙⴽⵯⴼⵍⵜ ⵜⴰⵎⵣⵡⴰⵔⵓⵜ ⴰⵎ ⵜⵙⵏⴱⴹⴰⵢⵉⵏ ⵏ ⵡⴰⵍⵍⴰⵙ, ⴷⴰ ⵜⵙⵍⴰ ⵉ ⵡⴰⵍⵍⴰⵙⵏ ⵅⴼ ⵜⵖⵜⴰⵙⵉⵏ ⵏ ⵜⵙⵏⴱⴹⴰⵢⵉⵏ ⵍⵍⵉ ⵍⵍⴰⵏ ⴷⴷⴰⵡⴰ ⵏⵏⵙ, ⵏⵖ ⵉⴱⴹⵉⵢⵏ ⵏ ⵜⵙⵏⴱⴹⴰⵢⵉⵏ ⵏ ⵡⴰⵍⵍⴰⵙ ⵏ ⵓⵙⵡⵉⵔ ⴰⵎⵊⴰⵀⴷⵉ.
ⵎⵇⵇⴰⵔ ⵖⵎⴽⴰⴷ ⵓⵔ ⴼⴽⵉⵏ ⵎⴰⵕⵕⴰ ⵉⵡⵏⴰⴽⵏ ⴰⵙⵙⴰⵖ ⴰ ⵉ ⵜⵙⵏⴱⴰⴹⵉⵏ ⵜⵉⵏⴰⴼⵍⵍⴰⵜⵉⵏ ⵏⵏⵙ. ⵙⵍⴰⵡⴰⵏ ⴰⴽⴽⵯ ⵜⵉⵍⵍⵉ ⵜⴱⵉⴷⴷⴰⴷⵏ ⵅⴼ ⵓⵙⵍⴳⵏ ⵏ ⵓⵖⵔⵉⵎ ⵃⵎⴰ ⴰⴷ ⵙⴽⵔⵏ ⵢⴰⵜ ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ. ⵙ ⵜⵎⵔⵏⵓⵜ ⵓⵔ ⵜⵙⵎⵓⵏ ⵜⴰⵙⵏⴱⴹⴰⵢⵜ ⵢⴰⵜⵜⵓⵢⵏ ⴳ ⴽⵔⴰ ⵏ ⵉⵙⵓⴷⵙⵏ ⵙ **ⵜⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ**. ⴰⵎ ⵓⵎⴷⵢⴰ ⵜⴰⵡⵡⵓⵏⴽⵜ ⵏ ⵓⵙⵜⵓⵔⴰⵍⵢⴰ. ⴳ ⵜⵙⴳⴰ ⵢⴰⴹⵏⵉⵏ ⴷⴰ ⵏⵜⵜⴰⴼⴰ **ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ** ⴳ ⴽⵔⴰ ⵏ ⵉⵡⵏⴰⴽⵏ ⵎⴰⵛⴰ ⵓⵔ ⵜⴳⵉ ⵜⴰⵏⴰⴼⵍⵍⴰⵜ ⴳ ⵜⵉⵍⴰⵡⵜ, ⵍⵍⴰⵏ ⵉⵎⴷⵢⴰⵜⵏ ⵅⴼ ⵎⴰⵢⴰⴷ: ⵜⴰⵙⵏⴱⴹⴰⵢⵜ ⵏⵢⵓⵢⵓⵔⴽ ⵜⴰⵏⴰⴼⵍⵍⴰⵜ, ⵜⵉⵏⴱⴹⴰⵢⵉⵏ ⵜⵉⵏⴰⴼⵍⵍⴰⵜⵉⵏ ⵏ ⵜⵓⴳⵜⵜ ⵏ ⵜⴳⴰⵔⴰⵡⵉⵏ ⵏ ⴽⴰⵏⴰⴷⴰ, ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ ⵉ ⵓⴱⴹⵉ ⴳ ⵉⵔⵍⴰⵏⴷⴰ ⵏ ⵉⵥⵍⵎⴹ.
## ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ ⴳ ⵉⵡⵏⴰⴽⵏ
## ⴳ ⵜⴳⵍⴷⵉⵜ ⵜⴰⵎⵖⵔⵉⴱⵉⵜ
ⴹⴰⵕⵜ ⵏ ⵓⴷⵓⵙⵜⵓⵔ 2011 ⵏ ⵍⵎⵖⵔⵉⴱ ⵓⵔ ⵙⵓⵍ ⵜⵍⵉ ⵜⴰⵙⵏⴱⴹⴰⵢⵜ ⵜⴰⵏⴰⴼⵍⵍⴰⵜ ⴰⵎ ⵜⵎⵔⵙⵍⵜ ⵜⴰⵙⵉⵎⴰⵏⵜ, ⵉⵙⵔ ⵜⵜ ⵉⴷ ⵓⵣⵣⵔⴰⴼ ⴰⵎⵖⵔⵉⴱⵉ, ⴷⵖⵉ ⵜⴰⵙⵏⴱⴹⴰⵢⵜ ⵢⴰⵜⵜⵓⵢⵏ ⴰⴽⴽⵯ ⴳ ⵓⵙⵏⵎⴰⵍⴰ ⵏ ⵓⵏⵣⵔⴰⴼ ⴰⵎⵖⵔⵉⴱⵉ ⵜⴳⴰ ⵜ ⵜⴰⵙⵏⴱⴹⴰⵢⵜ ⵏ ⵜⵕⵥⵉ, ⴰⵏⵙⴰ ⵏⵏⵙ ⴳ ⵕⵕⴱⴰⵟ ⵜⵓⵥⵍⴰⵢ ⵙ ⵡⴰⵎⵎⴰⵥ ⵏ ⵉⵙⵙⵓⴳⵏ ⵏ ⵜⵕⵥⵉ ⴷ ⵓⵙⵎⵓⵏⵏ ⵏ ⵉⵎⵙⵀⵉⵔⵉ ⴰⵏⵣⵔⴰⴼ. ⵜⵍⵍⴰ ⵓⵍⴰ ⵜⵙⵏⴱⴹⴰⵢⵜ ⵜⴰⴷⵙⵜⴰⵔⵜ ⵏⵏⴰ ⵉⵎⴰⵜⵔⵏ  ⵓⵙⵜⴰⵍ ⵏ ⵓⵎⵙⴰⵙⴰ ⵏ ⵉⵙⵍⴳⵏⵏ ⴷ ⵓⴷⵓⵙⵜⵓⵔ ⵏ ⵜⴳⵍⴷⵉⵜ ⵜⴰⵎⵖⵔⵉⴱⵉⵜ 2011.
## ⵉⵙⴰⵖⵓⵍⵏ

ⴰⵙⵎⵉⵍ:ⴰⵣⵔⴼ
ⵜⴰⵙⵏⵓⴽⵢⵙⵜ

**ⵜⴰⵙⵏⵓⴽⵢⵙⵜ** (ⵙ ⵜⵍⴰⵜⵉⵏⵜ : *rhetorica*) ⵜⴳⴰ ⵢⴰⵜ ⵜⵥⵓⵕⵉ ⵏ ⵓⵣⵔⵉⵔ ⵏ ⵢⵉⵏⴰⵡ ⵖⴼ ⵉⵏⵍⵍⵉⵜⵏ. ⵜⴽⴽⴰ ⴷ ⵜⴰⴳⵓⵔⵉ ⵜⴰⵍⴰⵜⵉⵏⵉⵜ (rhetorica), ⴷ ⵜⴻⵜⵜⵢⴰⵙⴰⵢ ⴷ ⵙⴳ ⵜⴳⵔⵉⴽⵉⵜ ⵜⴰⵇⴱⵓⵔⵜ (ῥητορικὴ τέχνη / rhêtorikê tékhnê), ⵜⵙⵏⴰⵎⴽ ⵢⴰⵜ ⵜⵥⵓⵕⵉ ⵜⵉⵏⴰⵡⴰⵏⵜ. ⵙ ⵓⵙⴼⵔⵓⵔⵉ, ⴷ ⵙ ⵓⵎⵙⴰⵙⴰ ⴷ ⵔⵓⵜ ⴰⵎⵓⵙⵉ: «ⵎⴽⵍⵍⵉ ⵜⵜ ⵜⵙⴱⵓⵖⵍⴰ ⵜⴷⵍⵙⴰ ⵏ ⵓⴳⵔⵉⴽ ⴰⵇⴱⵓⵔ, ⵢⴰⵍⵍⴼⵓⵙ ⴰⴷ ⵏⵥⵕ ⵜⴰⵙⵏⵓⴽⵢⵙⵜ ⴰⵎ ⵜⵥⵕⵉ ⵏ ⵢⵉⵏⴰⵡ ⵓⵕⵡⴰⵏ ⵉⵣⴷⵉⵏ ⴷ ⵜⵎⵢⵓⵔⵜ ⵜⵉⵏⴰⵡⴰⵏⵜ.»

ⴷ ⴰⵡⴷ ⵜⵣⴷⵉ ⴷ ⵓⵙⵜⴰⵢ ⵏ ⵜⴳⵓⵔⵉⵡⵉⵏ ⴷ ⵓⵙⵏⵎⴰⵍⴰ ⵏⵏⵙⵏⵜ ⴳ ⵓⴹⵕⵉⵚ.

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵜⴰⵥⵕⴼⵍⴰⵟⵓⵏⵜ

**ⵜⴰⵥⵕⴼⵍⴰⵟⵓⵏⵜ** ⵜⴳⴰ ⵢⴰⵏ ⵢⵉⵔⵎ ⴰⵎⵙⵎⵓⵏ ⵏⵏⴰ ⵉⵎⵎⴰⵍⵏ ⵜⴰⴼⵍⵙⴰⴼⵜ ⵏ ⵓⴼⵍⴰⵟⵓⵏ, ⵏⵖ ⴽⵔⴰ ⵙⴳ ⵜⴰⵔⵔⴰⵢⵉⵏ ⵜⵉⴼⵍⵙⴰⴼⵉⵏ ⵢⴰⴹⵏⵉⵏ ⵉⵇⵇⵏⵏ ⵙ ⵢⴰⵏ ⵓⵣⴷⴰⵢ ⵉⴷⵓⵙⵏ ⵙ ⵜⴼⵍⵙⴰⴼⵜ ⵏ ⵓⴼⵍⴰⵟⵓⵏ. ⵏⵖ ⵙ ⵓⵏⴰⵎⴽ ⵢⴰⴹⵏ, ⵜⴳⴰ ⵜⴰⵔⵔⴰⵢⵜ ⵏⵏⴰ ⵉⵙⵙⵎⵜⴰⵔⵏ ⵖⵔ ⵜⵥⵕⵉⵍⴰⵡⵜ ⵜⴰⴼⵍⴰⵟⵓⵏⵜ ⵏⵏⴰ ⵉⵥⵕⵕⴰⵏ ⵎⴰⵙ ⴷ ⵜⴰⵏⴼⴼⵓⵜ(l'âme) ⵏⵖ ⵉⵎⴰⵏ(La psyché) ⴰⵏⴼⴳⴰⵏ ⵜⴽⴽⴰ ⵜⵜ ⵉⵏⵏ ⵜⴷⴷⵔ ⴳ ⵢⴰⵏ ⵓⵎⴰⴹⴰⵍ ⴰⴼⵉⵍⴰⵡ, ⵏⵏⴰ ⵉⴳⴰⵏ ⴰⵎⴰⴹⴰⵍ ⴰⵎⵖⵍⴰⵍ, ⴰⵎⴰⴹⴰⵍ ⴰⴷ ⵢⵓⵎⴰⵏ ⵉⵣⵓⵔⴰⵜ ⵉⵏⵎⴷⵏ ⵙⴳ ⴽⵓ ⵜⴰⵖⴰⵡⵙⴰ ⴳ ⵜⵉⵍⵍⵉⵜ, ⵙ ⵓⵢⴰ ⴰⵔ ⵉⵜⵜⵉⵣⵡⵉⵔ ⵢⵉⵎⴰⵏ ⵜⴰⴼⴽⴽⴰ ⴳ ⴷⴰⵔ ⵓⴼⵍⴰⵟⵓⵏ

## ⵥⵕ ⵓⴳⴳⴰⵔ

* ⴰⴼⵍⴰⵟⵓⵏ
* ⵜⴰⵥⵕⵎⴰⵔⴽⵙⵜ

## ⵉⵙⴰⵖⵓⵍⵏ
ⴰⵙⵉⴼ ⵏ ⵡⴰⵏⵙⵉⴼⵏ

**ⴰⵙⵉⴼ ⵏ ⵡⴰⵏⵙⵉⴼⵏ** ⵏⵖ **ⴰⵙⵉⴼ ⵏ ⵉⵙⴰⴼⴼⵏ** (ⵙ ⵜⴰⵄⵔⴰⴱⵜ : نهر أم الربيع *ⵓⵎⵎ ⵔⵔⴰⴱⵉⵄ*) ⵉⴳⴰ ⵢⴰⵏ ⵡⴰⵙⵉⴼ ⴱⴰⵀⵔⴰ ⵉⵎⵇⵇⵓⵔⵏ ⵖ ⵜⵎⴰⵣⵉⵔⵜ ⵏ ⵍⵎⵖⵔⵉⴱ. ⵢⵓⵍⵍⵉⴷ ⵡⴰⵙⵉⴼ ⵏ ⵡⴰⵏⵙⵉⴼⵏ ⵙⴳ ⵉⴷⵔⴰⵔⵏ ⵏ ⵡⴰⵟⵍⴰⵚ ⴰⵏⴰⵎⵎⴰⵙ ⵉⵙⵙⵓⴷⵓ ⵙ ⵓⵎⵏⵉⴷ ⵏ ⵓⵎⴰⵍⵓ ⴰⵍⵍⵉⴳ ⵏⵏ ⵉⴼⴼⵉ ⴳ ⵜⴰⵎⴰⵏ ⵜⵉⵖⵔⵎⵜ ⵏ ⵓⵣⵎⵎⵓⵔ, ⵖ ⵓⴳⴰⵔⵓ (oⵛéⴰⵏ) ⴰⵟⵟⵍⴰⵏⵟⵉ. ⵜⵉⵖⵣⵉ ⴳⵉⵙ 555 ⴽⵎ, ⵜⴰⵎⴽⵜⴰ ⵏ ⵡⴰⵎⴰⵏ ⵙⴳⵉⵙ ⵉⵣⵔⵔⵉⵏ ⴰⵔ ⵜⵔⴰⵃⴰⵏ ⴰⵔ 117 ⵎ3/ⵙ, ⵖⴰⵢⴰⴷⴷ ⴰ ⵢⵓⴷⵊⴰⵏ ⴰⵙⵉⴼ ⵏ ⵡⴰⵏⵙⵉⴼⵏ ⴰⴷ ⵉⴳ ⴰⵙⵉⴼ ⵡⵉⵙⵙ ⵙⵉⵏ ⴳ ⵜⵎⴰⵣⵉⵔⵜ ⵏ ⵍⵎⵖⵔⵉⴱ.

ⵉⵙⴰⴼⴼⵏ ⵏ ⵜⴰⵙⴰⵡⵜ ⴷ ⵡⴰⴷ ⵍⵄⴱⵉⴷ ⴳⴰⵏ ⵉⵙⴰⴼⴼⵏ ⵉⵎⵇⵇⵔⴰⵏ ⴷⴰⴷⴷ ⵉ-ⵜⵜ-ⴼⴼⵉⵏ ⴳ ⵡⴰⵙⵉⴼ ⵏ ⵡⴰⵏⵙⵉⴼⵏ, ⵙⵙⵉⵏ ⵉⵜⵙⵏ ⵓⵛⴽⴰⵏⴷ ⵙⴳ ⵉⴷⵔⴰⵔⵏ ⵏ ⵡⴰⵟⵍⴰⵚ ⴰⵎⵇⵇⵔⴰⵏ, ⵙⴳ ⵜⵎⵏⴰⴹⵉⵏ ⵉⵏⴼⴹⵡⴰⴽ ⴷ ⵉⵏⵏⵓⵍⵜⴰⵏ, ⵙⵖ ⵜⵙⴳⴰ ⵏ ⵓⵏⵥⵓⵍ.

ⴰⵙⵉⴼ ⵏ ⵡⴰⵏⵙⵉⴼⵏ ⵢⴰⵜⵜⵓⵢ ⴱⴰⵀⵔⴰ ⵡⴰⵜⵉⴳ ⵏⵏⵙ ⵖ ⵓⵎⵣⵔⵓⵢ ⵜⵎⴰⵣⵉⵔⵜ ⵏ ⵍⵎⵖⵔⵉⴱ ⴷ ⵓⵎⴰⴹⴰⵍ ⴰⵇⴱⵓⵔ, ⵉⵇⵇⵉⵎ ⵉⴳⴰ ⵉⵡⵜⵜⴰ ⴳⵔ ⵜⴰⴳⵍⴷⵉⵜ ⵏ ⴼⴰⵙ ⴷ ⵜⴰⴳⵍⴷⵉⵜ ⵎⵓⵔⵔⵓⴽⵛ ⴳ ⵓⵣⵎⵣ ⵉⵡⴰⵟⵟⴰⵙⵏ ⴷ ⵉⵎⴰⵔⵉⵏⵏ, ⴰⵍⵍⵉⴳ ⴷ ⵉⴽⵛⵎ ⵓⵔⵓⵎⵉ ⴰⴼⵔⴰⵏⵚⴰⵡⵉ ⵙ ⵍⵎⵖⵔⵉⴱ ⴳ ⵓⵙⴳⴳⴰⵙ ⵏ 1912. ⵉⴳ ⴷⴰⵖ ⴰⵙⵉⴼ-ⴰⴷ ⵉⵡⵜⵜⴰ ⵉⵏⴳⵔ ⵜⵉⵇⵇⴱⵉⵍⵉⵏ ⵏ ⵛⵛⴰⵡⵉⵢⵢⴰ ⴷ ⵔⵔⵃⴰⵎⵏⴰ, ⵜⵉⵍⵉ ⴷⴰⵔⵙ ⴷⴰⵖ ⵢⴰⵜ ⵜⴰⵡⵡⵔⵉ ⵜⴰⴳⵊⴷⴰⵏⵜ ⴳ ⵜⵉⴱⴹⵉⵜ ⵜⴰⵜⵔⴰⵔⵜ ⵏ ⵎⵓⵔⵔⵓⴽⵛ, ⵉⵍⵍⴰ ⵉⵏⴳⵔ ⵜⴰⵙⴳⴰ ⵏ ⵎⵔⵔⴰⴽⵛ-ⴰⵙⴼⵉ ⴷ ⵜⴰⵙⴳⴰ ⵏ ⵜⵉⴳⵎⵎⵉ ⵜⵓⵎⵍⵉⵍⵜ-ⵙⵜⵜⴰⵜ.

## ⵜⵉⵡⵍⴰⴼⵉⵏ

Sources d'Oum Rabii é.JPG|ⵉⵖⴱⵓⵍⴰ
Ahmed el-Hansali Dam.jpeg|ⵓⴳⴳⵓⴳ ⵏ ⵓⵃⵏⵚⴰⵍ
Oum Er-Rbia River.svg|ⴰⵙⵉⴼ ⵏ ⵡⴰⵏⵙⵉⴼⵏ
Oum Er R'bia.jpg|ⵜⴰⵡⴰⴷⴰ ⵏ ⵡⴰⵙⵉⴼ
تدفق مياه أم الربيع.jpg|ⴰⵎⴰⵏ


## ⴰⵙⵙⴰⵖ
ⴰⵙⵙⴰⵖ ⴰⵇⵇⴱⵓⵔ ⵉⴳⴰⵜ **ⵡⴰⵏⵙⵉⴼⵏ** ⵙ ⵓⵏⴰⵎⴽ ⵏ **ⵡⴰⵙⵉⴼ ⵏ ⵉⵙⴰⴼⴼⵏ** ⵏⵖ ⴰⵙⵉⴼ ⴽⵓⵍⵍⵓ ⵉⵎⵇⵇⵓⵔⵏ, ⴰⵛⴽⵓ ⴰⵙⵉⴼ ⴰⴷ ⵉⴳⴰ ⴰⵙⵉⴼ ⴽⵓⵍⵍⵓ ⵢⵎⵇⵇⵓⵔⵏ ⴳ ⵜⴰⵎⵏⴰⴹⵜ-ⴰⴷ ⵍⵍⵉ ⴳ ⵉⵍⵍⴰ, ⴰⵢⴰⵖ ⴰⴼ ⴰⵙ ⴳⴰⵏ ⵙ ⵡⴰⵙⵙⴰⵖ ⴰⵙⵉⴼ ⴰⵎⵇⵇⵔⴰⵏ ⵏⵖ ⴰⵙⵉⴼ ⵏ ⵉⵙⴰⴼⴼⵏ, ⵖⵎⴽⵍⵍⵉ ⵉⵙⴰⵡⵍ ⴼ ⵡⴰⵙⵙⴰⵖ ⴰⴷ **ⵍⵢⵢⵓⵏ ⴰⵍ ⴰⴼⵔⵉⵇⵉ** ⴳ ⵓⴷⵍⵉⵙ-ⵏⵙ **ⵡⴰⵚⴼ ⵉⴼⵔⵉⵇⵢⴰ**, **ⴰⴷⵍⵉⵙ ⴰⴷ ⵍⵍⵉ ⵉⴳⴰⵏ ⵢⴰⵏ ⵙⴳ ⵉⴳⵊⴷⴰ ⵏ ⵜⵓⵙⵙⵏⴰ ⵏ ⵍⵎⵖⵔⵉⴱ ⴰⵇⵇⴱⵓⵔ ⴷ ⵜⵓⵙⵙⵏⴰ ⵉⵇⵇⴱⵉⵍⵏ-ⵏⵙ**. 

ⴳ ⵜⴰⵙⵓⵜ ⵜⵉⵙⵙ 16 ⴰⵙⵙⴰⵖ ⴰⴷ ⵉ-ⵜⵜ-ⵓⵙⵙⵏⴼⴰⵍ ⵙ ⵡⴰⵙⵙⴰⵖ ⵏ **ⵓⵎⵎ ⵔⵔⴱⵉⵄ**, ⴰⵙⵙⴰⵖ ⴰⴷ ⵏⵏⴰ ⵉⴳⴰⵏ ⴰⵙⵙⴰⵖ ⵏ ⵢⴰⵏ ⵉⵖⵔⵎ ⵙⴳ ⵉⵖⵔⵎⴰⵏ ⵏⵏⴰ ⵖ ⵉⵣⵔⴰⵢ ⴼ ⵡⴰⵙⵉⴼ ⴰⴷ, ⵎⴰⵛⵛ ⴰⵙⵙⴰⵖ ⵏ ⵉⵖⵔⵎ ⴰⴷ ⵉⴳⴰⵜ *ⵓⵎⵎ ⵔⴰⴱⵉⵄ* ⵖⵎⴽⵍⵍⵉ ⵉⵏⵏⴰ *ⵎⵓⵃⵎⵎⴰⴷ ⴰⵍ ⵉⴷⵔⵉⵙⵉ* ⴳ ⵓⴷⵍⵉⵙ ⵏⵏⵙ **ⵏⵓⵣⵣⵀⴰⵜ ⴰⵍⵎⵓⵛⵜⴰⵇⵇ**.

### ⴰⵙⵙⴰⵖⵏ ⵢⴰⴹⵏⵉ
ⵉⵟⵟⴰⴼ ⴰⵙⵉⴼ ⴰⴷ ⴽⵉⴳⴰⵏ ⵏ ⵉⵙⵎⴰⵡⵏ ⵏⵖ ⵡⴰⵙⵙⴰⵖⵏ ⵢⴰⴹⵏⵉ, ⵣⵓⵏ ⴷ :
*ⴰⵙⵉⴼ ⵏ ⵉⵙⴰⴼⴼⵏ
*ⵓⵎⵎ ⵔⵔⴱⵉⵄ
*ⴰⵏⴰⵜⵉⵙ
*ⴰⵙⴰⵏⴰ
*ⵎoⵔⴱⴻⵉⴰ
*ⵎoⵔⴱⴻⴰ
*ⵎoⵔⴱⵉⴰ
*Oⵓⵎ-ⴻⵔ-ⵔⴱⵉⴰ

## ⴰⴳⵍⴰⵎ
ⴰⵔⴷ ⵉ-ⵜⵜ-ⵏⴱⴰⵄ ⵡⴰⵙⵉⴼ ⵏ ⵡⴰⵏⵙⵉⴼⵏ ⵙⴳ ⵉⴷⵔⴰⵔⵏ ⵡⴰⵟⵍⴰⵚ ⴰⵏⴰⵎⵎⴰⵙ, ⵙⴳ ⵜⴰⵖⵣⵉ ⵏ 1800  ⵎ  ⴼ ⵓⴼⵍⵍⴰ ⵏ ⵡⴰⴽⴰⵍ, ⴰⴳⴳⵓⴳⵏ ⵉⵖⴱⵓⵍⴰ ⵏⵙ ⴼ ⵜⴰⵎⴷⵉⵏⵜ ⵏ ⵅⵏⵉⴼⵔⴰ ⵙ  40 ⴽⵎ, ⴰⴳⴳⵓⴳⵏ ⴷⴰⵖ  ⴼ ⵉⵖⵔⴻⵎ ⵏ ⵎⵔⵉⵔⵜ ⵙ  26 ⴽⵎ.

ⴰⵙⵉⴼ ⵏⵏⴰⵖ ⵙⴳ ⵉⵖⵔⴻⵎ ⵏ ⵅⵏⵉⴼⵔⴰ ⵉⴼⴽⴰ ⵢⵉⵅⴼ ⵏⵏⵙ ⵙ ⵓⵎⵏⵉⴷ ⵏ ⵉⴼⴼⵓⵙ, ⵉⵍⵎⴰ ⵢⴻⴽⵛⴻⵎ ⵙ ⵓⵥⴰⵖⴰⵔ ⵏ ⵜⴰⴷⵍⴰ, ⵉⵍⵎⴰ ⴽⵛⵎⵏⴷ ⵙⴻⵔⵙ ⵉⵙⴰⴼⴼⵏ ⵏ ⵜⴰⵙⴰⵡⵜ ⴷ ⵡⴰⴷ ⵍⵅⴹⴻⵔ ⴷ ⵡⴰⵙⵉⴼ ⵏ ⵡⴰⴷ ⵍⵄⴱⵉⴷ ⵙⴳ ⵉⵥⵥⴻⵍⵎⴹ.

## ⴰⵎⴷⴰ ⴰⵍⵉⵍⴰⵏ
ⴰⵎⴷⴰ ⴰⵍⵉⵍⴰⵏ ⵏ ⵡⴰⵙⵉⴼ ⵏ ⵡⴰⵏⵙⵉⴼⵏ ⴷⴰⵔⵙ ⵢⴰⵜ ⵜⴰⵊⵓⵎⵎⴰ ⵏ 35 000 ⴽⵎ^2  .

## ⵉⵙⴰⴼⴼⵏ ⴰⵔⵔⴰⵡ

* ⴰⵙⵉⴼ ⵏ ⵜⴰⵙⴰⵡⵜ
* ⴰⵙⵉⴼ ⵏ ⵡⴰⴷ ⵍⵅⴹⵕ
* ⴰⵙⵉⴼ ⵏ ⵡⴰⴷ ⵍⵄⴱⵉⴷ
* ⴰⵙⵉⴼ ⵏ ⵙⵔⵓ
* ⴰⵙⵉⴼ ⵏ ⵛⴱⵓⴽⴰ
* ⴰⵙⵉⴼ ⵏ ⵡⴰⵡⵎⴰⵏⴰ
* ⴰⵙⵉⴼ ⵏ ⴷⵔⵏⴰ

## Amawal
* ⴰⵎⴷⴰ ⴰⵍⵉⵍⴰⵏ  : حوض مائي
* ⵉⵍⵉⵍⴰⵏ: ماء
* ⴰⵎⴷⴰ: حوض
* ⴰⴳⵊⴷⴰⵏ: رئيسي
* ⴰⴳⴰⵔⵓ: محيط
* ⵓⵥⵥⵓⵏ: حد فاصل
* ⴰⴽⵜⵓⵎ : صبيب ,débit
* ⴰⴳⵍⴰⵎ: وصف، description
* ⵜⴰⵎⵣⴰⵣⵜ: جريان, mouvemnt d'une rivière
* ⴰⵎⵖⵍⴰⵍ: دائم, permanant

## ⵥⵔ ⵓⴳⴳⴰⵔ
* ⴰⵟⵍⴰⵙ ⴰⵏⴰⵎⵎⴰⵙ
* ⴰⵙⵉⴼ ⵏ ⴷⵔⴰ
* ⴰⵙⵉⴼ ⵏ ⴷⴰⴷⵙ
* ⴰⵙⵉⴼ
* ⴰⵙⵉⴼ ⵏ ⵜⴰⵎⵔⵉ

## ⵉⵙⴰⵖⵓⵍⵏ
ⵜⴰⵥⵕⴰⵢⴷⵉⵜ

thumb|ⵢⴰⵜ ⵜⵡⵍⴰⴼⵜ ⵓⵔ ⵉⵜⵜⵡⴰⵙⵙⵉⵏⵏ ⵏ ⵢⴰⵏ ⵓⴼⵍⵙⴰⴼ ⴰⵎⵥⵕⴰⵢⴷⵉ ⴳ ⵜⵙⵏⵏⵉⵖⵉⵏ ⵏ ⴽⴱⵉⵜⵓⵍⵉⵏ.
**ⵜⴰⵥⵕⴰⵢⴷⵉⵜ** (ⵙ ⵜⵏⴳⵍⵉⵣⵜ: Cynicism); ⵜⴳⴰ ⵢⴰⵜ ⵜⵥⵕⴼⵍⵙⴰⴼⵜ/ⵜⵖⴰⵔⴰⵙⵜ ⵜⴰⴼⵍⵙⴰⴼⵜ ⵏⵏⴰ ⵉⵙⵙⵔⵙⵍ ⵓⴼⵍⵙⴰⴼ ⴰⵏⵜⵉⵙⵜⵉⵏⵉⵙ ⴳ ⵜⵊⵕⵎⴰ ⵜⵉⵙⵙ ⴽⴽⵓⵥⵜ ⴷⴰⵜ ⵏ ⵜⵍⴰⵍⵉⵜ, ⴷ ⵏⵜⵜⴰ ⵉⴳⴰ ⵢⴰⵏ ⵙⴳ ⵉⵏⴹⴼⴰⵕⵏ ⵏ ⵓⴼⵍⵙⴰⴼ ⴰⵡⴳⵔⵉⴽ ⵙⵓⵇⵕⴰⵟ. ⵉⵎⵥⵕⴰⵢⵣⵏ (Pessimists) ⵔⵡⴰⵙⵏ ⵉⵎⵥⵕⵉⵢⴷⴰⵏ  ⴳ ⵜⴰⵔⵎⵢⵉⵎⴰⵏⵜ ⵏ ⵜⵉⵍⵍⵉⵜ ⵏ ⵓⴼⵓⵍⴽⵉ ⴳ ⵓⴳⴰⵎⴰ ⴰⵡⵎⴰⴷⴰⵏ(ⴰⵏⴼⴳⴰⵏ). ⵙⴳ ⵡⵉⵏⵏⴰ ⵖⵓⵔ ⵉⵍⵍⴰ ⵓⵣⵔⵉⵔ ⵉⴼⴰⵡⵏ ⴳ ⵜⴼⵍⵙⴰⴼⵜ ⵏ ⵜⵥⵕⴰⵢⵣⵜ (Pessimism) ⴰⴼⵍⵙⴰⴼ ⴰⵍⵉⵎⴰⵏ ⵛⵓⴱⵏⵀⴰⵡⵕ. ⵉⴽⴽⴰ ⵜⵜ ⵉⵏⵏ ⴷⵢⵓⵊⵉⵏ ⵢⴰⵏ ⵙⴳ ⵉⵏⴹⴼⴰⵕⵏ ⵏ ⵓⵏⵜⵉⵙⵜⵉⵏⵉⵙ ⵉⵎⵚⵚⴰⴱⵏ, ⵍⵍⵉⴳ ⵉⴹⴼⴰⵕ ⵜⴰⴼⵍⵙⴰⴼⵜ ⵜⴰⵥⵕⴰⵢⴷⵉⵜ ⴰⵔ ⵜⵙⴽⵯⴼⵍⵜ ⵏ ⵜⵟⵟⵓⵕⴼⴰ. ⴷ ⵉⵜⵜⵡⴰⵏⵏⴰ ⵎⴰⵙ ⵜ ⵉⵏⵏ ⵉⴽⴽⴰ  ⵉⴷⴷⵔ ⵖⴼ ⵡⴰⵏⴰⵡⵏ ⴰⴽⴽⵯ ⵅⵛⵏⵏⵉⵏ ⵏ ⵓⵖⵔⵓⵎ, ⴷ ⴰⵔ ⵉⴳⴳⴰⵏ ⴳ ⵉⴼⵕⴹⵏ.

## ⵥⵕ ⵓⴳⴳⴰⵔ

* ⴰⵙⵓⵇⵕⴰⵟ
* ⴰⵏⵜⵉⵙⵜⵉⵏⵉⵙ

## ⵉⵙⴰⵖⵓⵍⵏ
ⵣⴰⴳⵔⴱ

**ⵣⴰⴳⵔⵉⴱ** ⵜⴳⴰ ⵜⴰⵎⴰⵥⵓⵏⵜ ⵏ ⴽⵔⵡⴰⵜⵢⴰ. ⵉⵜⵜⵓⵙⵖⴰⵍ ⵡⵓⵟⵟⵓⵏ ⵏ ⵉⵎⵣⴷⴰⵖⵏ ⵏⵏⵙ ⴳ ⵓⵙⴳⴳⵯⴰⵙ ⵏ 2001 ⵙ ⵡⴰⵜⵜⴰⵢⵏ ⵏ 780 ⵏ ⵢⵉⴼⴹ ⵏ ⵓⵎⵣⴷⴰⵖ. ⵜⵣⴳⴰ ⵖⴼ ⵜⴳⵙⴰⵔⵉⵏ ⵜⵉⵏⵥⵓⵍⴰⵏⵉⵏ ⵏ ⵓⴷⵔⴰⵔ ⵏ ⵎⵉⴷⴼⵉⴷⵏⵉⵛⴰ ⴷ ⵖⴼ ⵜⵙⵍⵉⵎⵜ ⵜⴰⴳⴰⴼⴰⵏⵜ ⵏ ⵡⴰⵙⵉⴼ ⵏ ⵙⴰⵡⴰ. ⵜⴰⵏⴰⵎⵎⴰⵙⵜ ⵏ ⵜⴰⵜⵜⵓⵢⵜ ⵏⵏⵙ ⵖⴼ ⵓⵙⵡⵉⵔ ⵏ ⵢⵉⵍⵍ ⵜⴳⴰ ⴰⵜⵜⴰⵢⵏ ⵏ 150 ⵎ. ⴰⴷⵖⴰⵔ ⵏⵏⵙ ⵉⵥⵍⵉ ⴰⵛⴽⵓ ⴷⴰ ⵜⵣⴷⴷⵉ ⴳⵔ ⵜⵓⵕⵓⴱⵜ ⵜⴰⵏⴰⵎⵎⴰⵙⵜ ⴷ ⵢⵉⵍⵍ ⵏ ⴱⴰⵏⴷⵓⵇⴰ. ⴰⴷⵖⴰⵔ ⴰⵙⵜⵔⴰⵜⵉⵊⵉ ⴷ ⵜⵎⵔⵙⴰⵍ ⵜⵉⵏⵎⵍⴰⵏⵉⵏ, ⴰⵎⵎⴰⵙⵏ ⵏ ⵉⵔⵣⵣⵓⵜⵏ ⵓⵙⵙⵏⴰⵏⵏ, ⵜⵉⵎⴳⵓⵔⴰ ⵜⵉⴱⵍⴷⵉⵢⵉⵏ ⵜⵉⵎⵣⵣⵉⴳⵣⵉⵏ ⴳⴰⵏⵜ ⵙⴳ ⵉⵎⵏⵜⵉⵍⵏ ⵉⵅⴰⵜⴰⵔⵏ ⵏ ⵜⵉⵍⵍⵉⵜ ⵏ ⵣⴰⴳⵔⵉⴱ ⴳ ⵢⴰⵜ ⵜⵙⴽⵯⴼⵍⵜ ⵜⴰⴷⵎⵙⴰⵏⵜ ⵜⴰⵎⵇⵔⴰⵏⵜ. ⴷ ⵜⴳ ⴰⵡⴷ ⴰⵙⵖⵉⵎ ⴰⴷⵙⵍⴰⵏ ⵏ ⵎⴰⵕⵕⴰ ⵜⵏⵓⴼⴰ ⵜⵉⵏⴱⴰⴹⵉⵏ ⴷ ⵓⵎⴰⵜⴰ ⵏ ⵜⵎⴰⵡⴰⵙⵉⵏ.

## ⵥⵕ ⵓⴳⴳⴰⵔ

* ⴽⵔⵡⴰⵜⵢⴰ
* ⵜⵓⵕⵓⴱⵜ

## ⵉⵙⴰⵖⵓⵍⵏ
ⴰⵙⵍⴳⵏ ⵏ ⵉⵙⵓⵖⴰⵏ ⴷ ⵡⴰⵔⵔⴰⵜⵏ (ⵍⵎⵖⵔⵉⴱ)

**ⴰⵙⵍⴳⵏ ⵏ ⵉⵙⵓⵖⴰⵏ ⴷ ⵡⴰⵔⵔⴰⵜⵏ ⴰⵎⵖⵔⵉⴱⵉ** ⵉⴳⴰ ⴰⵣⵎⵎⵉⵎ ⵏ ⵓⵙⵍⴳⵏ ⵏ ⵡⴰⵔⵔⴰⵜⵏ ⴳ ⵍⵎⵖⵔⵉⴱ ⵉⵜⵜⵓⵚⴽⴰⵏ ⵅⴼ ⵓⴹⴰⵀⵉⵕ 9 ⵕⵎⴹⴰⵏ 1331( ⵉⴼⴼⵓⵖⵏ ⴳ 12 ⵖⵓⵛⵜ 1913) ⴰⴽⵓⴷ ⵏ **ⵎⵓⵍⴰⵢ ⵢⵓⵙⴼ** ⴳ ⵜⵃⵓⵟⵟⵓⵜ ⵏ ⵓⵙⴷⴷⵓⵔⵢ ⴰⴼⵕⵏⵚⵉⵚ ⵅⴼ ⵍⵎⵖⵔⵉⴱ ⵙ ⵜⵖⵜⵙⵜ ⵏⵏⵙ ⵉⵜⵜⵓⵙⵏⴼⴰⵍⵏ ⴷ ⵉⵙⵎⴷⵏ ⵙⴳ 1917 ⴰⵔ 2016, ⵉⴳⴳⵓⵜ ⵓⵎⴹⴰⴽⴰⵕ ⵖⵉⴼⵙ ⴽⵔⴰ ⴷⴰ ⵉⵜⵜⵉⵏⵉ ⵎⴰⵙ ⴷ ⴰⵥⵓⵕ ⵏⵏⵙ ⴰⵎⵏⴰⴷ ⵍⵎⴰⵍⵉⴽⵉ ⵡⵉⵢⵢⴰⴹ ⴷⴰ ⵜⵜⵉⵏⵉⵏ ⴰⵣⵣⵔⴰⴼ ⴰⴼⵔⴰⵏⵙⵉⵙ.
## ⵉⵙⵏⴼⵓⵍⵏ ⴷ ⵉⴳⵓⵔⵓⵜ ⵉⵎⵣⵔⵓⵢⴰⵜⵏ
*ⵜⴰⵣⵣⵉⴳⵣⵜ: ⵎⵇⵇⴰⵔ ⵉⵣⵔⵉ ⵓⴳⴳⴰⵔ ⵏ ⵜⴰⵙⵓⵜ ⵅⴼ ⵓⵙⵍⴳⵏ ⴰⴷ, ⵎⴰⵛⴰ ⵉⵖⴰⵎⴰ ⴰⵛⴽⵓ ⵖⵓⵔⵙ ⵢⴰⵜ ⵜⵓⵚⴽⵉⵡⵜ ⵉⵜⵜⵎⵛⴰⵛⴽⴰⵏ ⵉⴳ ⵓⵍⴰ ⵜⴰⵣⵣⵔⴰⴼⵜ ⵜⴰⵎⴰⵜⵜⴰⵢⵜ ⵉ ⵓⵙⵍⴳⵏ ⵓⵙⵍⴳⵏ ⵓⵙⵍⵉⴳ.
* ⴰⵙⵖⴷⵉ: ⵉⵙⵙⵏ ⵜⵓⴳⵜⵜ ⵏ ⵉⵙⵏⴼⵓⵍⵏ ⴰⵎ ⵓⵙⵍⴳⵏ 05-53 ⵉⵣⴷⵉⵏ ⵙ ⵓⵙⵎⵔⵙ ⴰⵍⵉⴽⵜⵕⵓⵏⵉⴽ 2007. ⵉⵍⵓⴳⵏⵏ ⵢⴰⴹⵏⵉⵏ ⴰⵎ ⵡⴰⵍⵍⵉ ⵉⵣⴷⵉⵏ ⵙ ⵓⵣⵏⵣ ⵏ ⵡⴰⴽⵎⴰⵎ ⵓⵔ ⵜⴰ ⵉⵙⵎⵔⴷ.
## ⵉⵎⵏⵣⴰⵢⵏ ⵏⵏⵙ
*ⴰⵖⴱⴰⵍⵓ ⵏ ⵉⵙⵓⵖⴰⵏ: ⵜⴰⵎⵢⴰⵇⵇⴰⵏⵉⵏ, ⵉⴽⵏⵉ ⵏ ⵡⴰⵔⵔⴰⵜⵏ, ⵉⴽⵏⵉ ⵏ ⵉⴱⴽⴽⵉⴹⵏ.
*ⵜⵉⴼⴰⴷⵉⵡⵉⵏ ⵏ ⵜⵎⴷⴷⵉⵜ ⵏ ⵓⵙⵓⵖⵏ: ⵜⴰⵣⵎⴰⵔⵜ, ⴰⵡⵏⵏⵉ ⴰⵎⴷⴷⴰⴷ ⵅⴼ ⵢⵉⵔⵉ, ⵉⵍⵉ ⵏ ⵜⵖⴰⵡⵙⴰ. ⴰⵎⵏⵜⵉⵍ ⵉⵖⵥⵥⴰⵏ.
*ⵜⴰⵣⵎⴰⵔⵜ: ⴰⵙⵡⵓⵜⵜⵓ ⵏ ⵓⵜⵔⴰⴳ (18 ⵏ ⵓⵙⴳⴳⵯⴰⵙ) ⴷ ⵜⵎⴰⵎⴽⵜ ⵏ ⵓⵜⵔⴰⴳ.
*ⴰⵜⵔⵙ ⵏ ⵡⴰⵔⵔⴰ: ⴰⵎⵏⵣⴰⵢ ⵏ ⵜⴳⵎⵉⴹⵉ ⵏ ⵓⵜⵔⵙ ⵏ ⵡⴰⵔⵔⴰ (ⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ).
*ⵉⵔⵉ ⴰⵎⵢⵉⵡⵏ: ⵉⵜⵜⵓⵚⴽⴰ ⵓⵛⵛⵉⵍ ⵅⴼ ⵉⵔⵉ ⴰⵎⵢⵉⵡⵏ ⵏ ⴽⵓ ⵢⴰⵏ ⵙⴳ ⵉⵎⵖⵓⵏⵏ.
*ⴰⵃⴰⵏⵓ ⴷ ⵓⵎⵏⵜⵉⵍ: ⵜⴰⴼⴰⴷⴰ ⵏⵖ ⴰⵎⵏⵜⵉⵍ ⵍⵍⵉ ⵅⴼ ⵉⵜⵜⵢⴰⵡⵙⴽⴰⵔ ⴰⵔⵔⴰ.
## ⵉⵙⴰⵖⵓⵍⵏ
ⴰⵔⵉⵚⵟⵓ

**ⴰⵔⵉⵚⵟⵓ** (ⵙ ⵜⴳⵔⵉⴽⵜ: Ἀριστοτέλης) (384 ⴷⴰⵜ ⵏ ⵜⵍⴰⵍⵉⵜ - 322 ⴷⴰⵜ ⵏ ⵜⵍⴰⵍⵉⵜ) ⵏⵖ ⴰⵔⵉⵚⵟⵓⵟⴰⵍⵉⵙ, ⵍⵍⵉ ⵉⵜⵜⵡⴰⵙⵙⵏⵏ ⵙ "ⵓⵙⵍⵎⴰⴷ ⴰⵎⵣⵡⴰⵔⵓ", ⵉⴳⴰ ⴰⴼⵍⵙⴰⴼ ⴰⵡⴳⵔⵉⴽ, ⴰⵏⵍⵎⴰⴷ ⵏ ⵓⴼⵍⴰⵟⵓⵏ ⴷ ⵓⵙⵍⵎⴰⴷ ⵏ ⵓⵍⵉⴽⵙⴰⵏⴷⵔ ⴰⵎⵇⵔⴰⵏ. ⴷ ⵉⴳ ⴰⵎⵙⵙⵔⵙⵍ ⵏ ⵜⵉⵏⵎⵍ ⵏ ⵍⵉⵇⵢⵓⵏ ⴷ ⵜⵉⵏⵎⵍ ⵜⴰⴼⵍⵙⴰⴼⵜ ⵜⴰⵥⵕⵡⴰⴷⴰⵜ ⴷ ⵜⵎⵢⵓⵔⵉⵏ ⵜⵉⵥⵕⴰⵔⵉⵚⵟⵓⵜⵉⵏ, ⴷ ⵢⴰⵏ ⵙⴳ ⵉⵎⵙⵡⵉⵏⴳⵉⵎⵏ ⵉⵅⴰⵜⴰⵔⵏ. ⴷⵍⵏⵜ ⵜⵉⵔⵔⴰ ⵏⵏⵙ ⵜⵓⴳⴷⵜ ⵏ ⵉⴳⵔⴰⵏ, ⴳⵉⵙⵏ ⵜⴰⵙⵏⴳⴰⵎⴰ, ⵜⴰⴼⵉⵔⴳⴰⵎⴰ, ⵜⴰⵎⴷⵢⴰⵣⵜ, ⴰⵎⵣⴳⵓⵏ, ⴰⵥⴰⵡⴰⵏ, ⵜⴰⵎⵥⵍⴰ, ⵜⴰⵙⵏⵓⴽⵢⵙⵜ, ⵜⴰⵙⵏⵉⵍⵙⵜ, ⵜⴰⵙⵔⵜⵉⵜ, ⵜⴰⵏⴱⴰⴹⵜ, ⵜⵉⵥⵉⵍⵉⵏ, ⵜⴰⵙⵏⵓⴷⵔⵜ, ⴷ ⵜⴰⵙⵏⵎⵓⴷⵔⵜ/ⵜⴰⵙⵏⵖⵔⵙⵉⵡⵜ.

ⵜⴽⴽⴰ ⵜⵜ ⵉⵏⵏ ⵜⴼⵍⵙⴰⴼⵜ ⵏⵏⵙ ⴷⴰⵔⵙ ⵢⴰⵜ ⵜⵣⵔⵉⵔⵜ ⵉⵥⵍⵉⵏ ⵖⴼ ⴽⵓ ⴰⵏⴰⵡ ⵏ ⵜⵓⵙⵙⵏⴰ ⴳ ⵓⵎⴰⴹⴰⵍ ⵓⵜⵔⵉⵎ/ⴰⵏⵙⵜⴰⵔⴰⵎ, ⴷ ⵉⵙⵓⵍ ⵓⴽⴰⵏ ⴷ ⵉⵎⵔⵙⵉ ⵏ ⵓⵎⵙⴳⴷⴰⵍ ⴰⴼⵍⵙⴰⴼ ⴰⵎⵉⵔⴰⵏ. ⵖⵓⵔ ⵓⵔⵉⵚⵟⵓ, ⵜⴰⴼⵍⵙⴰⴼⵜ, ⵏⵏⴰ ⵉⵙⵏⵓⵎⴽⵏ ⴳ ⵓⵙⴰⵍⴰ "ⵜⴰⵢⵔⵉ ⵏ ⵜⵉⵏⵥⴻⵥⵜ", ⵜⴻⵜⵜⵓⵔⵎⴰⵙ ⵙ ⵓⵏⴰⵎⴽ ⵏⵏⵙ ⴰⵎⵉⵔⵉⵡ ⴰⵎ ⵓⵔⵣⵣⵓ ⵖⴼ ⵜⵓⵙⵙⵏⴰ ⵉ ⵢⵉⵖⴼ ⵏⵏⵙ, ⴷ ⵓⵙⵇⵙⵉ ⵖⴼ ⵓⵎⴰⴹⴰⵍ, ⴷ ⵜⵓⵙⵙⵏⴰ ⵏ ⵜⵓⵙⵙⵏⵉⵡⵉⵏ. ⴷ ⵉⵜⴰⵀⵍ ⴱⵉⵜⵢⴰⵙ.

## ⴽⵔⴰ ⴳ ⵉⵡⴰⵍⵉⵡⵏ ⵏⵏⵙ
ⵜⵖⵉⵢⴷ ⴰⴷ ⵜⵙⵎⴰⵇⵇⵍⵜ ⴳ ⵓⵢⵏⵏⴰ ⴳ ⵙⵎⴰⵇⵇⵍⵖ, ⵎⴰⵛⴰ ⵓⵔ ⵔⴰⴷ ⵜⴰⵏⵏⵉⴷ ⴰⵢⵏⵏⴰ ⵓⵏⵏⵉⵖ.

## ⵥⵕ ⵓⴳⴳⴰⵔ

* ⴰⴼⵍⴰⵟⵓⵏ
* ⵙⵓⵇⵕⴰⵟ
* ⵜⵉⵏⵎⵍ ⵏ ⵍⵉⵇⵢⵓⵏ
* ⵜⴰⵥⵕⴰⵔⵉⵚⵟⵓⵜ

## ⵉⵙⴰⵖⵓⵍⵏ
ⴱⵉⵜⵢⴰⵙ

**ⴱⵉⵜⵢⴰⵙ** ⵏ ⵡⴰⵙⵓⵙ (ⵙ ⵜⴰⵡⴳⵔⵉⴽⵜ ⵜⴰⵣⴰⵢⴽⵓⵜ Πυθιάς / Puthiás) ⵏⵖ ⴱⵉⵜⵢⴰⵙ ⵜⴰⵎⵇⵔⴰⵏⵜ, ⵜⴳⴰ ⵉⵍⵍⵉⵙ ⵏ ⵜⵙⵙⴳⵎⵉⵜ ⵏ ⵀⵉⵔⵎⵢⴰⵙ ⵏ ⵓⵜⴰⵔⵏⵉ, ⴷ ⵜⵎⵖⴰⵔⵜ ⵜⴰⵎⵣⵡⴰⵔⵓⵜ ⵏ ⵓⵔⵉⵚⵟⵓ.

## ⵥⵕ ⵓⴳⴳⴰⵔ

* ⴰⵔⵉⵚⵟⵓ

## ⵉⵙⴰⵖⵓⵍⵏ
ⵉⴱⵉⵇⵓⵔ

**ⵉⴱⵉⵇⵓⵔ** (ⵙ ⵜⴰⵡⴳⵔⵉⴽⵜ: Ἐπίκουρος) ⵉⴳⴰ ⴰⴼⵍⵙⴰⴼ ⴰⵡⴳⵔⵉⴽ ⴰⵇⴱⵓⵔ, ⵉⴷⴷⵔ ⴳ ⵢⴰⵜ ⵜⵉⵣⵉ ⵏⴳⵔ ⵉⵙⴳⴳⵯⴰⵙⵏ (341-270 ⴷⴰⵜ ⵏ ⵜⵍⴰⵍⵉⵜ). ⵉⵙⵙⵔⵙⵍ ⵢⴰⵜ ⵜⵉⵏⵎⵍ ⵜⴰⴼⵍⵙⴰⴼⵜ ⵉⵜⵜⵓⵙⵎⵎⴰⵏ ⵙ ⵢⵉⵙⵎ ⵏⵏⵙ: ⵜⵉⵏⵎⵍ ⵜⴰⵥⵕⴱⵉⵇⵓⵕⵜ. ⵢⵓⵔⴰ ⵎⴰⴷ ⵉⵜⵜⴳⴳⴰⵏ ⴽⵕⴰⴹⵜ ⵜⵎⴰⴹ ⵏ ⵉⴳⵉⵜⵏ, ⵎⴰⵛⴰ ⵓⵔ ⴰⵖ ⴷ ⵉⵍⴽⵉⵎ ⵙⴳⵉⵙⵏⵜ ⴰⵎⵔ ⴽⵔⴰ ⵏ ⵉⴳⵣⵎⴰⵏ ⴷ ⵜⴱⵔⴰⵜⵉⵏ. ⴰⵎⴰⵜⴰ ⵏ ⵎⴰ ⴰⵖ ⴷ ⵉⵍⴽⵎⵏ ⵙⴳ ⵜⴼⵍⵙⴰⴼⵜ ⵜⴰⵥⵕⴱⵉⵇⵓⵕⵜ ⵉⵜⵜⵢⵓⵙⴰⵢ ⴷ ⵖⴰⵙ ⵙⴳ ⵉⵏⴹⴼⴰⵕⵏ ⵏⵏⵙ ⴷ ⴽⵔⴰ ⵏ ⵉⵎⵙⵏⵎⵣⵔⵓⵢⵏ, ⴳⵉⵙⵏⵜ ⵉⴹⵕⵉⵚⵏ ⵏⵏⴰ ⵉⴼⵔⴳ ⴷⵢⵓⵊⵉⵏ ⴰⵍⴰⵢⵔⵙⵉ. ⵜⵉⴱⵔⴰⵜⵉⵏ ⴰⴷ ⴳⴰⵏⵜ: ⵜⴰⴱⵔⴰⵜ ⵉⵜⵜⵢⵓⵣⴰⵏⵏ ⵉ ⵀⵉⵔⵓⴷⵓⵜ ⴳ ⵜⵙⵏⴳⴰⵎⴰ, ⴷ ⵢⴰⵜ ⵜⴱⵔⴰⵜ ⵉⵜⵜⵢⵓⵣⴰⵏⵏ ⵉ ⴱⵉⵜⵓⴽⵍⵉⵙⴳ ⵜⵉⵙⵏⵣⵡⵉⵢⵉⵏ, ⴷ ⵢⵜ ⵢⴰⴹⵏ ⵜⴱⵔⴰⵜ ⵉ ⵎⵉⵏⴰⵇⴰⵢⵓⵙ ⴳ ⵉⵔⴼⵙⴰⵏ; ⴷ ⵜⵎⵉⴹⵉ ⴷ ⵙⵉⵎⵔⴰⵡ ⴷ ⵢⴰⵏ ⵏ ⵜⵡⵏⴳⵉⵎⵜ ⵏⵏⴰ ⵉⴳⴰⵏ ⴰⵙⴳⵣⵍ ⵏ ⵜⵖⴰⵔⴰⵙⵜ.

## ⵥⵕ ⴰⵡⴷ

* ⵜⴰⵥⵕⴱⵉⵇⵓⵔⵜ
* ⵀⵉⵔⵓⴷⵓⵜ

## ⵉⵙⴰⵖⵓⵍⵏ
ⵜⴰⵙⵏⵎⵓⴷⵔⵜ

**ⵜⴰⵙⵏⵎⵓⴷⵔⵜ** (ⵙ ⵜⵏⴳⵍⵉⵣⵜ: Zoology) ⴷ ⴰⵣⵔⴰⵡ ⵓⵙⵙⵏⴰⵏ ⵏ ⵉⵎⵓⴷⴰⵔ. ⵢⵓⵎⴰ ⵢⵉⴳⵔ ⴰⴷ ⴰⵣⵔⴰⵡ ⵏ ⵜⵓⵥⴽⵉⵡⵜ ⵏ ⵉⵎⵓⴷⴰⵔ, ⴷ ⵜⵣⵣⵉⴳⵣⵜ ⵏⵏⵙⵏ ⵜⴰⵎⴱⵔⵢⵓⵏⵜ (embryonic development), ⴷ ⵓⵙⵉⵙⵎⵍ ⵏⵏⵙⵏ, ⴷ ⵜⵎⵢⵓⵔⵉⵏ ⵏⵏⵙⵏ, ⴷ ⵓⴱⵟⵟⵓ ⵏⵏⵙⵏ, ⵉⴳ ⴷⴷⵔⵏ ⵏⵖ ⵉⴳ ⵏⵖⵓⴱⴰⵏ, ⴰⴽⴷ ⵓⵣⵔⴰⵡ ⵏ ⵎⴰⵎⵏⴽ ⵙ ⴷⴰ ⵜⵜⵎⵢⴰⴳⴳⴰⵏ ⴰⴽⴷ ⵜⵡⵏⵏⴰⴹⵉⵏ ⵏⵏⵙⵏ. ⵜⴳⴰ ⵜⵙⵏⵎⵓⴷⵔⵜ ⵢⴰⵏ ⵙⴳ ⵡⴰⵢⵢⴰⵡⵏ ⵉⴷⵙⵍⴰⵏⵏ ⵏ ⵜⵙⵏⵓⴷⵔⵜ, ⴷ ⵉⵜⵜⵢⵓⵙⴰⵢ ⴷ ⵉⵙⵎ ⵏⵏⵙ ⵙⴳ ⵜⴳⵔⵉⴽⵜ ⵜⴰⵣⴰⵢⴽⵓⵜ ζῷον (zōion) ⵏⵏⴰ ⵉⵙⵏⵓⵎⴽⵏ ⴰⵎⵓⴷⵔ/ⴰⵖⵔⵙⵉⵡ, ⴷ λόγος (logos) ⵏⵏⴰ ⵉⵙⵏⵓⵎⴽⵏ ⵜⵓⵙⵙⵏⴰ ⵏⵖ ⴰⵣⵔⴰⵡ.

## ⵥⵕ ⴰⵡⴷ

* ⵜⴰⵙⵏⵓⴷⵔⵜ
* ⵜⴰⴷⵔⵓⴽⵔⵓⵔⴰ
* ⵜⴰⵙⵏⵓⴷⵔⵜ ⵜⴰⵎⵣⵣⵉⴳⵣⵜ

## ⵉⵙⴰⵖⵓⵍⵏ
ⵙⵓⵇⵕⴰⵟ

**ⵙⵓⵇⵕⴰⵟ** (ⵙ ⵜⵍⴰⵜⵉⵏⵜ: Socrates) (ⵙ ⵜⴳⵔⵉⴽⵜ: Σωκράτης) ⵉⴳⴰ ⵢⴰⵏ ⵓⴼⵍⵙⴰⴼ ⴰⵡⴳⵔⵉⴽ ⵙⴳ ⵡⴰⵜⵉⵏⴰ, ⵉⵍⵓⵍ ⴳ ⵡⴰⵜⵜⴰⵢⵏ ⵏ 470 ⴷⴰⵜ ⵏ ⵜⵍⴰⵍⵉⵜ ⴷ ⵉⵎⵎⵓⵜ ⴳ ⵡⴰⵜⵜⴰⵢⵏ ⵏ 399 ⴷⴰⵜ ⵏ ⵜⵍⴰⵍⵉⵜ. ⵉⴳⴰ ⵢⴰⵏ ⵙⴳ ⵉⵎⵙⵙⵔⵙⴰⵍ ⵏ ⵜⴼⵍⵙⴰⴼⵜ ⵜⵓⵜⵔⵉⵎⵜ ⴷ ⵢⴰⵏ ⵙⴳ ⵉⴼⵍⵙⴰⴼⵏ ⵉⵎⵣⵡⵓⵔⴰ ⵏ ⵜⵙⵏⵔⴼⵙⴰⵏⵜ. ⵉⴽⴽⴰ ⵜⵜ ⵉⵏⵏ ⵙⵓⵇⵕⴰⵟ ⴷ ⵢⴰⵜ ⵜⵡⵡⵓⴷⵎⴰ ⵜⴰⴷⵔⵓⴳⴰⵏⵜ(mystérieux), ⵍⵍⵉⴳ ⵓⵔ ⵢⵓⵔⵉ ⵓⵍⴰ ⵢⴰⵏ ⵓⴹⵕⵉⵚ, ⴷ ⵉⵜⵜⵢⵓⵙⵙⴰⵏ ⵙ ⵓⵎⴰⵜⴰ ⵙⴳ ⵜⵓⵍⵍⵉⵙⵉⵏ ⵏ ⵉⵎⴰⵔⴰⵜⵏ ⵏ ⵉⵣⵎⴰⵣ ⵉⴽⵍⴰⵙⵉⴽⵉⵏ ⵏⵏⴰ ⴷ ⵢⵓⵛⴽⴰⵏ ⴹⴰⵕⵜ ⵏ ⵜⵎⵜⵜⴰⵏⵜ ⵏⵏⵙ, ⵙⵍⴰⵡⴰⵏ ⴰⴽⴽⵯ ⵙⴳ ⵉⵏⵍⵎⴰⴷⵏ ⵏⵏⵙ ⴰⴼⵍⴰⵟⵓⵏ ⴷ ⵣⵉⵏⵓⴼⵓⵏ. ⵜⵜⵢⴰⵔⴰⵏⵜ ⵜⵓⵍⵍⵉⵙⵉⵏ ⴰⴷ ⵙ ⵜⵍⵖⴰ ⵏ ⵉⵎⵙⴰⵡⴰⵍⵏ, ⵍⵍⵉⴳ ⴰⵔ ⵉⵜⵜⵎⵙⴳⴷⴰⵍ ⵙⵓⵇⵕⴰⵟ ⴷ ⵉⵎⵙⴰⵡⴰⵍⵏ ⵏⵏⵙ ⵖⴼ ⴽⵔⴰ ⵏ ⵉⵎⵔⵙⵉ ⵙ ⵜⵖⴰⵔⴰⵙⵜ ⵏ ⵓⵙⵇⵙⵉ ⴷ ⵜⵎⵔⴰⵔⵓⵜ; ⴰⵢⵍⵍⵉ ⵉⵙⵔⴳⵏ ⴳ ⵓⴼⵓⵖ ⵏ ⵡⴰⵏⴰⵡ ⴰⵙⴽⵍⴰⵏ ⵍⵍⵉ ⵉⵜⵜⵡⴰⵙⵙⵏⵏ ⵙ "ⵓⵎⵙⴰⵡⴰⵍ ⴰⵡⵙⵓⵇⵕⴰⵟ". 

ⵙ ⵜⵉⴷⵜ, ⵜⵉⵏⵎⴳⵍⵉⵡⵉⵏ ⴳⵔ ⵜⵓⵍⵍⵉⵙⵉⵏ ⵖⴼ ⵙⵓⵇⵕⴰⵟ ⴰⵔ ⵙⵙⵉⵛⵇⵓⵏⵜ ⴱⴰⵀⵔⴰ ⴰⵍⴰⵙ ⵏ ⵜⵓⵥⴽⴰ ⵏ ⵜⴼⵍⵙⴰⴼⵜ ⵏⵏⵙ, ⴷ ⵍⵍⵉ ⵉⴳⴰⵏ ⵡⴰⴷⴷⴰⴷ ⵏⵏⴰ ⵉⵜⵜⵡⴰⵙⵙⵏ ⵙ "ⵓⵎⵓⴽⵔⵉⵙ ⵏ ⵙⵓⵇⵕⴰⵟ". ⵉⴽⴽⴰ ⵜ ⵉⵏⵏ ⵙⵓⵇⵕⴰⵟ ⴷ ⵢⴰⵜ ⵡⵡⵓⴷⵎⴰ ⵉⵙⵙⵏⴽⴰⵔⵏ ⴰⵎⵙⴳⴷⴰⵍ ⴳ ⵡⴰⵎⵓⵏ ⵏ ⵡⴰⵜⵉⵏⴰ. ⴳ ⵓⵙⴳⴳⵯⴰⵙ ⵏ 399 ⴷⴰⵜ ⵏ ⵜⵍⴰⵍⵉⵜ, ⵉⵜⵜⵡⵓⵔⴷⴰ ⵙ ⵜⵔⵢⵓⵛⵜ ⴷ ⵓⵙⴳⵓⴼⵙⵓ ⵏ ⵉⵄⵔⵔⵉⵎⵏ. ⵉⵜⵜⵓⵏⴱⴰⴹ ⴼⵍⵍⴰⵙ ⵙ ⵓⵟⵟⵓⵕⵇ/ⵎⵏⵖⵉⵎⴰⵏ ⴹⴰⵕⵜ ⵏ ⵢⴰⵏ ⵓⵎⵙⴰⵕⴰⴹ ⵉⴽⴽⴰⵏ ⵢⴰⵏ ⵡⴰⵙⵙ. ⵉⵣⵣⵔⵉ ⴰⵙⵙ ⵏⵏⵙ ⴰⵏⴳⴳⴰⵔⵓ ⴳ ⵓⵖⵣⵓ, ⴷ ⵢⵓⴳⵉ ⵜⵓⴳⴷⵜ ⵏ ⵜⵙⵓⵎⴰⵔ ⵏ ⵜⵡⵉⵣⵉ ⴼⴰⴷ ⴰⴷ ⵉⵔⵡⵍ.

ⵜⵜⵓⵙⵉⵜⴳⵏⵜ ⵜⵎⵙⴰⵡⴰⵍⵉⵏ ⵏ ⵓⴼⵍⴰⵟⵓⵏ ⵙⴳ ⵉⴹⵕⵉⵚⵏ ⴰⴽⴽⵯ ⵢⵓⵎⴰⵏⵏ ⵖⴼ ⵙⵓⵇⵕⴰⵟ ⵏⵏⴰ ⴷ ⵉⴼⵓⴽⴽⴰⵏ ⵙⴳ ⵉⵣⵎⴰⵣ ⵉⵇⴱⵓⵔⵏ. ⴰⵔ ⴰⴽⴽⴰⵏⵜ ⵜⵎⵙⴰⵡⴰⵍⵉⵏ ⴰⴷ ⵢⴰⵜ ⵜⴰⵔⵔⴰⵢⵜ ⵜⴰⵡⵙⵓⵇⵕⴰⵟⵜ ⴳ ⵉⴳⵔⴰⵏ ⵏ ⵜⴼⵍⵙⴰⴼⵜ, ⵢⵓⵎⴰ ⵓⵢⴰ ⵜⴰⵥⵕⵓⵙⵙⵏⴰ ⴷ ⵜⵙⵏⵔⴼⵙⴰⵏⵜ. ⴷⴰ ⵉⵜⵜⵓⴼⴽⴰ ⵉⵙⵎ ⵏ "ⵙⵓⵇⵕⴰⵟ ⴰⵡⴼⵍⴰⵟⵓⵏ" ⵉ ⵓⵔⵎⵎⵓⵙ ⵏ ⵜⵖⴰⵔⴰⵙⵜ ⵜⴰⵡⵙⵓⵇⵕⴰⵟⵜ, ⴷ ⵓⵍⴰ ⵉ ⵜⴰⵣⵏⴳⵓⵔⴷⴰ ⵜⴰⵡⵙⵓⵇⵕⴰⵟⵜ. ⵜⴻⵜⵜⵓⵙⵉⵍⵖ ⵜⵖⴰⵔⴰⵙⵜ ⵜⴰⵡⵙⵓⵇⵕⴰⵟⵜ ⴳ ⵓⵙⵇⵙⵉ, ⵏⵖ «ⴰⵢⵍⵉⵏⵅⵓⵙ», ⴳ ⵓⵎⵙⴰⵡⴰⵍ ⵙ ⵓⵙⵎⵔⵙ ⵏ ⵉⵙⵇⵙⵉⵜⵏ ⴷ ⵜⵎⵔⴰⵔⵓⵜⵉⵏ ⴳⵣⵣⵓⵍⵏⵉⵏ, ⵜⴻⵜⵜⵓⵎⴰⵏ ⴳ ⵉⴹⵕⵉⵚⵏ ⴰⵏⵏ ⵉⵡⴼⵍⴰⵟⵓⵏⵏ ⵏⵏⴰ ⴳ ⵉⵣⵔⵔⵡ ⵙⵓⵇⵕⴰⵟ ⴷ ⵉⵎⵙⴰⵡⴰⵍⵏ ⵏⵏⵙ ⵉⵎⵏⵉⴷⵏ ⵉⵎⵣⴰⵔⴰⵢⵏ ⵏ ⴽⵔⴰ ⵏ ⵜⵎⵙⴰⵔⵜ ⵏⵖ ⴰⵏⴰⵎⴽ ⴰⵎⴷⵡⴰⵏ, ⴰⴽⴷ ⵓⵢⵏⵏⴰ ⵉⵣⴷⵉⵏ ⵙ ⵢⴰⵜ ⵜⵓⵥⵓⵍⵜ, ⴷ ⴰⴼⵉⵏ  ⵏⵉⵜ ⵉⵖⴼⴰⵡⵏ ⵏⵏⵙⵏ ⴳ ⵢⴰⵏ ⵓⵎⵓⴽⵔⵉⵙ, ⵓⵔ ⵥⴹⵉⵕⵏ ⴰⴷ ⵙⵡⵓⵜⵜⵓⵏ ⴰⵢⵏⵏⴰ ⵖⴰⵍⵏ ⵎⴰⵙ ⵜ ⵔⵎⵙⵏ. ⵉⵜⵜⵡⴰⵙⵙⵏ ⵙⵓⵇⵕⴰⵟ ⵙ ⵓⵙⵙⵉⵎⵔ/ⵓⵍⴰⵖⴰ ⵏⵏⵙ ⵙ ⵜⵔⵓⵙⵙⵏⴰ ⵏⵏⵙ ⵜⵓⵎⵎⵉⴷⵜ; ⵉⴽⴽⴰ ⵜ ⵉⵏⵏ ⴰⵔ ⵉⵜⵜⵉⵏⵉ ⵎⴰⵙ ⴷ ⵜⴰⵖⴰⵡⵙⴰ ⵜⴰⵎⵢⵉⵡⵏⵜ ⵏⵏⴰ ⵙ ⵉⴼⵔⴽ ⵜⴳⴰ ⵜⵜ ⵜⴰⵔⵓⵙⵙⵏⴰ ⵏⵏⵙ, ⴰⵢⵏⵏⴰ ⵉⵙⵏⵓⵎⴽⵏ ⵎⴰⵙ ⴷ ⴰⴼⵔⴰⴽ ⵙ ⵜⵔⵓⵙⵙⵏⴰ ⵏⵏⵖ ⵉⴳⴰ ⵜⴰⵙⵓⵔⵉⴼⵜ ⵜⴰⵎⵣⵡⴰⵔⵓⵜ ⴳ ⵓⵙⴼⵍⵙⴼ.

## ⵥⵕ ⴰⵡⴷ

* ⴰⵎⵙⴰⵡⴰⵍ ⴰⵡⵙⵓⵇⵕⴰⵟ
* ⵜⴰⵙⵏⵔⴼⵙⴰⵏⵜ

## ⵉⵙⴰⵖⵓⵍⵏ
ⵜⴰⵥⵕⴱⵉⵇⵓⵔⵜ

**ⵜⴰⵥⵕⴱⵉⵇⵓⵔⵜ** (Epicureanism) ⵜⴻⵜⵜⵓⵙⵎⵎⴰ ⵖⴼ ⵓⴼⵍⵙⴰⴼ ⴰⵡⴳⵔⵉⴽ ⵉⴱⵉⵇⵓⵕ (340 - 270 ⴷⴰⵜ ⵏ ⵜⵍⴰⵍⵉⵜ), ⵏⵏⴰ ⵜⵜ ⵉⵙⵙⵔⵙⵏ ⴷ ⵜⵇⵇⵉⵎ ⵚⴹⵉⵚⵜ ⵜⵊⵕⵎⵉⵡⵉⵏ. ⵜⴳⴰ ⵢⴰⵜ ⵜⵥⵕⴼⵍⵙⴰⴼⵜ ⵉⵜⵜⵉⵏⵉⵏ ⵎⴰⵙ ⴷ ⵜⴰⵎⵉⵎⵜ ⵏⵜⵜⴰⵜ ⴰⵢⴷ ⵉⴳⴰⵏ ⴰⴼⵓⵍⴽⵉ ⵏⵏⴰ ⴰⴽⴽⵯ ⵢⴰⵜⵜⵓⵢⵏ, ⴷ ⵓⵏⴽⴽⵉⴷ ⵏⵖ ⴰⵏⴳⴰⵥ (Pain) ⵏⵜⵜⴰⵏ ⴰⵢⴷ ⵉⴳⴰⵏ ⵓⵥⵓⴹ ⴰⵏⴰⴼⵍⵍⴰ.

ⴰⵢⵏⵏⴰ ⵉⵜⵜⵓⵡⴰⵜⵜⵙⵏ ⵙ ⵜⵎⵉⵎⵜ ⴳ ⵜⵖⴰⵔⴰⵙⵜ ⴰⴷ - ⵎⴳⴰⵍ ⵏ ⵎⴰⵢⴷ ⵉⵜⵜⵓⵙⵙⴰⵏⵏ - ⵉⴳⴰ ⵜⵜ ⴰⵙⴷⵔⴼⵉ ⵙⴳ ⵓⵏⴽⴽⵉⴷ ⴷ ⵜⵣⵣⵖⵔⴱⵍⵜ ⵜⴰⴼⵔⴰⵢⴰⵏⵜ.  ⴷ ⵉⵙⴷⴷⵉⴷ ⵉⴱⵉⵇⵓⵕ ⵎⴰⵙ ⴷ ⴰⵎⵔⵔⴻⵔ ⴰⴷ ⵓⵔ ⴰⵔ ⵉⵜⵜⵉⵍⵉ ⵉ ⵓⴼⴳⴰⵏ ⵙ ⵜⴰⵙⵓⵢⵜ ⴳ ⵜⵉⵎⴰⵎ ⵜⵉⴼⵔⵢⴰⵏⵉⵏ, ⵎⴰⵛⴰ ⵙ ⵜⵙⵏⵙⵉ ⴷ ⵜⵎⵢⵓⵔⵜ ⵏ ⵜⵓⵥⵓⵍⵜ.

## ⵥⵕ ⵓⴳⴳⴰⵔ

* ⵉⴱⵉⵇⵓⵕ

## ⵉⵙⴰⵖⵓⵍⵏ